
| „Marea  , 
singularitate/singurătate 


riginile termenului „singularitate” 
= căutate în matematică 

(de regulă, sunt numite puncte 
de singularitate ale unei funcții acele valori 
ale argumentului în care funcţia „o ia 
razna”, spre infinit, de exemplu, din cauza 
unei operaţii interzise, cum ar fi împărțirea 
la zero), dar conceptul a fost extins la 
fizică și cosmogonie și astfel au apărut 
„marile singularităţi”, cum ar fi Big Bang 
și Big Crunch, explozia iniţială și colapsul 
final, găurile negre și altele, „puncte” în 
care fizica standard tace și se miră. De 
aici, metaforic, au apărut mari singularități 


în (discuția despre) sociologie, istorie, 


politică, în eseistică și gazetărie. Cea 
la care mă refer în continuare privește 
acumularea (estimat) exponențială 
a cunoștințelor (tehnico-știinţifice ale) 
omenirii și evoluţia (presupus) polinomială 
a capacităţilor omenirii de a gestiona 
aceste cunoștințe. Creșterea exponențială 
„0 ia spre infinit” la un moment dat, 
depășind dramatic orice creștere 
polinomială. Faptul că nu știm și e și 
greu de imaginat ce se va întâmpla în 
acel moment a făcut ca și acest fenomen 
să capete numele de mare singularitate. 
Titlul de mai sus sugerează un 
răspuns: va urma 0 „mare singurătate” — 
nu numai ca joc de cuvinte. Despre 
singurătate din dificultatea/neputinţa 
comunicării s-a vorbit mult, în filosofie și 
literatură, în artă în general, de data asta 
problema nu este calitativă, ci cantitativă. 
De altfel, lucrurile sunt deja (pre)vizibile, 


în ciuda faptului că nimeni nu poate spune 


când volumul cunoștințelor va depăși 
puterea de prelucrare a omenirii, dacă 
nu cumva acest lucru s-a și întâmplat deja. 


ăspunsul de aici este că s-a 
nano deja, dacă nu neapărat 
(de fapt, nu numai) la nivelul 
cunoștințelor tehnico-știinţifice (de mult 
au trecut dincolo de înţelegerea și 
interesul „omului mediu”, specializarea 
a regionalizat drastic ştiinţele — în ciuda 
apelurilor și eforturilor de reunificare și, 
adesea, reușitelor în această direcţie), ci, 
mai important și cu efecte mai generale 
(nu spun neapărat și nocive, dar acesta 
este cazul de cele mai multe ori), la nivelul 
informaţiilor care ne dau târcoale/ne trag 
de neuroni din toate direcţiile. Fiecare 
generaţie a avut probabil senzaţia că 
trăiește vremuri speciale, dar este clar 
că, din acest punct de vedere, anii din 


niciodată bombardamentul 
informaţional nu a fost 
mai puternic. Mass-media, 
cu televiziunea încă 
puternică, radioul mai 
mult „de fond”, pe paliere 
stabile, ziarele tipărite 

în descreștere, dar mai 
ales internetul și telefonia 
mobilă-inteligentă (unde 
începe și unde se termină 
fiecare?!) au creat o 
veritabilă „ceaţă informa- 
ţională” imposibil 


urmă sunt cu totul speciali: 


Gheorghe PĂUN 





de gestionat, nu numai din cauza 
volumului și vitezei de creștere-schimbare, 
dar și din cauza multelor straturi, 

adesea „neconfluente”, ca să nu spun 
contradictorii, a nesiguranţei veridicităţii, 
din neprofesionalism sau pentru 
manipulare. Norii (de la englezescul 
clouds, pentru că totul a devenit cloud 
computing) sunt plini de reviste, bloguri, 
depozite de poze, cărţi, mesaje, reclame, 
texte și imagini, tot mai multe imagini, 
multe în mișcare, de la clipuri la filme 
întregi. „Rețelele de socializare” se 
înmulţesc și se lăţesc, până și politica 

se face acum pe Facebook... Cine să 

mai citească/îngurgiteze toate acestea?! 
Nișe, grupuri (de „prieteni”), insule, 
chemări personale la a citi/privi cutare 
adresă web... Multe persoane au cedat 
din start, în particular, snobii retro, 

de invidiat într-o anumită măsură, de 
compătimit în alta, ciber-snobii și-au ales 
„insula” și se simt bine acolo, ignorând 
restul ciber-spaţiului. Se vorbește despre 
regionalizarea (economică sau politică) 

a unei ţări — regionalizarea informaţională 
este realizată deja (doar ca exemplu: 

se deplânge faptul că scriitorii dintr-o parte 
a ţării nu află decât parţial și sporadic ce 
se întâmplă în părţile celelalte, dar nici 
grupurile dintr-un oraș mare nu se citesc 
între ele). Se vorbește despre moartea 
istoriei — poate asta înseamnă imposibili- 
tatea de a mai înţelege, deci de a mai 
scrie istoria, văzută fiind (adesea, prezen- 
tată dinadins astfel) prin ceaţă. Fiecare 
cu istoria lui. Sfârșitul istoriografiei, de fapt. 


in prea multă informaţie, nu 
[D- dispunem de informaţie — 
de cea potrivită, cea de 
încredere, utilă. Volumul, găsirea, 
selectarea — trei probleme tot mai acute, 
cu soluţiile sabotate de chiar sensul 
„Progresului î în ştiinţa și tehnologia 
informaţiei și comunicării. Un paradox 
pe care-l putem vedea ca buclă de reglaj 
cibernetică, la nivel global, istoric, un 
feedback care să încetinească creșterea 
măcar până ce mintea omului se va 
perfecționa îndeajuns pentru a „digera” 
ceea ce tot ea a creat... Să nu speculăm 
mai mult, pe de o parte, nu-i așa?, 
cine mai are timp să citească ce scriu 
eu aici?..., pe de alta, poate vine, totuși, 
Apocalipsa, nu cea cu cei patru călăreți 
cinematografico-înfricoșători, ci aceea 
cu deschiderea cerurilor, cu o nouă 
înţelegere, revelaţia revelaţiilor... 
O altă mare singularitate, așadar, care 
să ne izbăvească de singurătate... 

Toate-s vechi și nouă toate... 


Viena în contra partidului guvernamental, 

sprijinit de reprezentanţii naționalităților, a 
făcut să se reivească între aceștia și în foile boeme 
ideea de-a muta sediul Parlamentului austriac din 
Viena la Kremsier. O asemenea strămutare ar fi un 
semn grav al situaţiunii. In adevăr, când Parisul era 
în plină revoluţie, Parlamentul francez s-a convocat 
la Versailles; când, în anul 1848, a izbucnit în Viena 
o mișcare revoluţionară, care secunda pe cea din 


O: zgomotoasă a studenților din 


Ungaria, Parlamentul austriac s-a mutat la Kremsier. 


Presa din Viena, fiind exclusiv germană și susținând 
din punctul ei de vedere preponderanţa politică și 
economică a elementului german din Austria, opinia 


publică a capitalei cată până în sfârșit să se pronunţe 


din ce în ce mai mult în contra unui curent de idei 
asemenea îndreptățit, în contra dezvoltării egale 
a celorlalte naţionalităţi din monarhie. Pe cât timp 
opinia aceasta e latentă sau se manifestă numai 
pe căi legale nu există pericol pentru Viena de-a 
fi oarecum decapitalizată; dar din momentul ce 
manifestări populare zgomotoase ar împiedica 
libertatea de acţiune sau de opiniuni a majorităţii 
actuale a Parlamentului, aceasta ar fi silită a-și 
asigura libertatea de discuţie și de hotărâri mutând 
sediul Parlamentului într-un oraș în care masele 
sunt prea puţin numeroase sau politicește prea 
indiferente pentru a silui acţiunea puterii legiuitoare. 
Frumoasa și vesela capitală a Austriei nu prea 
merită o pedeapsă atât de grea, sau era un timp 
cel puţin în care n-ar fi meritat-o. Mișcarea 
copilăroasă de la 1848, deși pătată prin crimele 


Clubul revistei 


demagogie, e lipsită de orice rațiune politică, 

e o dovadă că Viena n-a făcut nicicând politică 
serioasă. Există oare ceva mai absurd decât 
conivenţa revoluţiei din Viena, oraș ce datorește 
totul Casei de Austria, cu revoluţia din Ungaria, 
îndreptată contra dinastiei și unităţii monarhiei? 

Puțin bun-simţ trebuie pentru a înţelege că ceea 
ce se petrece acum în Austria e dictat de necesităţi 
politice care se impun și contra cărora elementul 
german face rău de se-mpotrivește. In adevăr, 
cestiunea Orientului se poate reaprinde în orice 
moment, o ciocnire între Austria și Rusia poate 
avea loc. Ar fi însă o politică bună de-a nemulţumi 
elementele slave ale monarhiei tocmai în momentul 
în care fatalitatea ar decide ca Austria să se 
ciocnească cu un imperiu slav cum e Rusia? 

Nu presupunem că provinciile s-ar răscula sau 
numeroasele elemente slave ale monarhiei n-ar 
oferi un sprijin suficient în momente hotărâtoare. 
Desigur, nu. Dar cu ce inimă ar contribui provinciile, 
cu ce inimă s-ar lupta oștirea pentru o patrie în 

care dorinţele legitime și de puţină însemnătate 
sunt tratate într-un mod atât de vitreg de elementele 
dominante? Așadar, necesităţi de politică exterioară 
mai cu seamă silesc pe guvern și pe Parlament 

să transige cu dorinţele naționalităților 

și să le dea puţin din multele ce le cer. 

In vederea complicaţiunilor posibile al căror 
obiect poate fi monarhia se observă oarecari 
pregătiri și din partea românilor din Ardeal, în 
vederea viitoarelor alegeri pentru Parlamentul 
Ungariei. Se știe că, de la dualism încoace, sistem 


înființat peste voia 
românilor ardeleni 
și, în parentez 
vorbind, contra 
voinţei intime a 
împăratului chiar, 
partea cea mai 
însemnată a 
românilor din 
Ardeal s-a abținut 
ostentativ de la 
alegeri, pe cuvântul 
că, deși de facto se Pe aa 
supun legilor votate L= LEE Sia 

de acel Parlament, de vreme ce ele sunt învestite 
cu sancţiunea împăratului, ei totuși nu recunosc 
Ungariei dreptul de a legifera pentru Ardealul 
istoricește autonom și a cărui uniune cu Ungaria 
se-ndeplinise cu de-a sila, fără a se consulta 
majoritatea română a populaţiei. 

In situaţia actuală însă românii cred de cuviință 
a reîncepe o politică activă, a alege deputaţi pentru 
Parlamentul Ungariei. (...) 

Deși pe noi direct nu ne influenţează această 
mișcare, însă, pentru raporturile cordiale ce dorim 
să existe nu numai între guvernul nostru și acelea 
ale ţărilor învecinate, ci și între opinia publică 
de la noi și cea de la popoarele învecinate, dorim 
succes acestei mișcări, spre mulțumirea reciprocă 
a elementelor politice care, numai spre răul lor 
comun, își pun piedici dezvoltării lor naturale. 

(Timpul, 22 februarie 1881) 





Intâlnirea lunii iunie 


luni de-a lungul anului, poezia a avut întâietate. 
Protagoniști au fost doi mari oameni de cultură, amândoi buni prieteni 
ai Argeșului și constanţi colaboratori ai revistei: Paula Romanescu, din București, 


Piu: că a fost luna iunie, „lună Eminescu”, așa cum sunt douăsprezece 


poetă, publicistă, activă traducătoare din și în limba 
franceză, și Florea Firan, din Craiova, „profesor 
universitar, critic și istoric literar, publicist și editor” 
(din Seniori ai culturii, Ed. Tiparg, Pitești, 2014, pag. 


134). Dacă doamna Romanescu a vrăjit, ca de obicei, 
audiența cu versuri proprii sau de Eminescu, Arghezi, 
Minulescu, Jacques Brel și de încă alţi autori, însoțite 


uneori de muzica lui Tudor Gheorghe și a lui J. Brel 


însuși, pe care le-a recitat, adesea împreună cu sala, 
domnul Firan ne-a impresionat cu activitatea editorială 


cu totul remarcabilă pe care o desfășoară la Editura 


și Fundaţia Scrisul Românesc, unde publică și revista 


Scrisul Românesc, un etalon de calitate în peisajul 


publicistic literar contemporan. Peste o duzină de cărţi 
trimise în librării de editura craioveană au fost prezentate 
succint: I.L. Caragiale (Poezii), D.R. Popescu (teatru), 
Marin Sorescu (jurnal), Adrian Sângeorzan și Carmen Firan (Judecata, proză), 
Constantin Zărnescu (cu apreciata Țara lui Urmuz), V.G. Paleolog (Tinereţea 
lui Brâncuși), dar și F. Firan, cu două antologii, și încă altele. 

Colegiu redacţional: Svetlana 
Cojocaru -— director al Institutului 
de Matematică și Informatică al 


Academiei de Științe a Moldovei, Chișinău, Florian Copcea 

— scriitor, membru al USR și USM, Drobeta-Turnu Severin, loan 

Un semn că, în ciuda tuturor pronosticurilor pesimiste, cartea nu moare! 
Li s-au alăturat, cu scurte prezentări ale unor volume recente de poezie, 
prolifica Daniela Voiculescu și, la debut, C.T. Craifaleanu, ambii din Pitești. 


Participanți numeroși, din 
localitate și comunele din jur, 
din Pitești, Râmnicu-Vâlcea, 
Câmpulung, București, Câmpina, 
care au umplut Sala „Orfeu” 
| de la Centrul de Cultură și Arte 
din Curtea de Argeș. 

Frumoasa revelaţie a întâlnirii 
a fost Maria Mădălina Lupu, din 
| Tigveni, Argeș, de numai nouă ani, 
o româncuţă de mare talent, care 
a cântat la nai, ocarină, fluiere 
diferite, ba chiar și la un instrument 


inedit, produs de un meșter vâlcean, dintr-un tâlv, dar sunând ca un cimpoi. Deja 
pornită să cucerească scenele și publicul, cu participări la concursuri și emisiuni 
TV, Maria Mădălina cântă cu o bucurie vizibilă și molipsitoare și suntem convinși 
că am fost părtași la unul dintre primii pași ai unei muziciene de succes. 

Celor doi protagoniști, dar și micii interprete, dna Paula Fulga le-a dedicat 
aranjamente florale ikebana, personalizate, oferite împreună cu câte un haiku potrivit. 

Horia BĂDESCU 


V 


i-a rămas mereu 
aproape titlul uneia 
dintre cărțile lui 
Antoine de Saint Exuper: 
Pământul oamenilor. L-am 
_Jiubit pentru profunda lui 
„| semnificaţie, pentru acea 
„| gravă responsabilitate pe 
—— care o incumbă asumarea 
proprietăţii asupra acestei planete unice, care nu 
ne-a fost dăruită numai nouă. Fiindcă pământul este 
și al ierbii și al copacilor, și al peștilor și al necuvântă- 
toarelor (oare?), și al monadelor — evident, nu a celor 
transcendente, ci biologice — nu doar al celor așezați 
cu trufie în vâriul lanţului trofic (așa să fie?). 

Ar trebui să spun, poate, pământul a fost, 
pentru că nu știu dacă mai este al tuturor, al întregii 
profuziuni de minunate alcătuiri cu care a fost dăruit. 
Da, pământul este al oamenilor, însă mă tem că 
fără acea încărcătură de sens pe care o asemenea 
asumare o presupune. Da, pământul este al acestei 
specii căzute în narcisismul puterii de a face orice, 
oriunde, oricând, „dacă interesele partidului (adică 
ale celor aflaţi în vârful lanţului trofic social, nu ale 
speciei, acelea sunt altele!) o cer”, ca să-l cităm pe 
eternul și abisalul Caragiale. Da, pentru bunăstarea 
burtăverzimii planetare putem distruge orice, inclusiv 
pe noi înşine. Ne vom emoțţiona, pudic și generos, 
și vom deplânge dispariţia accelerată a zeci, sute 
și mii de specii vegetale și animale care nu vor mai 
fi niciodată. Murim de grija criminalilor, dar îngerii 
sunt spânzurați în fiece zi de vârful catedralelor 





Mircea Eliade despre Brâncuși 


Brâncuși și Eliade, s-a făcut cu oarecare 

timiditate, dorința de întâlnire și cunoaștere 
fiind însă reciprocă, fără să se fi materializat 
vreodată. 

Primul elogiu pe care i l-a adus Eliade marelui 
sculptor, pe care l-a îndrăgit și l-a admirat până la 
venerație, se regăsește într-un articol despre Muzeul 
satului românesc, publicat în Revista Fundațiilor 
Regale, nr. 7/1936, în care susținea că artistul „poartă 
aceeași pecete stilistică și se revendică de 
la aceeași matcă ţărănească ca și Lucian 
Blaga“. Desigur, Eliade a intuit intrarea lui 
Brâncuși și Blaga în universalitate prin 
specificul național al creaţiei lor, elementul 
esenţial care-i și apropie. 

Marcat profund de personalitatea lui 
Brâncuși, Mircea Eliade îi rezervă spaţii 
importante în Jurnalul său tradus în 
principalele limbi de circulaţie, în tiraje 
impresionante — Fragments dun journal, 

I-II (Paris, Ed. Gallimard, 1973, 1981). În 
România, Jurnalul lui Eliade a fost cunoscut 
mai întâi din unele fragmente publicate 

în revistele Vatra (1984—1985) și Jurnalul 
literar (1990), prin grija lui Mircea Handoca, 
aflat în corespondenţă permanentă cu | 
Eliade, apoi editate de către acesta în 2004 

la Editura Humanitas, în două volume: 1941—1969 
(vol. 1) și 1970-1985 (vol. [l). Ambele tomuri cuprind 
și consideraţii din anii 1962, 1964, 1966 și 1970 
despre Brâncuși și opera sa. 

In primul fragment din Jurnal, vol. |, datat 10 iulie 
1962, Eliade regreta timiditatea care l-a împiedicat 
să-l viziteze pe Brâncuși între 1945 și 1950. Unul 
dintre prietenii săi s-a dus să-l vadă în 1948 și 
Brâncuși „i-a vorbit despre Yoga mea, despre anii 
mei de studii în India. Brâncuși i-a spus că ar vrea 
să mă cunoască. N-am îndrăznit, și acum regret. 
Mi-ar fi plăcut să-l aud vorbind despre viaţa lui, 
mai ales despre conceptiile sale artistice... care 
au revoluţionat arta modernă!“ 

Citind cartea eseistului și criticului de artă lonel 
Jianu, unul dintre prietenii săi cei mai apropiati, 


A propierea dintre cei doi mari creatori, 


Anul VI 

Dacă soarele moare 


și regalii lei vor vieţui, dacă vor mai vieţui, doar 

în milostivele noastre cuști. Demenţa consumeristă 
devorează „pământul oamenilor” cu o foame 
pantagruelică. Nicicând mitul zeului nebun, Cronos, 
nu și-a reiterat mai pregnant ferocea paradigmă! 
Suntem în stare să ucidem, cu fățarnică inocenţă, 
totul: ceea ce ne-a fost dat și ceea ce ne-am dat 
prin vieţuirea și conștiința situării noastre în lume, 
identitatea noastră, sufletul nostru. Și, la urma urmei, 
cine și ce ar mai conta, atunci când l-am ucis până 
și pe Dumnezeu? 


u ani în urmă, 
memoria mea 
și-a adjudecat 
avertismentul aflat în 
titlul admirabilei cărți 
a Orianei Fallaci, 
Se il sole muore/ Dacă 
soarele moare. Titlu 
care nu face decât să 
reitereze spaima în fața 
acestei teribile posibilităţi 
cu care omenirea 
a traversat mileniile 
existenţei sale. De la 
miturile păgâne la credinţa creștină, de la apogeul 
cultic al vechilor egipteni la cel al cuanticii, lumina, 
soarele, purtătorul ei pe pământul oamenilor, ne-a, 
dacă nu vindecat, măcar îmblânzit și ocrotit în fața 
terorii întunericului. Căci, dacă soarele moare, ceea 
ce ne așteaptă nu e decât întunericul și înghețţul. 


Eliade nota: „Aflu tot soiul de lucruri din cartea 

lui lonel Jianu. Nu știam, de exemplu, că Brâncuși 
definea muzica lui Wagner «un biftec în delir». 
Nu-i plăcea Michelangelo...“ 

Din alte însemnări rezultă cât de mult dorea 
autorul Istoriei religiilor să scrie despre operele 
fundamentale ale artistului: „Să scriu într-o zi 
un articol asupra «Coloanei Cerului» în folclorul 
românesc și despre concepțiile megalitice cu care 
ea este solidară și Coloana nesfârșită a lui Brâncuși. 
Aceea de la Târgu-Jiu, înaltă 
de treizeci de metri. Ea «susține 
Cerul», spunea Brâncuși. Ea 
este, deci, o Axis mundi, un 
Stâlp cosmic. Ceea ce aș vrea 
să știu este cum a ajuns el să 
redescopere această concepţie 
megalitică, care a dispărut din 
Balcani de mai mult de două 
mii de ani și nu supraviețuia 
„| decât în folclorul religios.“ 


dar scris probabil în 1966 

(vol. |, pp. 572-574), 
Eliade se arată preocupat 
până la obsesie de scrierea 
unui studiu despre Brâncuși, în special pentru 
pasiunea artistului de a realiza lucrări din calupuri 
de piatră dură: „Când voi scrie studiul despre 
Brâncuși, nu trebuie să mă las pradă inhibiţiilor: 
că nu sunt critic de artă, că nu cunosc, dinăuntru, 
istoria artei moderne, așa cum o cunoaște un 
«specialist» etc. Problemele care mă obsedează 
în legătură cu Brâncuși sunt de alt ordin. Mai întâi, 
pasiunea lui pentru piatră, pentru materia dură, 
impenetrabilă. [...] Evident, orice sculptor își 
iubește materialele, în primul rând marmura. Dar 
la Brâncuși era ceva mai mult: se apropia de piatră 
cu sensibilitatea — și poate veneraţia — omului din 
preistorie. Răbdarea, atenția, bucuria cu care-și 
șlefuia operele, până ce le transforma suprafeţele 
în oglinzi ondulate, de ești ispitit să le mângăâi; timpul 





n 
| ntr-un alt fragment nedatat, 





Peste tot, în inimile oamenilor, soarele a pus 
lumina vieţii și speranţa darului încă unei zile. 
Cu toţii spunem: „îţi mulțumim, Doamne, că ne-ai 
mai dat o zi!” Nu o noapte. Pe pământul acesta 
românesc, dăruit de Dumnezeu și bătut de nevolnicia 
noastră, tot ceea ce a fost legat de sfântul soare 
a primit aura celestă a transcendenţei. De la pâinea 
de cununie la vama porților, de la floarea care 


în dulcele grai moldav se cheamă „sora soarelui” 


la pasărea care ţese câmpul înlăcrimat de rouă 

233 de pălimarul cerului din care curge lumina 

| izbăvirii, ciocârlia: „Lie, lie, ciocârlie/ ia mai 

saltă-te-n tărie/ și zi soarelui să vie!” Pasăre 

sfântă, pasăre legată de muzica sufletului 

| nostru, care, din trestia vechimii prin naiul 

genial al lui Fănică Luca și Gheorghe 

"| Zamfir, prin vioara încântată a lui Grigoraș 

| Dinicu și divina rapsodie enesciană, 

| ne-a fost semn după care să ne cunoaștem 

| și recunoaștem în Babilonul lumii și căreia 

| astăzi legiuitori năuci și nevrednici îi 

drămăluiesc moarte pentru gusturile 

sibaritice ale urmașilor lui Lucculus. 
Cândva, în minunatele vremi 

| miciuriniste, am decimat aulicele ciori 

și grânele noastre au căzut sub invazia 

legiunilor de rozătoare. Acum, în zodia liberalismului 

triumfător, când totul e de vânzare, ne pregătim 

să neguţăm solul dimineții. Și dacă mâine, fără de 

vestitorul lui, soarele nu va mai voi să răsară? Dacă 

soarele moare? Căci sufletul nostru, al cărui semn 

era ea, ciocârlia, se pare că a murit demult! 









Florea FIRAN | 


considerabil pe care l-a 
cheltuit șlefuind nenumărate 
replici ale atâtor opere — mi-ar 
rămâne inexplicabile dacă n-aș 
ghici, în munca aceea lungă 

și monotonă, beatitudinea 

pe care o provoca intimitatea 
indefinit prelungită cu materia 
cristalină. Voința lui de a 
transfigura piatra, de a-i aboli modul ei de a fi, în 
primul rând greutatea, și a ne arăta cum se înaltă, 
cum zboară (ca în Pasărea măiastră) — nu se 
ghicește aici o specie arhaică de religiozitate, ajunsă 
de mult inaccesibilă pe continentul nostru?“ Sunt 
deja aprecieri ale unui adevărat critic de artă. 


fost atras și impresionat în mod deosebit 

de Coloana infinitului, de geneza și 
semnificația acestei lucrări monumentale, relația 
ei cu arta populară românească din zona Olteniei: 
„Dar problema cea mai dramatică este cea pe care 
o pune Coloana infinită. Ştiu foarte bine că, de la 
început, opera a fost concepută ca o coloană de 
oțel. Ştiu, de asemenea, că modelul ei se regăsește 
în arta populară românească, mai precis, în structura 
stâlpilor de lemn care susțin sau ornamentează 
casele țărănești. Dar ce mă interesează în primul 
rând e semnificația pe care o dădea Brâncuși 
Coloanei: el o compara cu Coloana cerului, stâlpul 
cosmic care susţine Cerul și totodată face posibilă 
comunicarea între Cer și Pământ; într-un cuvânt, 
o considera o Axis mundi. ldeea e străveche și 
universal răspândită. Acest tip specific de Axis mundi, 
sub forma unei coloane de piatră, ar putea fi creaţia 
culturilor megalitice — dar asta nu e atât de important. 
Important mi se pare faptul că Brâncuși a conceput 
Coloana infinită ca o Axis mundi prin care se poate 
ajunge la Cer — și că, după ce a incheiat această 
capodoperă, n-a mai creat nimic vrednic de geniul 
lui. A mai trăit încă aproape douăzeci de ani, în care 
timp s-a mulțumit să șlefuiască nu știu câte noi replici 
ale operelor care-l făcuseră celebru.“ 


D) intre toate operele lui Brâncuși, Eliade a 

Eliade își pune întrebarea, fără a-i fi găsit și 

un răspuns, a continuării creativităţii artistului 
și după ce dă operele capitale: „Nu pot să cred că 
la 60 de ani creativitatea lui Brâncuși era definitiv 
epuizată. Să-și fi închipuit că, după ce-a terminat 
opera lui cea mai de seamă, nu trebuia să mai 
încerce altceva? Dar, în timpul când concepuse 
și lucrase la Coloana infinită, îl ispitise o altă operă, 
cel puţin tot atât de măreaţă: mausoleul pe care ar 
fi trebuit să-l ridice în memoria soției maharajahului 
din Indor. Nu știu nimic precis despre acest proiect; 
nu cunosc decât câteva legende (una din ele pretinde 
că Brâncuși ar fi propus să se cioplească o colină 
stâncoasă în formă de ou, cu o mică criptă, 
în care să fie depusă cenușa Maharani-ei). 

Așadar, misterul «sterilităţii» lui Brâncuși în ultimii 
douăzeci de ani de viaţă trebuie căutat: 1. fie în 
credinţa lui că după Coloana infinită n-ar mai fi avut 
sens să mai încerce o altă operă majoră; 2. fie în 
adânca lui părere de rău că împrejurările nu i-au 
îngăduit să se întreacă pe sine, creând mausoleul din 
Indor. Ce mă impresionează în destinul lui Brâncuși 
este că amândouă capodoperele — Coloana infinită 
și cea rămasă în stare de proiect — aparţin aceluiași 
univers al creaţiilor spirituale caracteristice vârstelor 
de piatră. Dar de ce a încetat să creeze după ce 
izbutise, printr-o extraordinară anamnesis, să readucă 
la viaţă forme, simboluri și semnificaţii arhaice, 
uitate în Europa de multe mii de ani? Să fie adevărat 
că, după ce ridicase Coloana care ducea la cer, 
Brâncuși nu mai avea nimic de făcut pe pământ, 
că cel puțin simbolic nu se mai afla printre noi? 

Niciun răspuns, nicio ipoteză nu mi se par 
satisfăcătoare. Mi-e teamă că «misterul» va rămâne 
de nepătruns atâta timp cât nu vom ști cu precizie 
cum își imaginase mausoleul din Indor și cât timp 
a consacrat meditând la această operă.“ (Jurnal 
1941-1969, pp. 574-576) Această idee se va 
regăsi și în finalul dramei Coloana nesfârșită, 
pe care o va scrie mai târziu. 

In vol. Il al Jurnalului, la p. 13, în însemnarea 
Oslo, 23 august [1970], vizitând Folk Museum, 
privind o casă veche de lemn din 1737, Eliade nota: 
„Fascinaţia cu care privesc aceste nobile, vetuste 
creaţii ale civilizației lemnului e provocată de altfel 
de semne. In primul rând, de imaginea pe care o 
regăsesc la toate unghiurile locuinţelor, acolo unde 
se întâlnesc și se întretaie bârnele: e desenul din 
care avea să ia fiinţă Coloana infinită, imaginea pe 
care Brâncuși a văzut-o, desigur, în Oltenia copilăriei 
sale, la casele de lemn, și nu numai acolo...“ 

Insemnările din Jurnal au fost reluate exegetic 
în studiul Brâncuși și mitologiile din Temoignages 
sur Brancusi (Paris, Arted, 1967), volum pus la cale 
de Petru Comarnescu, Mircea Eliade și lonel Jianu 
într-o vacanţă în vara anului 1967, la Veneţia, unde 
cei trei sexagenari au petrecut două săptămâni, 
Eliade susținând că Brâncuși a văzut în Coloana 
fără sfârșit un motiv folcloric românesc, o axă a lumii 
care susţine cerul, stabilind în același timp legătura 
dintre cer și pământ. 


| n mai multe rânduri, prin însemnările din Jurnal, 


la Quadrangle Club din Chicago, continuată 
la el acasă, Eliade făcea unele considerații 
privind viitorul artelor și culturii noastre în genere: „Ce 
mă interesează la el, ca și la multi alţii, este voința de 
«a face cultură», în pofida tuturor dificultăţilor. Parcă 
ar spune: în măsura în care mi se îngăduie să studiez 
și să interpretez pe Brâncuși, mă simt «creator», deci 
liber. [...] Intr-o zi, mai mult sau mai puţin apropiată, 
Europa, și poate lumea întreagă, se vor afla în 
situaţia pe care o cunoaștem noi, intelectualii din 
Răsărit. Nu știu cum vor reacţiona atunci elitele 
occidentale; dar, în orice caz, noi vom avea de partea 
noastră trecutul; acei treizeci, cincizeci, sau o sută de 
ani în care am suferit, ne-am adaptat și am încercat 
să «creăm», sau măcar să ne vedem de treabă — 
dar nu ne-am risipit timpul; nu se va putea spune 
că trecutul nostru este doar un șir nesfârșit 
de ocazii pierdute...“ 
Tot în vol. Il (p. 318), într-o însemnare datată 
14 aprilie 1978, după ce participase la colocviul 
organizat la Universitatea Notre-Dame din Indiana de 
către Norman Girardot cu titlul M.E. sau Coincidentia 
Oppositorum, Eliade își amintește de „excelenta“ 
comunicare ţinută de criticul Matei Călinescu și 
că atunci i-a cunoscut și pe Virgil Nemoianu, Saliba, 
Dudley G., „care și-au publicat recent tezele despre 
mine“. „După cină, la Washington Hall, Florence 

D upă o seară petrecută cu Barbu Brezianu 





Hetzler vorbește despre /ntroductory Remarks on 
Eliade and Brâncuși. Urmează fragmente din Endless 
Column, admirabil puse în scenă de Miles Coiner 

(el însuși citind rolul lui Brâncuși). Scena goală: 

șase pupitre în stânga și două în dreapta (Fata 

și Brâncuși). 

Ascult cu mult interes textul dnei Hetzler. Știu că, 
după ce a citit Columna nesfârșită (în traducerea lui 
Mary Stevenson), Florence H. a vrut să meargă cu 
orice preţ în India, să verifice ce spusese Brâncuși 
(în piesă) despre Indore, despre labirint etc. — și 
a reușit. Ascultând-o, nu înțelegeam prea bine 
dacă rezumă și comentează piesa sau prezintă și 
analizează ce-a văzut sau a descoperit ea în India... 
Aveam impresia că motivele Dedalos, labirintul, 
lumina, tăcerea ca element esenţial în muzică 
și poezie (și al cărui analog Brâncuși îl caută în 
arhitectură) le inventasem eu; nu-mi amintesc să 

le fi citit undeva. Dar Florence H. le prezintă uneori 
ca și cum ideile acestea ar fi obsedat pe Brâncuși.“ 

Cândva, M. Eliade mărturisea: „India m-a ajutat 
mult să înţeleg importanta autohtonismului și, în 
același timp, universalitatea creaţiei lui Brâncuși. 
Dacă te întorci într-adevăr la surse, la rădăcinile care 
se întind până la neolitic, atunci ești foarte român 
sau foarte francez, în același timp și universal.“ 


de-a patra piesă a sa (dedicată „Lui lonel 
Perlea“), pe care intenţiona s-o includă în cel 

de-al XVI-lea volum din Opera Omnia, și mărturisește 
că e scrisă în românește, ca de altfel întreaga sa 
operă, subiectul pornind de la universul creaţiei lui 
Brâncuși, artistul lucrând la Coloana de la Târgu-Jiu. 
Se recunosc în piesă opiniile lui Eliade despre artist 
din studiile, eseurile și jurnalul său. Piesa a fost 
publicată iniţial în Revista Scriitorilor Români, nr. 9, 
din septembrie 1970, pp. 82—127, care apărea 
la Roma, apoi în Secolul XX, nr. 10—12/1976, în 
Omagiu lui Brâncuși din Almanahul Tribuna și în 
volumul Teatru, ediţie și prefață de Mircea Handoca 
(Ed. Minerva, 1996), în care sunt incluse și piesele 
Iphigenia, „1241“, Oameni și pietre. Piesa relevă 
drama artistului aflat în dialog cu propria-i creaţie 
și a cunoscut diverse versiuni scenice și radiofonice, 
a fost jucată la București, la Centenarul Brâncuși — 
1976, a fost pusă în scenă în aprilie 1980 la Teatrul 
din Botoșani, în regia lui Mihai Velescu. A mai fost 
jucată și la Roma, în regia lui Letteria Giuffre Pagano, 
tradusă de Horia Corneliu Cicortaș, rolul titular, 
Brâncuși, fiind interpretat de actorul toscan Tazi 
Torrini. De asemenea, în cadrul emisiunii „Teatru 
radiofonic“, Coloana nesfârșită a fost prezentată 
în premieră pe 9 martie 1981, cu reluări în 1982, 
1986, 2007. 

In august 1983, la Montreal, Canada, a avut loc 
al XVIII-lea Congres Mondial de Filosofie, cu 2.000 
de participanţi din 70 de ţări. In programul congre- 
sului, Florence M. Hetzler, președinte al Societăţii 
Internaţionale Brâncuși, a introdus prezentarea 
piesei Coloana nesfârșită, în limba franceză, rolul 
lui Brâncuși fiind interpretat de filosoful elveţian 
Andre Mercier, iar celelalte roluri de alţi participanți 
la congres, printre care J. King-Farlow (Canada), E. 
Montsopoulos (Grecia), Florence M. Hetzler (S.U.A.), 
Al. Tănase (România), M. Demjanovie (Iugoslavia). 
Manifestarea a probat vocaţia universală a culturii 
românești, cum menţiona unul dintre participanți. 

Concepută în trei acte, acţiunea piesei se petrece 
la Târgu-Jiu, primul act în vara anului 1937, artistul 
aflându-se în plină forță creatoare, sculptând. 
Invăţătorul și Comisarul, personaje cu care se 
deschide piesa, încearcă să-l înduplece pe artist, 

n 
| n 1970, Eliade scrie Coloana nesfârșită, cea 





Homo sapiens 


cerându-i să „taie“ din coloană, s-o „reteze pe 
jumătate“, că „ne mor copiii, atrași de un magnet, 
de o vrăjitorie și se cațără pe Coloană și apoi dispar. 
In Coloana infinitului, „esenţa semantică este 
înălțarea ca urcare, prin efortul ființei umane“. 
Brâncuși: „Când o fi întreagă, o să vedeţi atunci 
cum urcă! Nu zboară! Băgaţi bine de seamă că asta 
nu e Măiastra. Asta urcă, urcă, urcă... Urcă sus de 
tot, până nu se mai vede. Până la cer!... Atunci s-o 
vedeţi!...“ (p. 114); „Nu e pod. E coloană. Un stâlp. 
Stâlpul Cerului, așa cum spuneau oamenii pe la 
noi și când l-oi sprijini în nori, n-o să i se mai vadă 
capătul...“ (p. 117) „Va fi mai înaltă decât cea mai 
înaltă coloană pe care a făcut-o vreodată mâna 
omenească. Pentru că nu va avea sfârșit. Şi tocmai 
aici e secretul! Pentru că, chiar dacă nu va fi atât 
de înaltă pe cât spuneți voi, nu va avea sfârșit. Nu 
se va opri nici în Cer. II va străpunge și se va înălța 
și mai sus.“ Invăţătorul: „Dar Cerul nu există, domnule 
Brâncuși. Știința a dovedit că nu există. Există ceva, 
așa, un fel de iluzie...“ (p. 115) 
Brâncuși: „Tot secretul stă în asta: ...spre Cer 
oamenii nu pot zbura, așa cum zboară păsările. 
Spre Cer, omul trebuie să urce. Să urce mereu. 
Cu picioarele și cu mâinile. Așa cum vor să se caţere 
copiii.“ „Coloana asta e materie, e impenetrabilă. 
Păcat că n-o pot face din piatră și trebuie s-o torn 
în oţel.“ (pp. 125—126) 


de „întâlnirea creator-receptor în interiorul 

aceleiași imagini“: „...dacă vrei să te înalți, 
ia-te la luptă cu materia, silește piatra să se urce 
la Cer. Uită-te la Coloană și pornește, urcă, 
înalță-te...“ (p. 129) 

Acţiunea celui de-al doilea act are loc tot la 
Târgu-Jiu, când urma să se inaugureze Coloana, 
în toamna aceluiași an, 1937, la sfârșit de noiembrie, 
într-un cadru dezolant, apăsător — cum spune 
autorul în indicaţiile de regie — care contrastează 
cu vioiciunea, fantezia și umorul dialogurilor; apar 
numeroase personaje: poeți locali și din Capitală, 
vizitatori, pensionari, seminariști, tineri filosofi, 
tineri critici, străini, cei mai mulţi se întâlnesc și 
în actul final, al Ill-lea, după 20 de ani, noaptea 
de 15-16 martie 1957, care se încheie cu gândurile 
personajului-Brâncusși: „Poate că aș mai avea timp 
să le spun doar atât: că ce-am crezut la început 
că e un punct de plecare (arată Coloana) era, tot de 
la început, punctul final: alfa și omega. Mi-e teamă 
că n-am spus nimănui asta. Le-am spus doar că, așa 
cum e, și câtă e, Coloana nesfârșită este opera mea 
cea mai însemnată. Trebuia să fi înteles de atunci, 
din 1938, că după Coloană nu mai aveam dreptul 
să încerc altceva. După Coloana nesfârșită, numai 
tăcerea mai putea avea vreun sens.“ 

Se recunosc ușor ideile lui Eliade din alte studii 
și articole, din Jurnal, referitoare la activitatea 
lui Brâncuși după realizarea celor trei lucrări 
monumentale. 

Coloana fără sfârșit, cu punctul de plecare în 
mitologia românească, face cunoscută dimensiunea 
sacră a lumii, iar prin aceasta îi reîntemeiază esenţa: 
„Brâncuși: (...) Chiar dacă nu va fi atât de înaltă pe 
cât spuneţi voi, nu va avea sfârșit. Nu se va opri 
nici în Cer. II va străpunge și se va înălța și mai sus! 

Invățătorul: Dar Cerul nu există, domnule 
Brâncuși. Știința a dovedit că nu există. (...) 

Brâncuși: (...) Dacă înalţ Coloana cum știu eu... 
o să înceapă și Cerul să fie...“ (p. 115). 


DAS i aia : 
| n volumul Un om, o viață, un destin. lonel Jianu 


A ccesul la sensul creaţiei este condiţionat 


și opera lui (Los Angeles, 1990) este reprodus 

un citat din care reiese cum Eliade a înțeles 
valorificarea creatoare a tradiţiei în sculptura 
brâncușiană: „Operele lui Brâncuși sunt solidare cu 
universul de forme plastice și ale mitologiei populare 
românești, ba poartă uneori și titluri românești (de 
exemplu Măiastra)... Intâlnirea cu creaţiile avangardei 
pariziene sau cu lumea arhaică (Africa) ar fi declan- 
șat o mișcare de «interiorizare», de întoarcere la un 
tărâm secret și de neuitat, fiind în același timp tărâm 
al copilăriei și al imaginarului. Poate că numai după 
ce a înțeles importanţa unor creaţii moderne, a 
redescoperit Brâncuși și bogăţia propriei sale tradiţii 
țărănești, căreia i-a presimțit, de altfel, posibilităţile 
de creaţie... Geniul lui Brâncuși a constat în aceea 
că a știut unde să își caute adevărata «sursă» 
a formelor pe care se simţea capabil să le creeze.“ 

Homo sapiens 


Mihai SPORIȘ 


ând ai ceva de spus, 
| o poți face repede 

și concis și rămâi 
| în eternitatea lucrurilor bine 
Ba făcute. Așa s-a întâmplat 
cu Mozart, Evariste Galois, 
Ciprian Porumbescu, 
Mendelssohn Bartholdy, 
Nicolae Labiș, cu multi alţii. 
„Clipa cea repede” a lui 
Eminescu, dintre 1866 și 1883, a stat sub semnul 
geniului. Steaua cu noroc a limbii române, în 
căutarea unui „sultan dintre aceia ce domnesc peste 
vreo limbă”, a prins a se ridica scânteie în Ipoteștiul 
anului 1850, ianuarie 15, pentru ca în 1883 să 
strălucească Luceafăr pe bolta unei „patrii limbă” 
ca o grădină înflorită ce-și va savura parfumurile, 
frumusețile, mlădierile sonore, încă mult după 
norocul unui rod așteptat. 

Ne minunăm și suntem fericiţi toți contemporanii 
„patriei limbă” pentru care, cu adevărat, Mihai 
Eminescu, învățând nemurirea, este printre noi geniu. 

A venit la ceasul nevoii, după ce de sute de ani 
otomanul n-a reușit să-l turcească pe îndărătnicul 
ghiaur creștin, după ce Fanarul n-a reușit să ne 
grecească în truda-i zeloasă, după ce osârdia 
slavonei din cărţile și liturghia Bisericii n-a reușit 
să înfrângă limbajul viu, plin de vigoare, al ţăranului 
„tării pământ”, de la Nistru pân la Tisa, din munții 
și șesurile unei oralităţi ce ritmau în concretul 
atemporal al unui fel de a fi inconfundabil. 

A venit când căutările unor luminaţi cărturari 
dădură greș, în buna lor intenţie de primenire 
a limbii, cu italienizarea sau cu franțuzirea 

ei. A venit pentru „a turna în formă nouă limba 
veche și înţeleaptă”! 

S-a pătruns dintru început de organismul 
viguros al limbii materne, i-a deprins creșterile 
și forța de expresie în preumblările prin toate 
meleagurile ţării. A cunoscut florile, seminţele 
limbii vechi, de cazanie, în doinele, baladele, 
bocetele, cântecele de leagăn sau de joc, în 
basme, în felul de a-și povesti omului locului, 
realitatea. S-a pătruns de bunătatea poporului căruia 
urma să-i dăruiască miere de grai în pas cu nevoia 
de mai „dulce”. 





este hărăzit geniului, pentru a cunoaște 

gândirea filosofică a lumii, de la antici 
la clasici, din India, Persia, Egipt până în Albion 
sau Germania. l-a studiat pe Shakespeare, Byron, 
Goethe, Kant, Schopenhauer și câţi alţii. A studiat 
pentru fundamentul înţelegerii proprii la Cernăuţi, 
Viena, Berlin, în „bracurile” bibliotecilor, inclusiv 
cele ale Bucureștiului și lașiului. Din arderea atâtor 
experienţe adăugate, însoţite de entuziasmul născut 
din iubirile mai mereu nefericite, s-au născut iubirile 
sale. In ceea ce privește poporul său, pentru care 
multi l-au acuzat de naționalism, concluzia lui este 
clară: 

„Cine a văzut vreodată popor de oameni buni să 
fie mare? — dar cu atât mai mult trebuie să fie iubit!” 
„Nu, nu! N-aș vrea ca alte popoare să fie ca al 
meu, nu merită ele să-i semene. Poporu-mi menitu-i 
ca să fie altfel de cumu-s-alte”, o spune poetul 

în poemul Andrei Mureșanu. 

Câte năzuințe frumoase nu a pus în versuri 
pentru ţara lui, „Dulce Românie”, și pentru armonia 
vieții fiilor ei: „Fiii tăi să crească numai în frăţie! 

Din iubirea de neam și a graiului său, Mihai 
Eminovici (rebotezat de losif Vulcan cu nemuritorul 
Eminescu), din frumuseţea Bucovinei, cu simbolul 
Putnei lui Ștefan, al luptei pentru afirmare naţională, 
din energiile Blajului cu atâta concentrare de latinitate 
în „Mica Romă”, din elanul unui tineret chemat 
la rându-i să ostenească la rosturile noi ale limbii, 
s-a născut imensa energie pentru reușita operei. 

Din experienţa altor încercări, care au înrâurit 
și ele limba, și a manifestării faptului de cultură 
reprezentat între mulţi alţii de Cantemir, Văcărescu, 
Pann, Donici, Mumuleanu, Cârlova, Bălcescu, 
Alexandrescu, Bolliac, Mureșanu, Eliade Rădulescu, 
din mai vechii cronicari sau contemporanii Alecsandri, 
Negruzzi, Ghica, Eminescu și-a definit și perfecționat 
un stil și opera sa și-a găsit imediat modalitatea orală 
de a fi a celor mulţi. Poeziile sale au devenit cântece, 
romanțe care se alăturau creaţiilor „Pepelei, cel isteţ 


A ieșit din cercul strâmt al norocului ce nu-i 

ca un proverb”. Invocaţiile istorice se alăturau poeziei 
pașoptiste pentru entuziasmul multor izbânzi 
naționale. Basmele și poemele sale feerice, precum 
poveștile și povestirile prietenului său Creangă, 
anunțau cu limba lor viguroasă haina cea nouă 
a graiului, pentru permanenţa exprimării noastre 
prezente și viitoare. 
Stilul său a trezit sensibilităţii adormite, a exprimat 
neexprimabilul, a dat formă unor așteptări de contururi. 
Lira sa cu vibraţie de român etern a făcut să 
vibreze, prin rezonanță, sufletele tuturor românilor. 
Ce puternică este și azi emoția în vecinătatea odei, 
idilei, epistolei, satirei, meditaţiei, elegiei, doinei, 
romanței, sonetului, poemului sau în preajma 
lui Făt-Frumos din Lacrimă. 


Un Făt-Frumos din lacrima unei limbi 
puternice, siluită de imperii mari, fără însă 
a birui-o; a fost Eminescu cel care a înflorit în „patria 
pământ” de sub Zodia Luceafărului pentru viața 
nouă a „patriei limbă”. 
Presa, un mod de a propaga imediat gândul- 
opinie, cu o forță de penetraţie și ardere zilnică, 
a găzduit în Timpul harul eminescian, alături de cel 
al lui Caragiale și al lui Slavici. Chiar și aici munca 
pentru limbă devenise o treabă sfântă, știut fiind 
faptul că „vorbirea ca la gazetă” poate face deservicii 
— ca și azi — acolo unde folosirea fără înţelegere 
a cuvântului, substituirea unor cuvinte vechi cu 


| | n Făt-Frumos a fost și Eminescu. 


neologisme nepotrivite, nu întotdeauna înseamnă 
progres, unde folosirea unor barbarisme preţioase 
poate duce spre un cosmopolitism de paradă. 

A exprimat în presa vremii sale opinii din socio-politic 
și din alte domenii, foarte largi, demonstrând orizontul 
unei cunoașteri bogate. A făcut-o, întotdeauna, 
cumpănind foarte bine cuvintele vechi și noi, 
punându-le pe fiecare, atent, la locul nimerit, 

sub semnul unei potriviri armonice a harului genial. 

Eminescu este o sensibilitate produsă de 
substratul spaţiului nostru, din matricea ce-și cultivă, 
în fiecare generaţie, râul, ramul, sara pe dealuri, 
pitpalacul, lacul sub scânteierea lunii, pădurea de 
aramă, de argint, valurile, vânturile, norul, izvorul, 
cosașul obosit, plopii, teiul, bolta stelelor cu noroc, 
cu sori, cu luceferi, cu tensiunea dorului indefinibil 
și totuși atât de concret. Din aceeași matrice care 
cultivă tuturor generaţiilor necesitatea permanenţei, 
cu bunătatea și eroismul lui Mircea cel Mare (cel 
Bătrân), simbolul unui Ștefan din ce în ce mai Mare, 
urcat astăzi în ceata sfinţilor, hărnicia lui Decebal, 
dreptatea lui Traian (?!), neîmpăcarea cu năvălirea 
turcilor, tătarilor, muscalilor și a tuturor năvălirilor, 
fără nume, care ne-au tulburat pacea. Din toate 
acestea s-au născut sevele poetului. 

Durerea mută sau strigăt, bucuria nemuririi dacice, 
disperarea și speranta, tensiunea căutărilor prin 
lamura creuzetului a substratului fecund au dat 
imensa energie unui Eminescu — cel mai mare 
poet naţional al românilor. 

Armonia felului nostru de-a fi cu alţii, din lumea 
largă, a Kamadevei, a Egipetului, a Regelui Lear, a 
revoltelor pariziene, a Venetiei, cu „trupul întins” al 
timpului istorie sau cu Universul născut din calculele 
„dascălului” Kant pe modelul Rig-Vedei indiene, din 
Scrisoarea |, descoperă în creaţia lui Eminescu pe 
unul dintre marii poeți ai lumii, în universalitatea sa. 
Chiar și acolo unde amprenta noastră românească 
este pregnantă, ea nu reprezintă decât o frumoasă 
particularizare a generalului: 

- iubire din faptul universal al iubirii specifice de 
absolut, care la români se cheamă ortodoxie creștină; 

- natura din natura lumii pe care mai nou o 
definim, mai savant, în spaţiul științelor, ca... ecologie; 

- viața, în manifestarea ei, cale personală, 
adevăr personal, cu unicitatea ei... infinită, diversă; 

- istoria din regula generală a frământărilor 
societăților, cu clipa lor de destin, mânată de legi 
generale. 


spirituale, dar cu manifestare, la anii 
maturității, în alte limbi, Panait Istrati, Mircea 
Eliade, Eugen lonescu, Emil Cioran etc., s-au afirmat 
în alte spaţii, cu alte mode, dar, păstrând puterea 
substratului românesc, au demonstrat putinţa înfloririi 
compatibile, oriunde, când sorocul este fertil. Este 
o înflorire — nu uită să o precizeze Panait Istrati — 
a geniului poporului român, care are depozitate 
nenumărate comori în substraturi, care așteaptă 
doar clipa fertilă unor multe alte faceri. 

Munca lui Eminescu pentru „forma nouă și 
înţeleaptă” a limbii române este reușita de azi a unei 
adevărate „patrii limbă”, pentru că opera sa trăiește 
din viața pe care o conține. 

Viaţă dăruită din viaţă proprie, suprapusă peste 
viața pusă în ea de un popor milenar, totdeauna gata 
să primească jertfa individuală a muritorului pentru 
viața întregului nemuritor, pentru viața unei limbi 
mai frumoase și mai dulci. 

Dacă pentru țara pământ Eminescu a trecut la 
cele veșnice, pentru substratul celor ce se vor naște, 
pentru patria limbii române el rămâne viu, alături 
de cei care i-au dat haina nouă de azi. 


Trebuiau să poarte un nume 
Marin Sorescu 


Cori poeții născuţi din aceleași retorte 


Eminescu n-a existat. 


A existat numai o ţară frumoasă 

La o margine de mare 

Unde valurile fac noduri albe 

Ca o barbă nepieptănată de crai. 

Şi niște ape ca niște copaci curgători 
In care luna își avea cuibar rotit. 


Și, mai ales, au existat niște oameni simpli 
Pe care-i chema: Mircea cel Bătrân, Ștefan cel Mare, 


Sau mai simplu: ciobani și plugari, 
Cărora le plăcea să spună 

Seara în jurul focului poezii — 

„Mioriţa” și „Luceafărul” și „Scrisoarea III“. 


Dar fiindcă auzeau mereu 
Lătrând la stâna lor câinii, 
Plecau să se bată cu tătarii 

Și cu avarii și cu hunii și cu leșii 
Și cu turcii. 


În timpul care le rămânea liber 

Intre două primejdii, 

Acești oameni făceau din fluierele lor 
Jgheaburi 

Pentru lacrimile pietrelor înduioșate, 


De curgeau doinele la vale 

Pe toți munţii Moldovei și ai Munteniei 

Și ai Țării Bârsei și ai Ţării Vrancei 

Și ai altor ţări românești. 

Au mai existat și niște codri adânci 

Şi un tânăr care vorbea cu ei, 
Intrebându-i ce se tot leagănă fără vânt? 


Acest tânăr cu ochi mari, 

Cât istoria noastră, 

Trecea bătut de gânduri 

Din cartea cirilică în cartea vieţii, 

Tot numărând plopii luminii, ai dreptăţii, ai iubirii, 
Care îi ieșeau mereu fără soț. 


Au mai existat și niște tei, 

Și cei doi îndrăgostiţi 

Care știau să le troienească toată floarea 
Intr-un sărut. 


Și niște păsări ori niște nouri 
Care tot colindau pe deasupra lor 
Ca lungi și mișcătoare șesuri. 


Și pentru că toate acestea 
Trebuiau să poarte un nume, 
Un singur nume, 
Li s-a spus 
Eminescu. 
(Poeme, 1965) 









la o distanţă de timp apreciabilă, șocul 
produs de apariţia, în mediul universitar 
românesc, încă bucolic și provincial la mijloc de secol 
XIX, a tânărului avocat și universitar Titu Maiorescu, 
școlit în Occident și devenit, ad-hoc, specialist în 
Schopenhauer și, prin extindere, în filosofia idealistă 
germană. Curajul lui Maiorescu, comparabil cu 
gestul unui Don Quijote, sedus de logica și filosofia 
secolului, rămâne acela de a se detașa, tranșant 
și dezinvolt, de o cultură tradiționalistă, am spune 
chiar ușor naivă, rămasă la stadiul contemplării 
cvasireligioase, dar și de puţinele poncife culturale, 
moștenire a lecturilor franco-rusești încă insuficient 
asimilate în mediul românesc, și promovarea, 
cu obstinaţie, a valorilor culturale „europene” (asta 
în condiţiile în care în Germania, ţara sa de origine, 
Schopenhauer era încă un autor ironizat). 

Acest curaj, chiar nechibzuinţă, 
de a șoca gustul public, aflat încă la un 
stadiu anticultural, ar fi putut cu ușurință 
să-l discrediteze pe tânărul Maiorescu, 
dacă spiritul său deschis la nou n-ar 
fi fost dublat de „organul descoperirii 
veritabilelor talente”, în fapt, o genă rară 
și cu atât mai valoroasă pe solul nisipos 
al tradiţiilor culturale românești. Iniţial 
contestat și calomniat de o întreagă 
cohortă de „autohtoni și patriotarzi”, 
cum îi numea G. Călinescu, momentul 
Maiorescu, considerat „punctul nodal 
de regăsire a bunului simţ naţional 
în materie de cultură”, după expresia 
academicianului Nicolae Breban, a pus 
bazele „unei veritabile logici cultural- 
creatoare” (Spiritul românesc în fața unei dictaturi, 
Ed. Allfa, București, 2000, p. 38 și urm.), chiar dacă 
unii antropologi consideră fenomenul modernizării 
drept o formă de aculturație (termen discutabil câtă 
vreme, în accepţia sa clasică, aculturația este o 
formă de abandon a culturii tradiționale și o adoptare 
a culturii dominante; or, în cazul nostru, românii 
nu au fost niciodată minoritari și nici măcar toleraţi 
în propria cultură, ci au creat, în condiţiile date, 

o formă originală de cultură, care ar merita cel 
mult să fie modernizată, nicidecum abandonată). 

In aceste condiţii, modernizarea, termen cheie 
în cultura românească a secolului al XIX-lea și, 
parțial, actuală și astăzi, reprezintă cel mult o formă 
de occidentalizare, o adoptare tacită a unui model 
cultural apt să ne ofere garanţia unui „pașaport 
european”, o opțiune cu un singur sens, obligatoriu, 
chiar și ca dimensiune geopolitică necesară. 


E ste încă greu de evaluat, chiar și astăzi, 


să constatăm că nici până în zilele noastre 

lecţia modernizării nu a fost asimilată 
integral, astfel încât spiritul autohton continuă să 
hrănească, subteran, tradiționalismul românesc, 
aceasta în ciuda unor ilustre exemple de reușite 
spirituale, de ieșire din negura „negatoare” a tradiţiei, 
pe care ni le propun creatorii de mitologii culturale, 
de la Eminescu, împreună cu mentorul său spiritual, 
Titu Maiorescu, la generaţia criterionistă și, mai 
recent, la G. Călinescu. 

Toţi acești mari creatori invocatţi sunt în mod 
excepţional și autori de proiecte/programe culturale, 
cu rezonanță în sfera publică. (Referitor la proiectele 
culturale care trezesc emoții publice, hrănind iluzii 
care cuceresc masele, gânditorul lon Goian 
(n. la 17 octombrie 1949, la București) citează 
ca sursă primară filosofia politică platoniciană, 
care atribuie maselor opinia — d6xa, filosofilor 
cunoașterea — episteme, iar celor avizaţi adevărul — 
aletheia, v. Intre geopolitică și utopie, Ed. Institutului 
de Științe Sociale și Relaţii Internaţionale, București, 
2013, p. 17.) 

Analizând relaţia dintre sincronismul „european” 
și autohtonism, acad. Nicolae Breban sesizează un 

_ Proiectele de ţară, 
intre modernizare și aculturaţie 


aspect „ce complică fundamental dialectica acestei 
relaţii, și anume, incapacitatea noastră de a susține 
o tradiţie” (op. cit., p. 45). Considerată aproape 

ca o fatalitate, această lipsă a spiritului românesc 

de a se adapta legilor progresului a sfârșit prin a 
deveni o povară — anume blestemul de a o lua mereu 
de la capăt. În loc să aleagă o formă de evoluție 
calmă, bazată pe atenta conservare a valorilor și a 
instituţiilor, românii, observă acad. N. Breban, preferă 
ruperea, asemenea unei populaţii mereu hăituite, 
dar pururi revenind la matcă, gata s-o ia de la capăt 
de acolo de unde a părăsit lucrarea. Să fie acesta 
„subconștientul unei naţiuni, provocat de un reflex 
istoric sau chiar de o nouă formă de creaţie?” se 
întreabă romancierul convertit la uneltele filosofului. 
Răspunsul este convenit într-o manieră proprie 

de adaptare la cultura de tip occidental, constând 
într-o formă de „supravieţuire 
calitativă”, exprimată mai 
degrabă prin salt decât printr-o 
„spirală suitoare” (op. cit., p. 47). 


deopotrivă europeni, dar și români, câtă 

vreme ruptura, în măsura în care ne este 
specifică, devine chiar un modus-vivendi, un mijloc de 
înaintare, exemplificat cu succes de vâriurile culturale 
generatoare de proiecte/programe de ţară. A vorbi 
în aceste condiţii de un singur proiect, manifestat 
la nivel macrosocial, este o îndrăzneală, de vreme 
ce însuși termenul de proiect pare deja compromis, 
judecând după efemerele programe cu care ne 
asaltează politicienii zilei. Se știe, de la Miron Costin 
încoace, că „nu sunt vremile sub cârma omului, 
ci bietul om sub vremi” (Letopisetul Țării Moldovei, 
de la Aaron Vodă încoace, ediție de Gabriel 
Ștrempel, Ed. Academiei, 2003, p. 104). Și totuși, de 
la 1700 încoace, cum susține G. Călinescu, „Semne 
de occidentalizare se văd în jurul nostru. Este vorba, 
se înțelege, de occidentul cultural. Ţările române 
n-au fost niciodată în afara Europei!” (/storia literaturii 
române, de la origini până în prezent, Fundaţia 
Regală pentru Literatură și Artă, București, 1941, 
p. 67). Fenomenul, pus de unii istorici mai degrabă 
sub semnul schimbării contextului geopolitic (Vlad 
Georgescu, Ideile politice și Iluminismul în Țările 
Române 1750-1831, Ed. Academiei, București, 
1972, pp. 36-37), conduce, cu timpul, la o formă 
de occidentalizare prin cultură și, mai mult chiar, 
la constituirea unei culturi critice, cum este cazul lui 
Titu Maiorescu, care începe demersul modernizării 
cu formularea celebrei teze a formelor fără fond. 

Astfel, într-o serie succesivă de articole din 

Convorbiri literare (oficiosul Junimii), publicate în 
1867-1868, Titu Maiorescu analizează ideile/proiectul 
cultural al lui Simion Bărnuţiu, deplasând accentul „de 
la teoretic la politic” (Goian, op. cit., p. 46). Concluzia 
este că Maiorescu pledează nu atât pentru o imitație 
a culturii apusene, în fond, o formă de transplant 
ideologic pe pământ românesc, cât pentru un 
veritabil program politico-cultural, menit să orienteze 
societatea românească. Evocând relaţia aristotelică 
dintre adevăr și fals, Titu Maiorescu depășește 
expresia pur lingvistică a criticii, pășind pe terenul 
unei adevărate așezări de tip ontologic. Modelul 
cultural occidental, observă Maiorescu, este asimilat 

pe cale naturală, printr-o 
„Miscare contagioasă, de 
la centru la periferie”, un rol 
important revenind în acest 
proces opiniei publice, 
categorie din păcate slab 
reprezentată în epocă și încă nepregătită să accepte 
progresul. 


a o concluzie, teza maioresciană a formelor 
fără fond este, în opinia lui lon Goian, 
primul program coerent de integrare 
a României în Europa și totodată prima încercare 
autohtonă, pe temei filosofic, de câștigare a 
„bunăvoinţei” Apusului faţă de cauza românească. 
Despre modul cum a încercat Titu Maiorescu să 
rezolve această problemă, apelând la teoria 
dependențelor (Principatele se aflau, în opinia 
distinsului critic, la periferia civilizaţiei occidentale, 
având nevoie de ajutor și bunăvoință), sunt încă 
multe de discutat, meritul mentorului Junimii 
rămânând, fundamentul, acela legat de mutarea 
centrului de greutate al problemei, din spaţiul 
ardelean, cum voia să le impună Simion 
| Bărnuţiu conaţionalilor săi, către cel al 
Vechiului Regat. 
Discuţia pe tema modernizării prin 
cultură a fost reluată, în cu totul alţi termeni, 
de către noua generație criterionistă 
| (termenul aparține lui G. Călinescu), numită, 
în funcţie de poziţionarea ideologică, fie 
„generaţia paricidă” (Eugen Ionescu), cu 
referire la consumarea „mitului” Nae lonescu, 
| fie direct „generaţia dezagreabil mistică” 
(Camil Petrescu). Termenul însuși de 
generație, aplicat grupării 1927, este suficient de 
fluid, întrucât nu reunește, la modul concret, o anume 
categorie de scrieri și autori, ci exprimă mai degrabă 
o stare de spirit, o orientare filosofică și politică, 
o formă de weltanschaung, similară cu ceea ce 
sociologia germană numea un tip ideal (Ideal Typus). 


consacrat, utilizat de Dan C. Mihăilescu 

în articolul publicat în revista Cuvântul 
(februarie 2005), este cea chemată să se pronunțe 
asupra constructiei instituționale a României 
moderne. Și, cum nu există încă un model prestabilit, 
mulți reprezentanţi au oscilat între a opta pentru 
modelul francez (Petru Comarnescu), ori cel englez 
(Dragoș Protopopescu), asta în condiţiile în care 
Nae Ionescu însuși expunea, la începutul anilor '30, 
la dorința studenţilor, în amfiteatrul Universităţii 
bucureștene, filosofia bergsoniană, foarte la modă 
în epocă. Abia după ce modelul german a fost 
considerat de un ideolog al mișcării liberale, Ștefan 
Zeletin, mai degrabă „un mod de a aplica ideile 
de la care s-au adăpat — adepţii săi de dreapta, 
n.a. — îmbrăcându-le în forme utopice, fără a cerceta 
dacă se potrivesc sau nu” (Burghezia română, 
Ed. Minerva, 2008, p. 119), s-a pus problema rolului 
pe care factorul politic, dar și instituţiile, îl joacă 
în misiunea de a moderniza România. 

Programul (proiectul), de tip evoluționist, de 
modernizare a României s-a transformat, treptat, 
într-o revoluție intelectuală, dublată în mod fericit 
și de o revoluţie filosofică (desfășurată în paralel, 
și uneori intersectându-se nu prea fericit!). În acest 
sens, un rol fundamental a revenit intelectualului 
profesionist de tip liberal, care se exercită în 
discipline umaniste, precum arta, literatura etc. 
Însăși ideea de revoluție merită privită cu 
circumspecție, sensul acordat de criterioniști fiind 
mai degrabă acela de început absolut, de ruptură 
cu trecutul. Nu este deci imposibil ca, invocând 
acest adamism specific românesc, să nu ne ducem 
cu gândul la saltul invocat de Nicolae Breban. 

(Continuare la pag. 19) 


A șadar, generaţia '27, ca să folosim termenul 






Cristian BĂDILIȚĂ 


(Luca 2,41-52) 41 Părinţii 
Săi mergeau an de an la 
Ierusalim, pentru sărbătoarea 
Paștelui. 42 Și când avea 
doisprezece ani, urcând ei 
[la Ierusalim], ca de obicei, 
pentru sărbătoare, 

43 terminându-se zilele [sărbătorii], ei s-au întors, 
dar Isus, copilul, a rămas la Ierusalim; și părinții 

Săi n-au știut. 44 Crezând că se află în caravană, 
au mers cale de o zi, [abia atunci] au început să-L 
caute pe la rude și cunoscuți, 45 și, negăsindu-L, 
s-au întors la Ierusalim, ca să-L caute. 46 Și a fost 
așa: după trei zile L-au găsit în Templu, așezat 

în mijlocul învăţătorilor, ascultându-i și punându-le 
întrebări. 47 Toţi cei care-L auzeau se minunau de 
priceperea și de răspunsurile Sale. 48 văzându-L, 
[părinții] s-au cutremurat; și l-a zis mama Sa: „Copile, 
de ce ne-ai făcut una ca aceasta? lată, tatăl Tău și 
cu mine Te-am tot căutat îndurerați.” 49 Și le-a zis: 
„De ce M-aţi căutat: nu știați că în casa Tatălui Meu 
trebuie să fiu?” 50 Dar ei n-au priceput ce le-a vorbit. 
51 Și a coborât împreună cu ei și a venit la Nazaret; 
și le era supus. lar mama Sa păstra toate lucrurile 

în inima ei. 52 Isus înainta în înțelepciune, în vârstă 
și în har pe lângă Dumnezeu și pe lângă oameni 
(traducere proprie C.B.). 


după Luca prezintă acest episod din 
adolescenţa lui Isus. Lacuna va fi speculată, 

începând cu secolul al II-lea, de autorii evangheliilor 
apocrife: Protoevanghelia lui lacob, Evanghelia lui 
Pseudo-Toma, diferită de Evanghelia gnostică a lui 
Toma, Evanghelia lui Pseudo-Matei sau Evanghelia 
arabă a copilăriei. Luca este un intelectual familiarizat 
cu genurile literaturii grecești, între care un loc aparte 
îl ocupă bios-ul (biografie ideală a unui personaj 
de seamă). Cu putin timp înainte de redactarea 
evangheliilor, Philon din Alexandria consacrase 
un bios lui Moise, dar și alte biografii filosofice unui 
număr de trei patriarhi care incarnau, fiecare dintre 
ei, o anumită virtute. Din bios-ul tradiţional grecesc 
nu puteau lipsi scene relevante din copilăria eroului. 
Pentru mentalitatea antică, în speţă, cea greacă, 
eroul reprezintă manifestarea unei puteri divine pe 
pământ. Uneori chiar întruparea unui zeu pe pământ, 
așa cum îl prezintă Plutarh, în Vietile paralele, pe 
Alexandru Macedon: un avatar terestru al zeului 
Dionysos. Așadar, divinitatea eroului se reflectă în 
fiecare moment al vieţii sale, de la naștere până la 
moarte, incluzând, desigur, copilăria și adolescenta. 
Luca ţine să respecte regulile bios-ului grec, prin 
urmare, inserează în Evanghelia sa și un moment 
din adolescenţa lui Isus, moment amplu comentat de 
exegeţi, botezat în fel și chip (anecdotă, apoftegmă, 
pronouncement story, legendă etc.). Episodul 
ilustrează aluzia din 2,40, „copilul se umplea de 
înţelepciune”, și prefațează polemicile lui Isus, ajuns 
la maturitate, cu elita iudaică. Dar centrul de greutate 
se află în răspunsul lui Isus la întrebarea Mariei: 
„De ce ne-ai făcut una ca aceasta?” (literal: „De ce 
ne-ai făcut așa?”) Răspunsul, evident pentru creștini 
în lumina răstignirii și a Invierii, provoacă nedumeri- 
rea Fecioarei și a lui losif: „De ce M-aţi căutat? 
Nu știați că în casa Tatălui Meu trebuie să fiu?” 

Rezumând: ca în fiecare an, cu prilejul sărbătoririi 


D intre cele patru evanghelii, doar Evanghelia 


Reflecţii despre Evanghelia după Luca 


Un episod din adolescenţa lui Isus (1) 


Paștelui iudaic, losif și Maria merg la lerusalim. După 
săbătoare ei se întorc acasă, la Nazaret, însă pe 
drum constată absenţa lui Isus. Neglijenta părinților 
constituie un prilej de mirare, dar ea nu trebuie 
exagerată: biografia unui erou, în cazul de faţă, a 
Fiului lui Dumnezeu, sfidează regulile normalității. 
Isus se pierde așadar de Maria și de Iosif, iar aceștia 
sunt obligati să revină la Ierusalim. Unde Îl găsesc? 
Chiar în Templu, discutând cu învățătorii. Episodul 
are o dublă semnificaţie, biografică și teologică. 

Pe de o parte, Isus Își afirmă independenţa faţă de 
familia sa terestră; pe de altă parte, EI Iși proclamă 
răspicat, în Templu, filiaţia divină. Luca insistă asupra 
legăturii lui Isus cu Templul: în momentul circumciziei; 
în fiecare an de Paște; la doisprezece ani, în preajma 
învăţătorilor. Prin E 

urmare, mesajul 
evanghelic nu vine din 
afara Templului, el nu e 
străin de „casa Tatălui”, 
ci e un fruct autentic 

al acestei tradiţii. Doar 
că, asemenea părinţilor 
după trup ai lui Isus, nu 
toți cei care frecventau 
Templul „au priceput 
ce li s-a vorbit”. Pentru 
Luca este important ca 
prima discuţie a lui Isus cu autorităţile să aibă loc 

în capitala spirituală a iudaismului, tot așa cum cea 
mai importantă discuţie a lui Pavel cu filosofii păgâni 
(relatată în Fapte 17) are loc în capitala filosofiei, 
Atena. 


perioada creștinismului timpuriu (sec. II-VII) 
care încearcă să umple această lacună a 
evangheliilor canonice privind copilăria și adolescenţa 
lui Isus. Cea mai veche dintre ele (sfârșitul secolului 
al II-lea, începutul secolului al Ill-lea) a fost numită de 
unii savanţi Evanghelia lui Pseudo-Toma (nu trebuie 
confundată cu Evanghelia gnostică a lui Toma, 
aceasta datând de la sfârșitul secolului 1). Informaţiile 
transmise de apocrife nu au o valoare istorică, ele 
exprimă starea de spirit și tradiţiile prezente într-o 
anumită comunitate creștină. Una dintre cele mai 
faimoase scene se găsește în capitolul II: „Copilul 
Isus, pe când avea cinci ani, Se juca după ploaie 
în albia unui șuvoi: aduna apele murdare în câteva 
gropi și le limpezea cu un singur cuvânt poruncitor. 
Frământând apoi cu mâinile noroiul moale, a plăsmuit 
douăsprezece vrăbii. A făcut aceasta într-o sâmbătă. 
Mai mulți copii se jucau împreună cu El. Un iudeu 
care a văzut că Isus se juca în ziua de sabat a 
alergat și L-a pârât tatălui Său zicând: lată, fiul tău 
se joacă la pârâu; a făcut douăsprezece păsări de 
noroi, profanând ziua sabatului. losif veni la pârâu 
și văzându-L pe Isus începu să-L certe: De ce 
faci în zi de sabat ce nu este îngăduit? Dar Isus, 
lovindu-și palmele una de alta, strigă vrăbiilor 
de noroi: Luaţi-vă zborul. lar păsările au bătut 
din aripi și s-au îndepărtat cu mare larmă. ludeii 
care erau de faţă s-au înspăimântat. Apoi au mers 
și au povestit mai-marilor lor isprava lui Isus.” 
Al doilea episod trimite la fragmentul lucanian: 
„Un învăţat pe nume Zaheu s-a dus la losif și i-a 
zis: Văd că ai un băiat înţelept și descuiat la minte. 


A m pomenit mai sus câteva scrieri din 








Încredințează-mi-L, ca să-L învăţ literele alfabetului, 
toată știința de carte, precum și felul în care se 
cuvine să se poarte cu bătrânii și să-i respecte, ca 
pe unii ce sunt mai în vârstă și chiar părinţi, ori cum 
se cuvine să-i iubească pe cei de aceeași vârstă cu 
dânsul. Și i-a înșirat una după alta, foarte limpede, 
toate literele de la alpha până la omega. Dar Isus, 
privindu-l ţintă pe învățătorul Zaheu, îi zice: Cum 
de-ţi îngădui să înveţi pe altul ce este betha, când 

tu nu știi nici măcar ce este alpha? Ipocritule, dacă 
știi, învață-ne mai întâi ce este alpha și după aceea 
vom crede și ce ne vei spune despre betha. Apoi 
s-a apucat să-l descoasă pe învăţător despre prima 
literă a alfabetului, dar acela n-a fost în stare să-l 
dea niciun dz ALU Atunci, în prezenţa mai multora, 
Isus îi zice lui Zaheu: la aminte, 
învățătorule, cum e alcătuită 
prima literă! Uită-te, are laturi 
și o bară la mijloc, care, cum 
vezi, sunt unite transversal, 
împreunate, înălțate și 
separate. Liniile care-l 
alcătuiesc pe alpha au trei 
însușiri: sunt omogene, bine 
tocmite și egale ca măsură. 
Când a auzit Zaheu multele 

și feluritele interpretări ale 
copilului în jurul primei litere n-a 
mai știut ce să creadă. A rămas uluit, atât de răspuns, 
cât și de adâncimea învățăturii Sale și a zis către cei 
de faţă: Vai mie, nenorocitul, sunt fără ieșire. Vino și 
ia-ți-L înapoi, frate losif, căci acum îţi cer eu ajutorul. 
Copilul acesta nu este zămislit ca toţi oamenii; poate 
îmblânzi până și focul. Poate s-o fi născut înainte 

de facerea lumii.” (capitolul 6). Cf. C. Bădiliţă (ed.), 
Evanghelii apocrife, ed. a V-a, București, 2012. 

In fine, al treilea episod (capitolul 19) este o 
prelucrare originală a Evangheliei după Luca 2,41-52. 
După autorul lui Pseudo-Toma, Isus ar fi plecat cu 
părinții spre casă, dar pe drum S-a răzgândit și S-a 
întors la lerusalim. Acest amănunt explică de ce losif 
și Maria nu L-au căutat până a doua zi. In Templu, 
Isus nu se mulțumește să-i întrebe despre Lege pe 
învăţători. „Cu toţii priveau și se minunau cum un 
copil poate să închidă gura bătrânilor și învăţătorilor 
poporului, explicând foarte bine capitolele Legii și 
parabolele profeților”. După reproșul formulat de 
Maria și răspunsul tăios al lui Isus (care coincid cu 
cele din evanghelia canonică), Pseudo-Toma adaugă 
următorul comentariu: „Doctorii și fariseii au întrebat-o 
(pe Maria): Tu ești mama copilului acesta? Da, 

a răspuns ea. Și ei au zis: Fericită ești între femei, 
căci Dumnezeu a binecuvântat rodul pântecelui tău. 
O atât de mare slavă, virtute și înțelepciune nu 
cunoaștem și nici n-am auzit să fi existat vreodată.” 


și episoade prezente în alte biografii de eroi 

sau personaje sacre din lumea păgână sau 
iudaică. Exemple: Cyrus (la vârsta de zece ani), în 
Herodot, /storii 1,114-115; Alexandru Macedon, în 
Plutarh, Viața lui Alexandru 5; Apollonius din Tyana, 
în Filostrat, Viața lui Apollonius 1,7; Moise, în Philon 
din Alexandria, Viaţa lui Moise 1,5; Samuel (la 
doisprezece ani), în Flavius losephus, Antichități 
iudaice 5,10,4; Solomon (la doisprezece ani), în Regi 
2,12 (LXX); Augustus, în Suetonius, Augustus 94. 


Din învățături... 


E: au făcut paralele între acest fragment 


ăci între cele dulci, mai multe se află amare. De aceea 
și zice Scriptura că „vorbele rele strică obiceiurile 
cele bune”, căci ele în toată vremea amărăsc inimile 
noastre, și nu numai inimile noastre, ci și ale multor altora, câţi 
[| sunt sub stăpânirea noastră. Dar se cuvine unui domn, el care 
este domn uns al lui Dumnezeu, să nu se smerească în fața 
lui Dumnezeu? Căci astfel mărturisește Sfânta Scriptură: „Cine 
se va înălţa pe sine se va smeri, și cine se va smeri pe sine 
se va înălța.” De aceea și domnul care va cunoaște că unul 
este Domnul care a făcut cerul și pământul, acel domn care 
se smerește înaintea lui Dumnezeu, acela se va înălța. 
„_ IIŞi iarăși, acel domn care nu se va smeri înaintea lui Dumnezeu, 


Anul VI m Nr.7(56) m 








Dumnezeu îl va smeri pe el. 

Asemenea și Adam, ce domnie mare era în mâna lui, iar 
apoi ce-a fost? Cum să nu fi fost domnie mare, când Hristos 
Dumnezeul nostru era întotdeauna cu dânsul? Asemenea, când 
Hristos Dumnezeul nostru era cu dânsul și tot raiul îl dăduse în 
mâna lui și, odată cu raiul, cele 7 haruri, care erau și mai mari? 
lar Adam, pentru nesmerenia lui, ce-a pierdut mai întâi? A pierdut 
că Dumnezeul nostru și-a întors faţa sa de la dânsul, cu mânie. 
AI doilea, ce-a pierdut? A pierdut cele 7 haruri și le-a luat 
Dumnezeu de la dânsul. Al treilea, ce-a pierdut? A pierdut hrana 
raiului. Pe Adam, pentru nesmerenia lui, Dumnezeu l-a smerit 
din domnia pe care i-o dăduse. 

arile războaie, de care omenirea nu 
VI a dus niciodată lipsă de-a lungul istoriei 
sale, au provocat distrugeri copleșitoare, 
suferințe de nedescris și milioane de victime nu 
numai printre combatanți, ci mai ales printre civili. 
Numeroase repere simbolice ale creativității umane 
au ajuns „victime colaterale” ale înfruntărilor sălbatice 
dintre ambiții și interese care au sugrumat dialogul 
și au interzis negocierea ca să dea glas tunurilor 
și baionetelor. 

De mult prea multe ori distrugerea sau anihilarea 
unor monumente sau realizări culturale și artistice 
au fost provocate cu bună știință, cu intenţia 
declarată și manifestă de trecere în uitare prin 
dispariţie fizică a unor tezaure spirituale, cu speranța 
deșartă a iconoclaștilor că astfel valorile adversarului 
vor pieri odată cu ultimele sale resurse 
de rezistentă. Îngâmtată și prostească 
speranță! În ascensiunea sa bombastică, 
generalul Amr Ibn al-As a dat ordin în anul 
642 după Hristos să fie arse toate cărțile 
măreţei biblioteci din Alexandria, mai puţin 
lucrările lui Aristotel. Lista fărădelegilor 
comise de cuceritori numai ca să distrugă 
o cultură se întinde peste secole și milenii 
ca un blestem satanic reluat iar și iar 
de dictatori, de învingători, de adversari 
ai speciei umane, de la Gingis Han 
la Stalin, ldi Amin sau Pol Pot. 

Prăbușirea comunismului european la 
sfârșitul secolului al XX-lea a stimulat iluzia 
unei lumi mai sigure și mai pașnice după 
dispariția dublei hegemonii din timpul 
Războiului Rece. Stări de fapt confuze 
și incerte dintr-o mai veche geopolitică a 
confruntării au spulberat curând imaginea armoniei 
universale, pentru că numeroase conflicte nu s-au 
consumat și nici nu și-au găsit o rezolvare de durată, 
ele atârnând ca o permanentă amenințare deasupra 
capetelor tuturor. Dictaturile din America Latină 
și din Africa, divizarea Germaniei postbelice și 
a Coreii, existenţa Chinei continentale comuniste 
și a Taiwanului komintangist, decolonizarea făcută 
în pripă fără pregătirea unor structuri autohtone 
care să preia guvernarea noilor ţări independente 
au fost sechele ale unor aranjamente neproductive 
și falimentare. Ciocnirile marilor armate ale statelor 
adverse au fost înlocuite în primul rând de tulburări 
locale, lovituri de stat, lupte fratricide și conflicte 
interne. Războiul dintre Iran și Irak, dintre Marea 
Britanie și Argentina, dintre lrak și Kuweit, dintre 
Rusia și Georgia par a fi fost printre ultimele 
episoade clasice. Războiul ordonat, sângeros, 
întins ca un giulgiu uriaș peste teritorii și popoare, 

a făcut loc conflictelor asimetrice. Asimetria 
își are rădăcinile în perspectiva dramatic diferită 
asupra valorii existenţei umane. 


corporatiste sau interguvernamentale 

solicită, recomandă, apelează, cheamă, 
se străduiesc să aducă în faţa justiției suspecți 
(niciodată învinovăţiţi) de atentate și acte antiumane. 
Cuvântul de ordine este respectarea drepturilor 
omului, în toate condiţiile și pentru toate persoanele. 
De cealaltă parte, grupări barbare decapitează, 
aruncă în aer, bombardează și terorizează în numele 
unei autoproclamate misiuni justițiare. Cum au fost 
respectate drepturile omului de care trebuia să 
beneficieze jurnalistul Daniel Pearl, ucis de teroriștii 
din Pakistan? Cât de respectaţi au fost cei peste o 
mie cinci sute de navigatori civili executați de piraţii 
din Somalia? Se poate vorbi de drepturile omului 
în cazul militarilor americani uciși, ale căror cadavre 
au fost târâte pe străzile din Mogadiscio în 1993, 
când se aflau într-o misiune a Naţiunilor Unite 
menită să pună capăt războiului civil declanșat după 
prăbușirea regimului lui Siad Barre? Măsurarea unor 
situaţii deosebit de dramatice cu standarde diferite 
dă dimensiunea reală a conflictelor asimetrice. Lupta 


P: de o parte, instituţii statale, nonstatale, 





Anticultura în conflictele asimetrice 


marilor armate cu comandouri extremiste este la fel 
de improprie ca încercarea de a vâna muște cu tunul. 

Războiul civil, cățărat pe loc prioritar în lumea 
confruntării, a adus și o nouă abordare a luptei 
armate prin transferarea ei de la scara devastatoare 
a infernului mondial la lupte interne între autoritate 
și opoziţie, între majoritate și minorităţi etnice sau 
confesionale. În plus, celulele ilegale paramilitare 
antrenate pentru operaţiuni de diversiune, de sabotaj 
și pentru lupta de gherilă urbană și-au asumat 
o mantie justițiară ornamentată cu lozinci ipocrite 
motivând teroarea. Efectul a fost sacrificarea 
săracilor, migraţia internă, provocarea unor tensiuni 
regionale cărora comunitatea internaţională încă 
nu a descoperit cum să le facă faţă eficient. O reacție 
ezitantă, întârziată și lipsită de viziune coerentă 
a permis dezlănţuirea unor 
atacuri furibunde ale unor 
armate clandestine împotriva 
celei mai valoroase dar și 
a celei mai vulnerabile valori 
a umanităţii, cultura. 

Violenţa, în special violenţa 
armată, a dezvoltat îngrozitor 
de repede anticultura, asaltul 
împotriva reperelor identitare 


ale unui adversar 
diferit ca 
mentalitate, origine 
sau confesiune. 
Europa a părut o 
vreme ferită de recrudescenţa unor ciocniri cu miză 
culturală sau confesională, atrasă de procesul 
destinderii consfințit prin Actul final de la Helsinki, 
după 1 august 1975. Războiul din fosta Iugoslavie 
avea să readucă pe scena continentului nostru, privit 
de cei de pe alte tărâmuri drept un uriaș și desuet 
muzeu, împodobit cu universități multiseculare, 
drame umane și manifestări sălbatice ale anticulturii. 
Dușmani au fost nu numai combatanții din tabere 
diferite, cu tot ceea ce le definea identitatea etnică, 
geografică și confesională. Victimele care au suferit 
furia dominatorilor au devenit reperele culturale, 

iar în primele teatre de război asimetric și atipic 

s-au ridicat monumentele din Kosovo. 


usținuți material, politic și militar de state 

islamice puternice, majoritarii albanezi 

din provincie au dezlănţuit marșul funest 
al anticulturii prin tentative de ștergere de pe faţa 
Pământului a unor simboluri ale identităţii populaţiei 
originare, cum a fost monumentul Gazimeștan. 
Ridicat în 1953 în apropiere de Priștina, pe colina 
ce domină Câmpia Mierlei, unde regele sârb Lazăr 
și aliatul său, voievodul Ţării Românesti, Mircea cel 
Bătrân, s-au luptat cu turcii în 1389, turnul cu aspect 
și rigoare medievală a marcat unul dintre momentele 
fundamentale ale forței și unităţii ortodoxiei 
creștine medievale împotriva invaziilor musulmane. 
Diversioniștii albanezi din zilele noastre l-au minat 
ca să-l arunce în aer. Reperul rezistenţei credinței 
a dovedit că poate depăși puterea bombelor 
artizanale și a rămas înfipt pe colina de la Kosovo 
Polije, falnic ca însăși istoria multiseculară a acelor 
locuri. Insuccesul naționaliștilor majoritari a alimentat 
izbucniri distrugătoare împotriva altor așezăminte 
creștine din provincia sârbă. Mai mult de o sută 
zece biserici și mănăstiri creștine, dintre care 
48 de monumente istorice ridicate între secolele 
al XIV-lea și al XVII-lea, au fost jefuite de odoare, 
icoanele au fost arse și zidurile dărâmate. 


Anul VI m Nr.7(56) m lulie 2015 









Nicolae MELINESCU 


Imediat după stingerea 
conflictului și încheierea 
campaniei NATO de 
bombardamente în 2001, 
când am filmat ruinele 
unei biserici ortodoxe din 
apropierea orașului Peje 
din vestul provinciei, militarii 
români din forța multinațională 
KFOR mi-au recomandat să nu mă apropii. Până 
și ruinele prăbușite ascundeau capcane care să-i 
omoare pe credincioșii dornici să oblojească frescele 
schilodite. 

Potrivit constatărilor unor observatori internaţionali 
independenţi, mutilarea și carbonizarea lăcașurilor 
de cult creștine s-a petrecut în perioada prezenței 
forțelor NATO în provincie, a poliției internaţionale 
desfășurate de ONU tocmai pentru menţinerea ordinii 
publice și pentru limitarea sau anularea actelor de 
distrugere a monumentelor istorice. „Teroriștii din 
comandourile albaneze UCK au profanat bisericile 
după ce NATO a intrat în provincie în iunie 1999. 
Multe biserici au fost atacate de mai multe ori și totuși 
niciun terorist nu a fost reţinut, ca să nu mai spunem 
că niciunul nu a ajuns în tribunal. Nu a avut loc 
nici măcar o singură arestare”. (1) 


orala creștină cere iertarea 
VI „greșiților noștri” și credincioșii 


nu au reactionat. Adversarii 
creștinismului au interpretat toleranța 
interconfesională drept slăbiciune și 
incapacitate de reacţie. Ceea ce a dus la 
noi manifestări ale anticulturii. Așa-numita 
„primăvară arabă” a debutat în Egipt cu 
atacarea, jefuirea și incendierea a șaptezeci 
și una de biserici creștine. (2) Poliţia 
egipteană a confirmat moartea a opt sute 
== de credincioși ai confesiunii copte și rănirea 
a încă patru mii. (3) Murgan Salem al-Gohary, lider 
islamist condamnat deja de două ori pentru instigare 
la violenţă, le-a cerut adepților săi să distrugă Sfinxul 
și Piramidele. „Toţi musulmanii au obligaţia să elimine 
asemenea idoli, așa cum am făcut în Afganistan 
cu statuile lui Budha”. (4) Ce pun în loc asemenea 
iconoclaști? O anticultură care neagă tradiția 
și credinţa altora numai pentru că nu este a lor. 
Rezultanta constituie însăși respingerea entității 
și autorităţii statale, a naţiunii în sine. „Identitatea 
naţională și interesul naţional merg în paralel, 
pentru că identitatea se bazează în principal pe 
cultura care alimentează identitatea și o aplică. 
Asta e menirea culturii. Civilizaţia îi dă unui 
om roluri și nu un statut.” (5) 


statul a eșuat deja, așa cum este cazul 

Afganistanului. Apărută ca miliție de 
rezistenţă împotriva ocupației sovietice, mișcarea 
studenţilor talibani ultra-religioși a guvernat tara din 
1996 până în 2001. Înlăturată de la putere de coaliția 
multinațională condusă de Statele Unite, ea s-a 
transformat după 2004 în insurgenţa care s-a năpustit 
asupra indivizilor în dezacord cu regulile stricte 
impuse de aceasta și a procedat la primele decapitări 
ale unor civili, execuţie sălbatică preluată ulterior 
de comandourile Statului Islamic. După cei etichetaţi 
ca dusmani a venit rândul monumentelor. În martie 
2001, la apogeul regimului taliban, două statui 
masive ale lui Budha, tăiate în munte la 2.500 de 
metri altitudine în anul 507 și respectiv 554 după 
Hristos au fost pulverizate de exploziile ordonate 
și executate de habotnicii fundamentaliști. Asemenea 
Zvârcoliri brutale au fost calificate de așa-numiții și 
autointitulaţii musulmani moderați drept abuzuri care 
nu reprezintă spiritul adevăratei lor credinţe. S-au 
delimitat! Dar nu au făcut nimic. Restul lumii a rămas 
stupefiat și a condamnat asemenea aberaţii, ceea 
ce nu a diminuat și nu a descurajat agresiunea 
anticulturii, ba chiar a stimulat-o. 


A nticultura lovește tocmai acolo unde 


> 





Nevoia de românism 





triumfal al combatanților Statului Islamic: 

noi descinderi și răzbunări ale intoleranţilor 
în Irak. În iulie anul trecut o explozie a distrus 
monumentul funerar din moscheea șiită a profetului 
Yunus; a urmat asaltul cu buldozere, ciocane 
pneumatice și bare de otel împotriva colecțiilor 
arheologice de la Muzeul din Mosul. Cuvântul 
de ordine: dacă e război, și distrugerile trebuie să 
fie totale! Statul Islamic s-a adresat musulmanilor: 
„Aceste statui sunt idoli ai unui popor de acum câteva 
secole care s-a rugat altui zeu decât Dumnezeului 
nostru. Dumnezeu a zis «v-am trimis vouă un 
mesager să vă arate că nu există un alt zeu și doar 
pe Mine trebuie să mă slăviţi». Profetul ne-a ordonat 
să înlăturăm asemenea statui și relicve, așa cum 
au făcut urmașii lui când au venit în urma 
lui și au cucerit alte ţări”. (6) Și anticultura 
nu s-a oprit, chiar dacă directoarea 
UNESCO, lrina Bokova, afirma: „Nu putem 
să rămânem pasivi. Distrugerea deliberată 
a moștenirii culturale constituie o crimă 
de război. Îi chem pe toti liderii politici și 
religioși să ia poziţie și să le amintească 
tuturor că nu există absolut nicio justificare 
religioasă pentru distrugerea moștenirii 
culturale a umanităţii”. (7) Dramatica 
înfruntare dintre vocea raţiunii umaniste 
și extremismul religios pornit să - 
remodeleze lumea cu barosul, cu hangerul 
și cu bomba lasă în urmă ruina unor mari creaţii. 

Intervine aici prăpastia dintre toleranţă și 

exclusivism. Prelungitul conflict asimetric dintre 
forțele guvernamentale din Siria și insurgenţa 
condusă de Statul Islamic a adus spectrul anihilării 
ruinelor și monumentelor de la Palmira, clasificate 
de UNESCO drept parte a unui tezaur artistic de o 
valoare universală remarcabilă. Intenţiile insurgenților 
în timpul asediului final au fost demascate de 
masacrarea a douăzeci și trei de familii creștine 
la Amryia pe 15 mai și a încă 26 de credincioși 
pe 16 mai în asaltul împotriva localităţii Tadmur, din 
apropierea vestigiilor romane vechi de aproximativ 
două mii de ani. Pătrunși în vechile sanctuare, 
combatanții ISIS au omorât 400 de femei și copii 
și au decapitat încă 20 de creștini chiar în marele 
amfiteatru roman. Sub masca credinţei absolute se 
ascunde și mercantilismul meschin. Insurgenţii au 
distrus câteva exponate rare în faţa videocamerelor, 
pentru ca apoi să jefuiască în taină colecţiile 
comercializate pe piaţa neagră a artefactelor în 
schimbul unor sume uriașe, dată fiind valoarea 
arheologică a obiectelor astfel sustrase din 
patrimoniul local. Acest negot clandestin asigură 
finanțarea ofensivelor, antrenarea noilor membri 
ai ISIS și introducerea ilegală a unor celule teroriste 
în Europa, inclusiv în România. 


| | n alt conflict asimetric provocat de marșul 


sinistraţi africani, migranţi ilegali recuperaţi 
în largul Mediteranei, reprezintă un gest 
de solidaritate care îi creează acesteia o imagine 
pozitivă de protagonist internaţional proactiv. Dar cine 
sunt cei aduși pe continent, care le sunt convingerile? 
Cât de recunoscători le sunt salvatorilor lor? Cât 
va dura până când unii dintre ei vor fi convertiți 
să muște mâna întinsă? Câţi sunt combatanți ISIS 


Di: Uniunii Europene de primire a unor 

sau Al Qaeda, aparent nefericiţi, gata să declanșeze 
teroarea la ordinul celor care-i comandă și îi 
îndoctrinează? Europa oferă nu numai un ajutor 
umanitar prin compasiunea sa. Se expune lăsând 

o poartă larg deschisă terorismului internaţional. Ţări 
ca Slovacia sau Estonia au obiectat faţă de ideea ca 
fiecare stat membru al Uniunii să fie obligat să preia 
un anumit număr de refugiaţi africani. Premierul 
ungar a calificat proiectul drept o idee nebună, iar 
purtătorul de cuvânt al Guvernului Britanic a afirmat: 
„ne vom opune propunerilor Comisiei Europene de 
introducere a unei cote obligatorii [de migranţi]”. (8) 


ste de datoria guvernanților români să 
[= rateze inițiativa Comisiei cu multă atenţie 


și precautie, din mai multe motive. Primul ar 


fi existenţa în România 


în expansiune ca număr 
și putere financiară. 
AI doilea îl constituie 
propaganda jihadistă prin 
Internet pentru recrutarea 
de noi adepţi, practică 
influentă mai ales în rândul 
tinerilor conectaţi permanent 
la platformele digitale. Și, în 
fine, lipsa, cel puţin deocamdată, a unei strategii de 
perspectivă care să regularizeze modul de adaptare 
a nou-veniţilor la cultura și tradițiile românești și nu 
invers. O abordare rațională și motivată de interesul 
național în analizarea opțiunii de a-i primi pe cei 
2.362 de refugiaţi africani în România ar trebui să 
pornească de la costurile și pericolele pe care le 
poate genera o asemenea operaţiune. Nu trebuie să 
se uite faptul că România și-a făcut pe deplin datoria 
față de parteneri din Africa, pe parcursul a cel puţin 
două decenii, perioadă în care a primit la studii 
aproape șaizeci de mii de tineri africani, deveniți 
sub îndrumarea dascălilor universitari români medici, 
ingineri, economiști, pe banii statului român, așa 
comunist cum era la acea vreme. Pentru acest 
efort benevol, neimpus de nicio directivă, România 
nu a pretins și nici nu a avut vreun avantaj. 

Evident, reacţia Consiliului European în fața 
dramelor din Mediterana este salutară, deși ea 
este motivată și de o cascadorie de relaţii publice. 
Pe lângă aceasta, țările avansate vor să plaseze 
o povară nouă pe cei din rândul doi al UE. Logic 
și corect este ca noul val de sinistraţi africani să fie 
preluat, îngrijit și asimilat de fostele puteri coloniale: 
Marea Britanie, Franţa, Portugalia, Belgia, Italia, 
Spania și Germania. Nici Statele Unite sau Rusia 
nu ar trebui să fie omise, dat fiind că în perioada 
Războiului Rece fiecare și-a întins dominaţia 

economică, politică și militară pe câte o zonă africană 
bogată în resurse și valoroasă pentru strategia 
globală. Cuceritorii și exploratorii revoluţiei industriale 
și-au împărţit Africa cu rigla și cu compasul în secolul 
al XIX-lea și către marile lor metropole s-au scurs 
bogăţiile și forța de muncă timp de aproape o sută 
de ani. Ţările amintite au practicat cei trei C pe 
continentul negru: comerţ, credință, cucerire, și tot 
ele au lăsat în urma decolonizării ambiguităţi politice, 
etnice și sociale, permanente surse de discordie și 
conflict. Era inevitabil ca mai curând sau mai târziu 
să vină nota de plată. Prima înfățișare s-a consumat 
în perioada decolonizării și soluţia a fost neo- 
colonizarea și plasarea fostelor colonii în noi sfere 
de influență. Localnici obedienţi faţă de cei care i-au 
propulsat în poziţia de părinţi ai noilor naţiuni, gen 
Siaka Stevens, Mobutu, Kaunda, Kenyata, Boigny, 
Mache! și alţii, s-au gudurat pe lângă guvernele celor 
tari (Bokasa îi spunea președintelui Franţei „tată”) și 
le-au impus propriilor conaționali un regim de teroare 
susținut prin poliţie politică, trupe speciale și 


7] șantaj etnic. Acum situaţia este mai dramatică, 


| este vorba de mii de indivizi traficaţi ca anima- 
lele, disperaţi să ajungă pe tărâmul făgăduinţei 
al foștilor stăpâni care se laudă cu respectarea 
drepturilor și a demnităţii umane. Este un test 
de umanitarism pe care nu cred că tocmai 
România trebuie să-l treacă, ci exact cei care 
se află practic la originile fenomenului migratiei 
ilegale transmediteraneene. 


frământată de noile conflicte asimetrice 

cu manifestări regionale și efecte globale, 
tratarea migraţiei ilegale, a traficului de 
persoane, de droguri și de arme, a pirateriei 
maritime, a terorismului, presupune studiu și 
evaluări realiste, pentru că, lăsată să măture 
civilizația iudeo-creștină după bunul plac, 
noua asimetrie a violenţei favorizează expansiunea 
anticulturii până la dimensiuni imposibil de depășit 
de către lumea democratică conform valorilor și 
practicilor care o caracterizează și-i reglementează 
mersul și dezvoltarea. 


n _ POR 
| ntr-o lume în permanentă mișcare, 

Lacrima Anei 


Manole 


Și-apoi, Ană-am să te-nchid 
În trupul meu ca-ntr-un zid 
Ca să nu mă năruiesc 

La un ceas de vis domnesc 
Carnea în altar se prinde 
Numai gura ta mă vinde 
Când se-ntoarce la copii 
Din zidirile pustii 

Și atunci mă bate-o ploaie 
Ană, că n-ai să mai vii. 


Di 

urtea de ia Argeș 


Seniori ai culturii 





Alexandru Budișteanu 
Arhitect și diplomat 


Un destin, prin lumini și umbre 


Alexandru Budișteanu. 








E săi 1] Alexandru Budișteanu 

— = s-a născut în Basarabia, 
la 11 august 1928, în satul Căinari, jud. Tighina, în 
perioada interbelică, fericită, a României Mari. Istoria 
Basarabiei (actuala Republică Moldova) a fost, de-a 
lungul a două veacuri, zbuciumată. În 1812, Imperiul 
Rus, aflat într-o continuă campanie de cuceriri de 
noi teritorii, își însușește acest pământ românesc, 
stăpânindu-l mai bine de 100 de ani, până în 1918, 
când ținutul revine la patria mamă. În intervalul 
1940-1944, Basarabia este pe rând ocupată de ruși 
și eliberată de armata română, ca apoi, din nefericire, 
la sfârșitul celui de-Al Doilea Război Mondial, în 
1944, să fie „transformată” în Republica Moldova 
și să fie pierdută la „târgul” dintre marile puteri. 

În copilărie, Alexandru Budișteanu este profund 

marcat de părăsirea locului de baștină, trăind 
ca refugiat, întâi la Alba lulia și apoi la Ploiești, 
și devenind, în anii de după război, tânăr student. 
Este de menţionat că, în această perioadă, originea 
basarabeană devine un motiv de suspiciune din 
partea autorităţilor comuniste, românii basarabeni 
fiind catalogaţi ca „trădători” care au părăsit 
„teritoriile sovietice”. (1) 


Budișteanu și desfășurarea evenimentelor 
politice și istorice, mă gândesc la spusele lui 

Einstein că „Dumnezeu nu joacă zaruri cu Universul”. 
Coborând la nivelul înțelegerii lumii noastre cotidiene, 
a destinelor, aș îndrăzni, cu modestie, să adaug: 
lasă zarurile în seama muritorilor! Așa îmi pare viața 
unora dintre noi, a unor colectivităţi sau popoare, un 
joc în mâna celor care vremelnic conduc destinele 
lumii, împărțind rareori dreptatea și mai des suferinţă, 
zbucium, dezbinare. Există totuși oameni dăruiţi, 
talentaţi și curajoși, care își croiesc singuri drumul, 
reușind în mod miraculos. Un astfel de exemplu 
poate fi considerat tatăl d-lui Alexandru Budișteanu, 
pe numele său Zenovie Budișteanu, ai cărui strămoși, 
începând din anul 1729, răzeșii Vasile, Tudor, 
loachim, Samoilă, s-au născut în satul Căinari, 
unde se naște și Alexandru Budișteanu. Tot aici, 
coincidență (?!), se naște și poetul Alexei Mateevici, 
autorul sublimului poem „Limba noastră”. Tatăl 
arhitectului urmează școala de ofițeri ţariști de la 
Odessa și este înnobilat în 1917, având grad de 
locotenent, colegii săi fiind ruși. Pe linie maternă, 
este de observat că bunicul, de origine rus, puternic 
atașat de soția sa Olimpiada, româncă, își schimbă 
numele și simţirea, asumându-și destinul românesc 
și îndemnându-și fii (unchii lui Alexandru Budișteanu), 
în 1941, să lupte pe frontul antisovietic, pentru 
eliberarea Basarabiei. (2) 

Alexandru Budișteanu, cu această încărcătură 
de valoare, zestre intelectuală și structură 
sufletească, parcurge o carieră exemplară. În martie 
1944, marea pribegie a basarabenilor îl duce întâi 
la Alba lulia, apoi la Ploiești. Călătoria i-a rămas vie 
în amintire, mărturisește după atâţia ani arhitectul. 
Era calvarul unor oameni amărâţi, cu condiţii 
igienice de neînchipuit, înghesuiți în vagoane, 


PD rivind genealogia d-lui Alexandru 

ecent, într-o zi de joi (19 martie 2015), 
Ri cadrul întâlnirilor noastre de suflet 


de la Uniunea Arhitecţilor, la iniţiativa 
d-nei președinte, dr. arh. Viorica Curea, am avut 
plăcuta surpriză să mă reîntâlnesc cu profesorul 


Cu ani în urmă, îl găseam în biroul domniei 
sale, în calitate de arhitect-șef al Capitalei, 
cu ocazia avizării unor proiecte. Știam 





statului la nevoile reale ale orașului, 


personalităţii sale ca om al breslei 


între geamantane și boccele. Peroanele gării Bălţi 
erau încărcate de bagajele abandonate ale celor 
care în disperare se urcaseră în tren salvându-și doar 
o traistă și o sticlă cu apă. În primul loc de refugiu, la 
Alba lulia, a trăit evenimentele de la 23 August 1944, 
urmărind cu groază avansarea trupelor sovietice 

pe teritoriul României și situaţia nefericită a trupelor 
românești, obligate să nu se opună rușilor care 

îi considerau în continuare dușmani. Rușii au luat 
sute de mii de prizonieri din rândul trupelor noastre. 
Mulţi nu s-au mai întors. În toamna aceluiași an, 

Al. Budișteanu devine elev în clasa a Vl-a a Liceului 
„Mihai Viteazul”, unde se încadrează fără dificultate. 
Urmează mutarea la Ploiești, unde continuă școala 





la Liceul „Sf. Petru și Pavel”, dezvoltând preocupări 
literare, scriind poezii și schiţe. 

La 19 ani, în primăvara anului 1947, la un control 
medical de rutină, este depistat cu tuberculoză 
pulmonară, consecinţă a numeroaselor vicisitudini 
și a unei alimentaţii deficitare în anii de război. 

Își dă totuși bacalaureatul, dar trebuie să renunţe 
un timp la studiile universitare. În 1948, reia școala 
ca student la Institutul de Arhitectură, dar lupta 

cu boala va continua până la sfârșitul studiilor. 
S-au succedat perioade de reflecţie și lectură, 
când își fortifică organismul și caracterul 

de învingător, moștenit de la străbuni. 

În 1955 termină studiile cu o diplomă în urbanism 
și calificativul „f.b.” și este angajat la Institutul de 
Proiectare a Orașelor, șeful său fiind arh. Cezar 
Lăzărescu. După numai un an, i se propune o 
„aspirantură” în U.R.S.S. și, la 12 ani de la plecarea 
din Basarabia, traversează în sens invers locurile 
natale, însoțit de amintiri, întrebări existențiale, 
fundamentale pentru viitorul care i se deschide. 


oportunitate, un compromis cu sistemul, 

sau să refuze integrarea în el? Să se 
încadreze în noul mod de viaţă, de gândire, sau să 
adopte o poziţie de oponent? Avea oare vocaţie de 
erou? Din cartea domniei sale citată mai devreme 
reproduc: „...am ales varianta acceptării sistemului, 
fiind în principiu contra lui, dar în practică l-am 
acceptat”. Aceste gânduri concentrează situaţia 


pa iv 


ozon sau nu să accepte această 

că era nevoit să ţină cumpăna în multe 
momente dificile, create de inadecvarea 
directivelor personale ale conducătorului 


la ocrotirea patrimomiului arhitectural sau chiar 
la respectarea normelor de urbanism în vigoare. 
Aduc aminte cateva date din evoluţia 


și ca remarcabilă prezenţă în cultură. 


lulie 2015 














profesori, oameni de știință și membri ai Academiei 
din acea lungă, prea lungă perioadă, care a fost 
imposibila noastră existenţă contradictorie. Pe de o 
parte, dorinţa firească a acestor oameni de a împlini 
lucrarea la care erau chemaţi prin talent și înzestrare 
și, pe de altă parte, necesitatea de a achita preţul 
unui compromis, acumulând aproape zilnic frustrări. 
La Marele Târg, cei amintiţi au avut a plăti facturi, 
acesta fiind „Planul Marshal!” rezervat Europei 

de Rasărit, intelectualilor ei. 

După un stagiu de 4 ani la Moscova, obţine 
diploma de „Candidat în Științe” (1960), echivalată 
cu titlul de „Doctor arhitect”. Teza Amenajarea 
zonelor de cură, odihnă și turism în cadrul teritoriului 
preorășenesc, sub îndrumarea profesorului Nicolai 
Poliacov, avea să-i fie de folos și mai târziu, în funcţia 
de arhitect-șef al Capitalei (1977-1983). 

Un avantaj în cadrul pregătirii sale profesionale 
era posibilitatea călătoriilor de documentare pe 
teritoriul U.R.S.S. Într-una dintre aceste călătorii 
și-a propus vizitarea Basarabiei și Bucovinei. Acest 


| lucru implica aprobarea din partea autorităţilor a unui 


anumit traseu, cu specificarea orașelor de interes, 
printre care figurau Cernăuţi și Chișinău. Primește 
aprobarea, dar fără cele două orașe moldovenești. 
Printr-un șiretlic, combinând legăturile dintre 
trenuri, reușește să facă întreruperea în aceste 
orașe, vizitând locurile atât de dragi lui care 

îi fuseseră interzise. 


și-a lăsat valiza la gară și a umblat toată 
ziua prin Cernăuţi, încercând parcă, în 
numai câteva ore, să absoarbă atmosfera orașului. 
Următoarea destinaţie a fost Bălţi. După 14 ani, 
impresiile sunt dureroase. În fața gării îl întâmpină 
o statuie ieșită din scară, a lui Lenin, apoi blocuri 
noi, banale, pe locul unor clădiri mai vechi, demolate. 
Catedrala Sfinţilor Constantin și Elena o găsește 
la locul ei, dar zăvorâtă cu lacăte. Gardurile dintre 
proprietăţi dispăruseră, totul fiind acum proprietatea 
statului sovietic. Emoţiile culminează la revederea 
casei în care a locuit, neîngrijită și abandonată: 
„O rusoaică grasă iese din casă cu o găleată 
și varsă lăturile în curte!”, își amintește Budișteanu. 

Urmează Chișinăul rusificat, după ocupaţia 
destul de recentă. Drumul continuă la Odessa, 
în minte cu imaginile proaspăt culese, la care 
de atâtea ori visase, acasă, cu dor și nostalgie. 

La sfârșitul studiilor se întoarce în ţară, căsătorit 
cu o frumoasă rusoaică, așa cum de multe ori se 
întâmpla cu cei plecaţi în U.R.S.S. Dar căsătoria 
nu are șanse, apărând diferenţele de mentalitate 
și cultură, și se sfârșește cu un divorţ amiabil. 

În următorii ani, arhitectul Al. Budișteanu se 
concentrează pe activitatea profesională. Meseria 
îl preocupă, în principal specialitatea de arhitect- 
urbanist. Aceasta presupune abordarea tuturor 
problemelor implicate în realizarea mediului adecvat 
unei vieți civilizate. Ulterior, extinderea acestor 
probleme a condus la o nouă disciplină, 
amenajarea teritoriului. 


A lexandru Budișteanu povestește cum 


Li 






Seniori ai culturii 





a specialist în domeniu, în 1964, în fruntea 
unei delegaţii de arhitecţi, prezintă în 
Statele Unite „Expoziția de arhitectură 
și urbanism din România”. Continuând acest 
drum profesional, atât în țară cât și în străinătate, 
AI. Budișteanu este ales în 1965 în funcţia de prim- 
vicepreședinte al Comisiei O.N.U. pentru Locuinţe, 
Construcţii și Urbanism, la New York, și președinte 
al aceleiași comisii, în 1966, la Geneva. Această 
poziție reprezentativă, după cum recunoaște însuși 
dl. arhitect, presupune un dosar corespunzător, 
o pregătire ideologică și calitatea de membru 
de partid. Este deficitar la capitolul stare civilă, dar, 
printr-un concurs fericit de împrejurări, o cunoaște 
pe cea care-i va deveni a doua soţie, în vara anului 
1967, și astfel pleacă împreună la New York. 

Apreciat pentru calităţile și cunoștințele temeinice 
în domeniu, în 1971 este promovat șef al Secţiei 
de Asistenţă Tehnică pentru Africa și America Latină, 
unde oferă asistenţă din partea PNUD ţărilor în curs 
de dezvoltare. 

La încheierea contractului la ONU, s-a produs 
și despărțirea de a doua soție, doamna Budișteanu 
hotărând să rămână în Statele Unite. Bineînţeles, 
la întoarcerea în țară, i se reproșează „trădarea” 
soției lui, în discuţii dure cu autorităţile. 

Readaptarea la condiţiile din ţară nu i-a ridicat 
probleme majore, reluând în fapt activitatea 
profesională de arhitect, întreruptă câţiva ani. Astfel, 
în 1973 îl întâlnim șef al Secţiei de Sistematizare 
și apoi șef al Centrului Naţional de Sistematizare, 
Locuinţe și Gospodărie Comunală (|.S.L.G.C.). 

Cutremurul din 1977 are consecinţe nu numai 
în soarta orașului, dar și în destinul arhitectului 
Alexandru Budișteanu. Dărâmarea multor clădiri 
îi creează ocazia lui Ceaușescu să-și concretizeze 
viziunea sa megalomanică, de restructurare a 
orașului și de realizare a unui mare centru politico- 
administrativ, pe măsura puterii și imaginii sale de 
mare conducător. Astfel se declanșează o operaţie 
brutală, de amputare a unor zone mari și valoroase 
ale Bucureștiului, ignorându-se prevederile legale 
de până atunci din domeniul sistematizării și cele 
privind conservarea obiectivelor cu valoare istorică 
și arhitecturală. 

La un moment dat, poziţia de arhitect-sef al 
orașului fiind vacantă, arhitectul Budișteanu este 
desemnat pentru a o ocupa. A îndeplinit funcţia 
timp de 6 ani, într-o perioadă, pentru noi toţi, 
grea și dureroasă, cu mari îndoieli și frământări. 


1958-69, timp în care prof. arh. Horia Maicu 

a fost arhitect-sef, s-a elaborat la Institutul 
„Proiect București” o schiţă de sistematizare a 
Capitalei, pe baza unor documentări serioase, cu o 
viziune modernă de urbanism. Schița nu a căpătat 
caracter de lege, în timp adăugându-se și alte studii 
acesteia. Perioada corespunde cu schimbarea 
conducerii partidului, prin moartea lui Gheorghiu-Dej 
și înscăunarea lui Ceaușescu. Acesta din urmă nu 
dorea să preia iniţiativele predecesorului, considerând 
că totul începe cu el. Nici alte studii de sistematizare, 
elaborate mai înainte, nu au avut o soartă mai bună. 

În aceste împrejurări, activitatea arhitectului 
Budișteanu a stat sub obligaţia respectării gândirii 
conducătorului. S-a organizat un concurs pentru 
elaborarea unui proiect grandios pentru un Centru 
Civic, cuprinzând Casa Poporului, în care se 
regăseau grupate, și astfel ușor de controlat, 
Comitetul Central al P.C.R., Sediul Marii Adunări 
Naţionale, al Guvernului și Cabinetele 1 și 2. 

Acest ansamblu urma să ocupe o poziţie 
dominantă în oraș, în punctul cel mai vizibil, 
pe înălțimea Dealului Arsenalului (Uranus). 

Arhitectul Alexandru Budișteanu, în calitate 
de șef al Secţiei de Arhitectură și Sistematizare 
al C.P.M.B., răspundea de elaborarea și realizarea 
proiectelor de constructii și urbanism, a avizelor 
și autorizaţiilor de construcție. 

Tot dânsul coordona și activitatea Institutului 
„Proiect București” în domeniul sistematizării și 
era vicepreședinte al Consiliului Tehnico-Economic 
al C.P.M.B. 


FR 20 la istoria orașului, în perioada 

Răspunderea era mare și tensiunea în care se 
lucra, pe măsură. Realizarea obiectivelor depindea 
inevitabil de abilitatea și modalitatea de prezentare în 
fața „Tovarășului”, precum și de susţinerea unor alte 
propuneri, evitând pe cât posibil indicaţiile aberante 
și distructive. Prezentarea proiectelor se făcea de 
obicei pe machete, cea pe planuri fiind dificil de 
înțeles pentru Ceaușescu. Reacţiile lui, fie critice, 
fie acceptări cu modificări, erau consemnate 
pe loc de către un funcţionar și apoi transmise 
în aşa-numitele „Note de Cancelarie”, care deveneau 
lege, chiar dacă contraveneau reglementărilor 
în vigoare sau „indicaţiilor” emise anterior. 

În tot acest timp, arhitectul Budișteanu a avut 
și o activitate universitară, 
fiind conferențiar în cadrul 
Institutului de Arhitectură 
„on Mincu”. 

În 1983, încheindu-și 
activitatea în Primăria 
Capitalei, revine la I.S.L.G.C. 
| și ocupă ulterior funcţia de 
șef al Centrului Naţional de 
Sistematizare, instituție care 
se ocupa cu sistematizarea 


ACADEMIA ROMÂNĂ 


Alexandru Budișteanu 


Sul» patrw regimuri 
pe toate continentele 


zonelor rurale. Nici în 
această calitate nu 

a avut o viaţă ușoară, 
imixtiunile conducătorului continuând să fie nocive, 
acum la nivel naţional. Se preconiza regruparea 
satelor mai importante în „centre economice și 
sociale urbane”, cele fără șanse de dezvoltare 
urmând să fie desfiinţate, demolate, eliberându-se 
în felul acesta teritorii care ar fi putut fi redate 
agriculturii. Se asigura astfel un „nivel ridicat” 
locuinţelor populaţiei rurale, mutată în blocuri- 
dormitor. Situaţia i-a creat noi prilejuri de confruntări, 
pe plan profesional, cu conducerea de partid 

și obligaţia să facă din nou un „joc dublu”, după 
cum se exprimă domnia sa. 


intervenţia discreţionară în viața unei populaţii 

numeroase, transformarea, cu profunde 
implicaţii sociale, a mediului tradiţional rural, au 
produs o puternică reacţie, concretizată în mișcarea 
de protest „Operation Villages Roumains”. Într-o 
călătorie de documentare, un important ziarist al 
televiziunii germane a venit în România, dorind să 
vadă la faţa locului zonele afectate de acest proiect, 
în special cele locuite de maghiari și sași, deoarece 
au existat opinii că, prin interventia preconizată, 
conducerea țării urmărește destrămarea comunităților 
de etnici germani și maghiari. Arhitectul Budișteanu 
a fost desemnat să însoțească acest ziarist prin 
tară. Era într-o situaţie dificilă, dorind să transmită 
informaţii corecte, evitând în același timp un scandal. 
Vizita urma să se încheie cu o emisiune la 
televiziunea germană la care, din prudenţă, 
Alexandru Budișteanu nu a participat. 

Astfel, șirul evenimentelor și întâmplărilor din viaţa 
arhitectului se apropie de decembrie 1989. Centrul 
Naţional de Sistematizare se desființează și, odată 
cu el, monstruosul proiect de sistematizare a satelor 
este abandonat. 

În evenimentele acelui sfârșit de an, Alexandru 
Budișteanu se regăsește prin convingerile sale, 
punându-și însă problema credibilităţii în fața 

opiniei publice, având în vedere calitatea 

sa de fost funcţionar important al regimului care 
căzuse. Și-a asumat gradul de participare la luarea 
unor măsuri în problemele pe care le-a gestionat. 
A dat un exemplu neechivoc, renunțând la funcţiile 
avute și continând să-și îndeplinească datoria 

în calitate de arhitect urbanist, în aparatul tehnic, 
de unde se și pensionează în 1996. 

Reluând analiza activităţilor sale în viaţa socială, 
cartea Sub patru regimuri pe toate continentele 
consacră un capitol întreg obârșiei autorului: Eu și 
Basarabia. De-a lungul întregii sale vieţi și până în 
ziua de azi, legătura cu Basarabia apare permanent 
în acţiunile, gândurile și intervenţile sale. Eforturile 
sale i-au adus, în anul 2000, titlul de Doctor Honoris 
Causa al Universităţii „Alecu Russo” din Bălţi. 

Tot în Bălţi s-a aprobat, la propunerea domniei sale, 
înființarea unui premiu cu numele său, oferit anual 
premianţilor de onoare ai Liceului „Ion Creangă”. 

Nu închei aceste rânduri fără a menţiona 
că a avut de-a lungul vieţii preocupări literare 
și publicistice, lucrări de istorie și genealogie, 
de studiere a limbilor străine, în special engleza, 
domenii în care i-au fost conferite medalii și titluri (3). 
În viaţa fiecăruia dintre noi se pot identifica zone 
luminoase și altele mai greu de judecat. Arhitectul 
Budișteanu nu ascunde acest lucru. Acceptarea 
unor funcţii în ierarhia funcţionarilor de rang înalt 
l-a pus în situaţii dificile, poate chiar periculoase, 
în preajma cuplului prezidenţial. De multe ori, 
este nevoit să calce peste principiile și idealurile 
sale sau să încerce cu diplomaţie să ocolească 
dispoziţii aberante. Are în acest sens și succese, 
de exemplu, salvând de la demolare Bisericile 
Sf. Gheorghe Nou și Sf. Elefterie Vechi sau 
izbutind mutarea statuii soldatului sovietic 
| din Piaţa Victoriei pe Șoseaua Kiseleff, 
pe un amplasament discret. 


și că în calitatea sa de arhitect-sef 

al orașului ar fi putut face mai mult, 
s-ar fi putut opune cu mai mult curaj unor acțiuni 
iniţiate de Ceaușescu. Budișteanu însuși își pune 
această problemă, întrebându-se retoric dacă, 
alegând compromisul, „condiţie convenabilă în cadrul 
regimului comunist”, își poate justifica unele poziții 
și continuă: „Poţi să spui că ai realizat opere de 
valoare, dar, câtă vreme te supuneai rigorilor cenzurii 
și regimului, nu poţi să pretinzi că ai fost în același 
timp și un rezistent”. 

Mărturisirile arhitectului Alexandru Budișteanu 
în cartea sa îi prilejuiesc prof. dr. Radu Ciuceanu 
să afirme, în prefaţă, că această operă 
„testamentară” a autorului ar fi ocazia provocării 
unui „tsunami” în societate, prin imitarea exemplului 
dat, spre folosul rostirii adevărului. 

Evident, numeroasele activităţi ale arh. Alexandru 
Budișteanu sunt expresia unei puternice personalități. 
O fire comunicativă, prietenoasă, un exemplu de 
dedicație și energie pe care nu am văzut-o obosită 
sau biruită de scepticism sau slăbiciuni. Este 
realizatorul prin vocaţie al multor punți de legătură, 
cooperare și înțelegere între noi. 


Note 

1. „Cetăţenii sovietici originari din Basarabia 
și Bucovina de Nord trebuie să se prezinte în faţa 
Comisiei Aliate de Control a Aplicării Armistițiului, 
în vederea repatrierii în Uniunea Sovietică.”, 
vezi A. Budișteanu, Sub patru regimuri pe toate 
continentele, Institutul Naţional pentru Studiul 
Totalitarismului, București, 2014, p. 140. În 
componența Comisiei nu era nici picior de aliat, 
erau numai sovietici. Scopul întrevederii era 
întoarcerea celor investigaţi în Uniunea Sovietică. 
Aceasta însemna în general deportarea în Siberia. 

2. „lată cum realităţile apartenenţei etnice 
se pot transforma radical sub imperiul realităţilor 
geopolitice, adesea implacabile, schimbându-ţi 
neamul din care faci parte, dar obligându-te, totuși, 
să aparții unui neam...”, op. cit., p. 39. 

3. Lista meritelor, titlurilor, decorațiilor, 
în op. cit., pp. 454-455. 


D esigur, unii spun că nu este suficient 


Un ambasador al culturii: 
Ștefan Caranfil — 


în calitate de autor două fonomanuale pentru susţinerea 

activităţii profesorilor de educaţie muzicală și a dirijorilor 

formațiilor corale: Dragă-mi este țara mea (firma „Melodia”, 
Moscova, 1989) și Avem o rezervă de suflet (firma 
„Music Master”, 2003), de asemenea, este autorul 
altor trei discuri: Dorită-i lumea de frumos, două ediţii 
înregistrate cu membrii Studioului Vocal „Vedeta” de 
la Liceul „Spiru Haret”, și al treilea, intitulat Lumini de suflete și dăruire, 
înregistrat cu membrii Coralei „Semănătorii” din Biești, Orhei — toate apărute 
la „Music Master” (2005-2007). Este autorul de proiect și semnează coloana 
sonoră a albumului actriţei Ninela Caranfil Dorul infinitului din noi. Împreună 
cu Laboratorul de Creaţie „AVE Grigore Vieru”, condus de actrița Claudia 
Pătrânac, înregistrează CD-ul Între clipa mea și a ta, iar cu „Semănătorii” 
și Corala „Pastorala” din Focșani, România, înregistrează CD-ul Cântece 
pastorale. Colaborează cu Orchestrele Simionice de la Radio și Televiziune, 
Filarmonica Naţională „Serghei Lunchevici”, Teatrul de Operă și Balet „Maria 
Bieșu”, Orchestra de muzică populară „Folclor”, Orchestra Teatrului Naţional 
„Mihai Eminescu”. Devine ambasador al culturii naţionale și desfășoară cu 
„Trison” și „Semănătorii” peste 30 de turnee peste hotarele republicii: Franţa, 
Bulgaria, Germania, România, Rusia, Belarus ș.a. Deţine circa 100 de premii 
și diplome de laureat la diverse concursuri și festivaluri. 


-a născut la 27 mai 1945, în satul Mihailovca, raionul Cimișlia. Absolvent 
al Școlii Pedagogice din Călărași (1963) și al Institutului de Arte „Gavril 
Musicescu” din Chișinău, Facultatea Dirijat Coral (1970). Artist Emerit al 


Republicii Moldova, Cavaler al Ordinului de 
Onoare, Cetăţean de Onoare al comunei Biești- 
Orhei. Debutul său artistic se produce încă din 
anii de studenţie, ca dirijor de cor. A condus 

mai multe colective corale, însă inima și sufletul 
și le dăruiește în special Corului de copii „Trison” 
din Chișinău și Corului mixt „Semănătorii” din 
satul Biești, raionul Orhei. Pe parcursul activităţii 
a contribuit la organizarea și desfășurarea 
concursurilor și festivalurilor corale în calitate 

de membru, dar și de președinte al juriului, de 
asemenea, de dirijor principal al corurilor unite. 
Activează în componenţa diverselor consilii de 
atestare a profesorilor și de susţinere a gradelor 
didactice în domeniul educaţiei estetice a copiilor. 
Este membru fondator al Uniunii Muzicienilor din 
Moldova, autor a două culegeri folclorice, Melodii 
folclorice și Scriptura eternelor cântări, semnează 


Anul 2015 este unul semnificativ pentru artistul 
emerit, dirijorul de cor Ștefan Caranfil. Sapte decenii 
de viață se împletesc cu cele aproape cinci decenii 
ale colectivului „Semănătorii”. De e ploaie, de e vânt, 
Zăpadă sau soare torid, de două ori pe săptămână 
face naveta în satul Biești, raionul Orhei, și nu 
e simplu deloc, dacă ținem cont că deplasarea 
o face mai mult cu mașini de ocazie. 

Domnule Caranfil, când și cum a început această 
minunată relație artistică și de suflet? Nu cred că ați 
fost repartizat în mod obligatoriu la Biești pe trei ani, 
așa cum se practica pe timpuri cu pedagogii, inginerii, 
chiar și cu ziariștii. 

Activitatea am început-o în anul 1962, ca profesor 
de muzică și dirijor de cor la școala din satul 
Micleușeni, Nisporeni, fiind încă elev la Şcoala 
Pedagogică din Călărași. Apoi 
a urmat dirijatul la Nisporeni, 
Dubăsarii-Vechi, Corul de băieți de 
la Palatul Republican al Pionierilor 
și Elevilor, Studioul Coral de 
Copii al Comitetului de Stat pentru 
Televiziune și Radiodifuziune 
din Moldova, Corul de copii 
„Trison” de la Școala Medie 
Nr. 32 din Chișinău, Studioul Vocal 
de la Liceul Teoretic „Spiru Haret” 
ș.a. In timp, s-au adunat în suflet 
frumoase amintiri, cred că și foștii 
mei discipoli simt același lucru, 
dovadă sunt succesele, care mai greu se uită. 

In legătură cu relaţia mea cu „Semănătorii” 
din satul Biești, Orhei, pot spune că a pornit de 
la o întâmplare. Fiind student la Conservatorul de 
Stat „Gavril Musicescu” din Chișinău, mi s-a propus 
să pregătesc colectivul pentru un festival raional. 
De la acest debut, colaborarea noastră s-a extins 
pe durata a 46 de ani. Foarte repede, graţie 
popularităţi și realizărilor obţinute, colectivul a 
primit titlul de Cor Popular (model), devenind 
pe parcurs laureat și premiant la multiple concursuri 
și festivaluri raionale, republicane și internaţionale. 
In paralel, reușeam să dirijez și unele coruri de copii 
din diverse localităţi, inclusiv din Chișinău. 


Prin „Semănătorii” aţi consolidat un colectiv artistic 
cu un bogat repertoriu autentic. Cum ați reușiți să 
adunați perlele folclorice și să le dați viață veșnică, 
pentru că știu că aveți mai multe înregistrări? 

Dacă e să ne referim doar la repertoriul actual al 
Corului „Semănătorii”, el cuprinde peste 50 de creaţii 
corale, de-a lungul anilor însă putem vorbi chiar de 
sute de cântece, cu preponderență populare, unele 
absolut inedite, interpretate doar de corul nostru. 

Am început să mă preocup de folclor încă din anii 
'70, când activam și la Casa Republicană de Creaţie 
Populară, în secția de folclor, unde am și publicat o 
culegere de melodii populare. Membrii corului sunt 
persoane de diferite profesii: profesori, în frunte 

și la instrumente muzicale. 





cu directorul liceului, educatori, lucrători medicali, 
membri APL, în frunte cu primarul, agricultori și 
comercianți din cele două sate ale comunei Biești — 
Slobozia-Hodoraja și Cigoreni, din ultimul este și 
preotul cu soția, mai vin și unii săteni din Chiperceni. 
De exemplu, Maria Cojocari vine permanent la 
repetiții, parcurgând cei câţiva kilometri de cele 

mai multe ori pe jos. 


E adevărat că formația „Semănătorii” a luat 
naștere la inițiativa profesoarei Vlas, mama actualului 
primar? Cei doi fii ai familiei au preluat ștafeta 
artistică și pedagogică de 
la părinți, ambii profesori, 
ambii cântă cu vocea, dar 


Am preluat corul de la învăţătoarea Feodora Vlas 
care, plăcându-i foarte mult să cânte, a creat acest 
colectiv. De fapt, toți membri familiei Vlas sunt 
pasionaţi de cântec. Această frumoasă tradiţie este 
caracteristică și pentru alte familii din comuna Biești. 


Știu că în această lungă perioadă de activitate 
s-au schimbat mai mulți primari, pe vremuri 
președinți de colhozuri. In ce măsură depinde 
evoluția colectivului de conducătorului localității? 

Aș zice că nu depinde de dispoziţia conducătorilor, 
ci de nivelul intelectual și cultural al fiecărui membru 
în parte. Noi am avut noroc de conducători care au 
ținut la valorile spirituale, la tradiţii și permanent au 
susţinut acest nucleu de cultură. Mulţi dintre acești 
conducători ai satului au fost și membri ai colectivului 
coral, bunăoară, loachim Cucu, Simion Grosu, 
Nicolae Voinov, Tudor Marinici, Sergiu Plămădeală, 
Igor Veveriţă, Sergiu Olaru. 


Ati avut ocazia să faceți multe turnee peste 
hotare, atât cu „Semănătorii”, cât și cu „Trison”. 
Care dintre aceste călătorii v-au lăsat cele mai 
de neuitat impresii? 

Am avut onoarea, dar și responsabilitatea 
să reprezint arta corală, cultura noastră naţională, 
atât la vest, cât și la est, în ţări ca Germania, 
România, Bulgaria, Rusia, Belarus, Ucraina, Italia 

ș.a. Am participat la un șir de concursuri și festivaluri 
internaţionale din orașele Sfântul Gheorghe, Buzău, 
Vaslui din România, Varna din Bulgaria, Minsk din 
Belarus, Kiev din Ucraina, de unde ne-am întors de 
fiecare dată cu premii. Aceste turnee ne-au prilejuit 
relaţii culturale de prietenie cu diverse colective 
corale și organizaţii, pe care le menţinem până în 
prezent, cum ar fi Corala „Pastorala” din Focșani, 
corul Asociaţiei Culturale „Gavriil Gălinescu” din 
Piatra-Neamţ, cu Asociaţia ProBasarabia și Bucovina 
„Vasile Voloh” din Brăila, Asociaţia moldovenilor 

din Berlin, Liceul Teologic din Paris etc. 


Ce colaborări memorabile ați avut pe parcursul 
activității cu „Semănătorii” și „Trison”? Ultimul 
l-ați condus mai bine de un sfert de veac. 

Cu „Semănătorii” am participat la toate 


“| concursurile și festivalurile republicane și raionale 
„] de gen, am evoluat pe cele mai prestigioase scene: 


Palatul Naţional „Nicolae Sulac”, Filarmonica 

| Naţională „Serghei Lunchevici”, Sala cu Orgă, 
Teatrul de Vară, Palatul Minorităţilor, Palatul 
Sindicatelor. Am participat la un șir de concerte 
televizate și emisiuni radiofonice. Am lansat cu 
„Semănătorii” și două CD-uri — Lumini de suflete 
și dăruire, iar al doilea a fost cu Formaţia corală 
„Pastorala” din Focșani, România, în cadrul 
Proiectului cultural comun „Diversitatea culturală 
la est și vest de Prut”. 

Deoarece întotdeauna vocile minunate ale 
copiilor mi-au încălzit sufletul, nu este de mirare că 
am reușit pe parcursul a mai bine de 25 de ani să 
dirijez și Corul „Trison” de la Liceul Teoretic „Iulia 
Hasdeu” din Chișinău. Și cu ei am reușit să lansăm 
un CD, pe care l-am intitulat Avem o rezervă de 
suflet. Pe lângă participarea la concursuri și festivaluri 
naţionale și internaţionale, de unde veneam cu 
titlul de laureați, am mai participat la multe concerte 
jubiliare, serate de creaţie ale multor personalități, 
în special din domeniul literaturii, culturii și artelor: 
Eugen Doga, Gheorghe Mustea, Teodor Zgureanu, 
Veronica Garștea, Grigore Vieru, lon Druţă, lulian 
Filip, Nicolae Glib, lon Dascăl, Ninela Caranfil, 
Claudia Pătrânac, Eugen Mamot, Victor Creangă 
ș.a. Am realizat proiecte comune, concerte și 
înregistrări cu interpreţii lon Aldea-Teodorovici, 
Anastasia Lazariuc, lon Suruceanu, Alexandru 
Lozanciuc, Valentina Cojocaru, Vitalie Dani ș.a. 

Am colaborat cu Orchestrele Simfonice ale Radioului 
și Televiziunii Naţionale, a Filarmonicii Naţionale 
„Serghei Lunchevici”, a Teatrului Naţional de Operă 
și Balet „Maria Bieşșu”, Orchestra Teatrului Naţional 
„Mihai Eminescu”, Orchestra Populară „Folclor” etc., 
etc. Au fost înregistrate peste 150 de cântece pentru 
fondul muzical al Radioului și Televiziunii Naţionale. 
Cu membrii Studioului Vocal de la Liceul „Spiru 
Haret” am lansat două CD-uri, cu un titlu comun 


Dorită-i lumea de frumos. 
> 







| Paula ROMANESCU 


e când cu domniile 
[_)anarote 
înstăpânite prin 


Tara Românească și Moldova 
după datul sorții (și din voia 
Porții), s-au perindat pe la 
noi puzderie de grecotei 
sosiți de prin Fanarul din Constantinopol, urmaţi de 
o întreagă liotă de făcători de nimic, grăbiţi cu toții 
să se chivernisească pe lângă purtătorul de turban 
princiar care, neștiind o boabă de grai românesc, 

își aducea cu el armate de secretari știutori de carte, 
cu precădere franțuzi, dar și strângători de biruri, 
dintre aceia care ne înțelegeau limba măcar atât 

cât să fie în stare să dea porunci norodului să umple 
mai repede visteria curții cea cu lighioane nesătule, 
că oricând dinspre măritul sultan putea să se abată 
șuier de sabie, mazilire, apoi venea alt înscăunat, 
alte biruri, alte plocoane care să pardosească 
drumul spre domnie de la Poartă pân' la moșie... 

Că se vor fi trădat între ei pe capete trimișii 
Porții din dorinţa de a le veni mai degrabă rândul 
la îmbogăţire, nu-i greu de bănuit. Rude, rude, 
dar galbenii-s mai aproape de suflet! 

Două trunchiuri domnitoare în care clocoteau, 
pe de o parte, sevele pământului și ale sufletului 
românesc (Brâncovenii) și cele mai fierbinţi încă ale 
Bizanțului (Cantacuzinii), au dezvoltat, după martirajul 
din 1714 al lui Constantin Brâncoveanu și al fiilor săi, 
încrengături în care s-au tot semnat cu sânge pagini 
de istorie românească ferecate în aur, carte, arte, 
credinţă creștină, arhitectură, inginerie, știință. 

Dacă bărbaţii erau de regulă ocupați cu trebile 
domniei neapărat aducătoare de aur (nu cred să-și fi 
bătut capul să transforme râvnitul metal în lingouri și 
să-l dosească asemenea trepădușilor din dregătoriile 
contemporane nouă), femeile se cam plictiseau de 
moarte între gherghef, petreceri, ospete, baluri, bârfe, 
agonisire de zestre în așteptarea vârstei măritișului 
(până în douăzeci de ani o fată era musai să ajungă 
la casa ei!), a maternității, a amurgului... 

Dar nu despre viaţa la curtea vremelnicilor 
domnitori fanarioți de pe la noi vom aminti acum, 
ci despre o doamnă domniţă cantacuzină al cărei 
timp al ființării pe pământ s-a împletit cu al nostru. 


lume în același an cu poetul Poemelor 
Luminii (1895) și se înălțase în 1930 spre 
cerul luminii ca prima femeie pilot din România, 
deținătoarea brevetului cu nr. 1. 
Nu era o aventurieră căutătoare de senzații 
tari. Studiase în străinătate și obținuse diploma de 
inginer a Universităţii Politehnice din Brandemburg. 
Revenită în ţară, deschide împreună cu fratele 
său, inginerul pilot Mircea (Miky) Cantacuzino, prima 
școală civilă de pilotaj din România, devenită Școala 
de Pilotaj „Mircea Cantacuzino”, a cărei conducere 


Ş e numea loana Cantacuzino. Venise pe 


Din lunga listă a spectacolelor, care 
vi s-a întipărit cel mai bine în memorie? 
La o ochire retrospectivă, amintirile 
sunt multe și frumoase, însă de neuitat 
sunt cele legate de Concertul din Sala 
Palatului Cantacuzino din București, 
cu prilejul aniversării a 80 de ani de 
la urcarea pe tron a Regelui Mihai |, în 
prezenţa Majestății Sale și a Principesei 
Margareta, spectacolele Corului „Trison” 
în Catedrala Notre Dame de Paris și 
în Catedrala din Berlin, spectacolul 


Diligența cu păpuși în Sala Palatului 
din București, alături de cunoscutul 
menestrel interpret Tudor Gheorghe, 


Prinţesa loana Cantacuzino, 
între cer și pământ 


o preia după dispariţia în 1930 într-un accident aviatic 
a fratelui său. 

O întreagă pleiadă de tinere femei visau să devină 
regine ale aerului. Ceea ce părea un moft devenea 
o chestiune de mare responsabilitate. Acrobaţia 
aeriană feminină ceda locul „Escadrilei Albe”, corpul 
de infirmiere aeriene, ceea ce presupunea temeinice 
cunoștințe medicale pe lângă un bun antrenament de 
zbor. Războiul al Doilea Mondial începea a-și zăngăni 


o tratează de spioană nazistă. După instaurarea 
dictaturii proletariatului, vila ei este naţionalizată 

și i se dă numele „victorios” de „Vila 23 August”. 
loanei i se îngăduie să ocupe o cămărută. Ca să 
supravieţuiască, își vinde la târgul săptămânal de 

la Râmnicu-Vâlcea din lucrurile dragi mostenite de 
la părinţi (tatăl său, inginerul Gheorghe Cantacuzino, 
lucrase cu Anghel Saligny la construirea căilor ferate 
Ploiești-Sinaia-Predeal, Buzău-Mărășești, respectiv, 


înfundat armele. 
Convenţia 
de la Geneva 
din 11 mai 1934 
privind soarta 
răniților în rândul 
combatanților 
pe câmpurile 
de luptă (care 
câmpuri, că 
Marele Război 
se încheiase doar | 
în 1918?!) avea 
să fie ratificată 
și de România. 
In aceste condiţii, 
școala de pilotaj a prinţesei loana Cantacuzino 
a format între 1934 și 1936 un contingent de femei 
aviatoare de mare performanţă, care vor constitui 
escadrila sanitară cu misiuni umanitare pe toată 
durata războiului, îndeplinind misiuni extrem de 
periculoase în apropierea frontului, pentru salvarea a 
sute de grav răniţi în luptă. Și-a fost septembrie 1938. 
Pentru cinci tinere cu brevet al Școlii de Pilotaj din 
România, poșta avea să aducă un plic cu mențiunea 
„Confidenţia!”. Era ordinul de chemare la manevrele 
militare de la Galaţi, întărit cu o notă care nu admitea 
nerespectarea: „Cine nu se prezintă în termen de 
24 de ore va fi pedepsit cu închisoare”. Acestea erau 
prințesa Marina Știrbey-Brâncoveanu, Nadia Russo, 
lrina Burnaia, Maria Drăgescu și Virginia Duţescu. 


cea de pe Valea Oltului, în 1887). Trec 
cu privirea peste o scrisoare trimisă 
de ea rudelor din capitală, în care le 
povestește acestora cu umor amar 

că într-o zi de târg n-a reușit să vândă 
| nimic și că „un isteț mi-a subtilizat 

din buzunar ţigările și 40.000 de lei”. 
(Era inflaţie pe atunci!) 

Se termină războiul. Incepe cumplita 
luptă pentru existență a prinţesei căreia 
noua orânduire îi refuză până și un 
post de femeie de serviciu la o bază 
de tratament din staţiune. Se zbate între 
singurătate și sărăcie. Hoţii au avut 
grijă să-i fure tot ce se putea lua din 
locuinţa ei. Era în anul 1947. În 1948, 
aceștia au fost depistaţi. Bunurile furate — niciodată. 
Un cancer îi devastează stomacul. Înţelegând că nu 
mai are mult de îndurat, îl întreabă senină pe medicul 
care-o consulta: „Cât mai durează, ca să știu cum îmi 
drămuiesc ultimii bani. Ar cam trebui să se hotărască 
și boala și să n-o mai lungească atât...” 





i boala a... lungit-o ca pentru o ultimă umilire 
până în iarna anului 1951. Tot pe atunci, în 
țara devenită o imensă închisoare se punea 
capăt”și teribilului „Experiment Pitești” — cumplita 
metodă de exterminare fizică și morală a „dușmanilor 
poporului care unelteau împotriva ordinii sociale” 
ca un vifor de Siberii. 

loana Cantacuzino — prima femeie cu brevet 
de pilot din România — se muta sub lutul înghețat 
din marginea cimitirului din Călimănești. 

Nu pentru multă vreme. Cimitirul a fost strămutat, 
iar peste mormintele celor de care nimeni nu se mai 
ocupa, a trecut plugul (după modelul celor din ţara cu 
steag roșu), spre a reda pământul culturilor agricole. 

Vrednici, hoţii au fost și de data aceasta la 
datorie, furând crucea de marmură neagră a loanei 
Cantacuzino, ștergându-i numele și încrustând 
în carnea răbdătoare a pietrei un altul. 

Să spunem cumva un vanitas vanitatis? 

Nu! loana Cantacuzino a trăit la înălţime! 

Precum albatrosul exilat pe pământ, ea a 
fost împiedicată la mers, printre semenii meschini 
și schimonosiţi de ură și de spaime de tot felul, 
dintr-un timp bezmetic, doar de aripile sufletului său. 


și, de la prima oră a războiului, Ecadrila 

Albă a primit ordinul de a zbura spre front. 
Comandant — aviator Traian Demetrescu (nu Tradem 
poetul!), piloţi — Nadia Russo, Maria Drăgescu, 
Virginia Thomas. 

Dar loana Cantacuzino ce mai făcea? 

Odată cu începerea războiului, școala i-a fost 
desființată și toţi cei trecuţi prin ea trimiși pe front. 

În urma unui diferend cu Mareșalul lon Antonescu, 
ea ajunge în lagărul de la Târgu-Jiu. Eliberată în 
1942, își găsește locuinţa din București bombardată. 
Se retrage la Călimănești, locul copilăriei sale, 
sperând să-și afle liniștea. Este întâmpinată 
cu suspiciune de locuitori, fostul paznic al 
vilei părintești, un Bobâncă foarte „vigilent, 


SŞ i-a fost acel „Ostași, vă ordon: treceţi Prutul!” 


artistică, soția Claudia este actrită, conducătoare de studio artistic, 
sora Ninela este Artistă a Poporului, fiicele vă sunt pasionate 
de artele plastice... 

În activitatea artistică contează foarte mult inspiraţia, dar și pe 
cine ai alături. Eu am fost mereu inspirat și susținut de către Claudia 
Pătrânac-Caranfil, soția mea, care de multe ori la diverse activităţi 
era pe post de moderatoare sau de regizor de spectacol. Cu sora 
Ninela Caranfil am realizat împreună mai multe proiecte. Cât de 
încărcat de emoție pentru noi și spectatori a fost spectacolul Întru 
Tine Doamne ne Rugăm, cu participarea Corului „Trison”, care s-a 
desfășurat la Teatrul Naţional „Mihai Eminrescu”!... Acest spectacol 
a fost prezentat și la lași. La două CD-uri de-ale Ninelei Caranfil am 
semnat coloana sonoră. Unul cu versuri din marii poeţi români despre 
limba noastră, ţara noastră, credinţa noastră, intitulat Dorul infinitului 
din noi, altul cu psalmi și muzică sacră, care se numește Rugă. 


concertele din Sala de Concerte a Radioului Naţional din București și din Sala 
de Concerte din Varna. Dar parcă poţi să le enumeri pe toate?!... 


Ati primit titlul de Cetăţean de Onoare al Bieștilor și un locușor unde v-aţi 
construit o căsuță de vară. Marele Rebreanu menţiona în Jurnal că din toate 
onorurile de care s-a bucurat, cea mai dragă i-a fost cea de Cetăţean de Onoare. 

Am fost onorat cu mai multe titluri, însă este adevărat că cel mai aproape 
sufletului este cel de Cetăţean de Onoare al comunei Biești. 


Ambianta de acasă, ca să spun așa, vă este prielnică, pentru activitatea 

Fiicele, ambele pictează. Cătălina a absolvit Academia de Arte din Timișoara, iar 
Gabriela este licenţiată a Academiei de Arte din lași. În prezent sunt în Germania. 


Aveţi un frumos destin împlinit, ce ar fi să vă mai doriți? 
Mi-aș dori s-o iau de la început, cu speranţa că voi reuși să fac mai multe 
lucruri, dar tot legate de domeniul artistic. 


Vă mulțumesc mult pentru interviu și vă doresc sănătate, pentru că se zice 
că-i mai bună decât toate, inspirație și succese pe toate planurile. 





poeta Yvonne Rossignon, 
un cântec de lumină frânt 


Studina, județul Romanatți, poeta Yvonne 

Rossignon a decedat la Roma în 15 
ianuarie 2000. Era originară din Oltenia, dintr-o 
familie de administratori ai domeniilor Brătianu, 
tatăl francez, mama olteancă. Școala primară 
o face probabil în particular, în familie, deoarece în 
documentele școlare ale comunei Studina nu apar 
date despre studiile ei primare sau despre familie 
(informaţie primită de la oficialităţile comunei, deși 
e un lucru foarte ciudat). Gimnaziul și studiile liceale 
le urmează la Sibiu, la Liceul „Domnita Ileana”, iar 
studiile superioare la Cluj, în perioada 1933-1938, 
fiind absolventă a Facultăţii de Filosofie, Litere 
și Istorie a Universităţii clujene, numită pe atunci 


N ăscută în 22 ianuarie 1912 în localitatea 


Universitatea „Regele Ferdinand !”, azi Universitatea 


„Babeș-Bolyai”. 

In Registrul matricol al studenţilor înscriși 
în anul 1931/1932, la poziţia 524 apare numele 
Rossignon Yvona, an |, specialitatea principală 
Franceză, secundară Italiană, Română, numărul 
matricol 2145, județul nașterii Romanati, religia 
Ortodoxă, naționalitatea Română, cetățenia 
Română, locuinţa în Cluj, str. Moților nr. 72, 
semnează Yvonne Rossignon. In anul următor, 
1932/1933, întâlnim numele tinerei în Registrul 
studenţilor de la Facultatea de Litere și Filosofie 
la poziția 536. Datele sunt aceleași, numele este 
scris corect de data aceasta, numărul matricol 
e același, semnătura olografă, dar tânăra 
apare în anul Ill, deși nu era decât de un an 
la Universitatea din Cluj. Faptul acesta ne duce 
la alte documente, conform cărora Yvonne 
Rossignon a achitat în 2 iunie 1933, cu chitanţa 
numărul 2032, o taxă de 50 lei pentru un 
examen parţial, iar în 7 iunie, cu chitanţa 
numărul 2691, altă taxă pentru un examen parţial, 
ca în 8 iunie 1933 să achite trei chitanţe a câte 
50 de lei pentru alte examene parţiale, cu numerele 
de chitanţă 2836, 2837 și 2838. In felul acesta s-ar 
explica prezenţa ei în anul III, deoarece credem că 
și-a luat cu brio examenele. Presupunem că avea 
bursă, din moment ce toţi ceilalţi plăteau câte 100 
de lei pentru astfel de examene, iar Yvonne doar 50. 
Cunoscătoare a limbii franceze din familie, Yvonne 
Rossignon vorbea cursiv și italiana, ajungând după 
război să lucreze într-o mare editură din Roma. 


Abecedar, de la Turda, în 1933, cu poezia 

Pan, așezată sub semnul panismului 
blagian, frecvent întâlnit în epocă. In același an 
publică traducerea lucrării lui G. Marcucci, Apostolatul 
educativ al lui Giovanni Cena, Cluj, 1933, și continuă 
colaborarea la revista Abecedar, iar apoi la Pagini 
literare. La absolvirea facultăţii obține o bursă de 
studii în Italia, unde va trăi până la sfârșitul vieții. 
In ultimele cinci decenii locuiește la Roma, căsătorită 
fiind cu un domn Menchinelli, cu care avea trei băieți. 
Yvonne rămâne văduvă (în timpul celui de-Al Doilea 
Război Mondial probabil), iar în 1951 Monica 
Lovinescu o întâlnește la Roma. lată ce mărturisește 
aceasta: „Când am cunoscut-o la Roma în 1951 
și am locuit câteva zile, împreună cu Adriana 
Georgescu, la ea, în via Lisbona, își spunea Vecchia 
Madre, cu ironie și mândrie în același timp. Am fost 
izbită de înfățișarea ei de statuie. Bine înfiptă în 
pământ, masivă cu graţie, Yvonne era de o vitalitate 
atât de nebună încât nu-și petrecea doar ziua lucrând 
din greu să-și țină familia, dar își îngăduia — în timpul 
liber — să se ia la trântă cu Dumnezeu, cu care 
ducea discuţii aprinse reproșându-i Răul de pe acest 
pământ.” (Monica Lovinescu, „Diagonale: Yvonne 
Rossignon”, în România literară, nr. 4, 2000, ediţia 
on-line.) Datele referitoare la existenţa ei sunt destul 
de lacunare, dar opera pe care ne-a lăsat-o este 
substanţială, meritând o editare, chiar postumă, în 
limba română, dar și o traducere a volumului publicat 
în italiană. Unele mărturii mai scot la iveală secvenţe 
interesante: „In ciuda numelui și originii ei franceze, 
Yvonne Rossignon era olteancă sadea. Părinţii 

De: Yvonnei Rossignon are loc în revista 





Portret în lut, de lon Vlasiu 


ei se ocupau de moșiile Brătienilor. Din copilăria ei 
știu prea puţin (cu amintirile Yvonne era cam avară). 
Imi povestea succint cum o zbughea deseori de 
acasă și dispărea la o șatră țigănească sau alta. 
Tatăl ei — îl adora — o bătea metodic în fiecare luni 
pentru ce avea să facă de-a lungul săptămânii și 
pentru toate «minciunile» pe care le va spune. Firește 
că Yvonne nu minţea. Imagina doar, neacordând 
faptului real un statut superior celui închipuit sau 
visat, dimpotrivă. Poeta de mai târziu își făcea 
gamele și primea cu inimă ușoară pedeapsa 


necuvenită” (Monica Lovinescu, idem). 


ori în cea on-line se menționează că poeta 
Yvonne Rossignon ar fi publicat în revistele 
Viaţa literară, Pagini 
literare și Brașovul literar 
și artistic. Este cert că în 
Pagini literare, coordonată 
de Teodor Murășanu, 
poeta a publicat nu mai 
puţin de 61 de poeme, pe 
care le-am identificat până 
acum, plus cele din 1933 
apărute în revista 
Abecedar. Yvonne 
Rossignon a publicat 
în revista Abecedar (care 
a apărut iniţial la Brad 
apoi la Turda, îngrijită de 
Emil Giurgiuca și George 
___] Boldea) încă din data de 
| 9 noiembrie 1933, după 
| ce și-a început studiile 
la Cluj. E posibil ca aceste 
poeme să fie primele publicate de tânăra poetă, iar 
Pan să constituie debutul ei la Abecedar. Viaţa 
literară apărea prin 1926, pe când autoarea noastră 
ar fi avut 14 ani, dar pe atunci locuia în Studina, 
județul Romanați, ori în Sibiu, dacă începuse deja 
studiile liceale, ceea ce este puţin probabil. Concluzia 
care se desprinde este că Yvonne Rossignon nu a 
debutat în revista Viaţa literară. Am descoperit doar 
două poezii ulterioare acestei date în Brașovul literar 
și artistic, colecţia fiind incompletă la B.C.U „Lucian 
Blaga” din Cluj-Napoca, iar acestea sunt Ploaie și 
Pădure (apărute în iunie 1934, respectiv, august 1934). 
Avea deja numărul de poezii suficiente unui volum 
de debut, pe care nu l-a publicat niciodată în ţară, a 
rămas doar în paginile revistelor vremii, cuprinzând 
peste 60 de poeme de o frumusețe aparte în lirica 
feminină a perioadei interbelice, comparabilă doar 
cu a Magdei Isanos. Volumul de debut îl va publica 
în Italia, în 1943. Interesant este faptul că în 
paginile Abecedarului (an |, nr. 49-52, 1934, p. 4.), 
N. Caranica semnează o poezie intitulată Marină, 
cu dedicaţia: Pentru Y. Rossignon. Captivaţi 
de frumusetea ei, o redăm integral: Mai ţii minte, 
scumpa mea,/ Marea, peisagiu antic,/ Ce frumos 
se logodea/ Cu portretul tău romantic?// Păsări 
fâlfâiau pe-aproape/ Semne albe, flori ovale,/ Hăt 
în larg creșteau din ape,/ Peste valuri, catedrale.// 
Păsări mari țipau metalic,/ Mă-ntristau atunci zefirii/ 
Si-aș fi vrut delfini să-ncalic/ Pentru zările iubirii.// 
Pe când harfele tăcerii/ Cum alunecau eolic,/ 
Indulcind secretul serii/ Fără seamăân melancolic!// 
Numai spuma sburătoare/ A scrâșnit în salt 
amarnic,/ Frământându-și în splendoare/ 
Diamantul ei zadarnic... 

In perioada aceea, astfel de declaraţii nu se 
făceau publice, dacă nu erau secondate de puternice 
sentimente și de intenţii onorabile, pe care credem 
că le nutrea pentru frumoasa olteancă și N. Caranica. 
Ce l-o fi îndepărtat de sensibila și inteligenta 
Yvonne nu știm, dar amândoi au luat calea exilului 
în momentul venirii comuniștilor la putere. (Florin 
Manolescu, Enciclopedia exilului românesc, 

Ed. Compania, București, 2003, pp. 40-41, 117-119) 

Poemele publicate de Yvonne Rossignon în 
revista Abeceadar, începând cu toamna lui 1933, 

| n unele articole din presa contemporană scrisă 


Maria VAIDA | 


posibil anul în care și-a 
început studenţia la Cluj, sunt 
următoarele: Pan, nr. 26-28, 
1933; Mâinile, nr. 31-32, 
1933; Colindă, nr. 36-40, 
1934; Narcis, nr. 36-40, 1934; | 
Litanie, nr. 36-40, 1934; Pași, 
nr. 36-40, 1934; Paradis pierdut, nr. 41-44, 1934; 
Curtea cu donjoane, nr. 41-44, 1934; Denie, 
nr. 49-52, 1934. 

După acestea urmează multe alte poeme 
publicate în revista Pagini literare de la Turda, 
care n-au fost niciodată adunate într-un volum, poeta 
debutând la Milano, în limba italiană, în 1943, cu 
La vendemmia di Pan, volum pe care l-am tradus 
și este la tipar. (Trei poeme, inclusiv cel care-i dă 
titlul, sunt reproduse la pagina următoare, n.red.) 





a debutat în Abecedar, așa cum am 
descoperit, și nu în perioada liceului făcut la 

Sibiu; prin urmare, poezia debutului este cea intitulată 
Pan, publicată în revista turdeană alături de alţi autori 
lirici, cum ar fi C.I. Anderco (Revenire), M. Beniuc 
(Da capo), Lyda Carmy (Apus). Acest debut este 
ușor tributar liricii blagiene, ca de altfel întreaga 
creaţie a poetei. Mitul zeului Pan, cântărețul, revigorat 
și original, prezent aici, este o formă de ars poetica, 
unde cântecul nu poate fi întrerupt, în pofida 
opreliștilor care apar, a timpului, a uitării: Naiu/ era 
plin de mușchi și de țărână,/ Buzele lui Pan nu mai 
știau să cânte./ ledere-i crescuseră cătuși pe mână/ 
Şi-i înlânțuiseră picioarele frânte.// Peste umeri 
toamna-l dăruise, greu, cu struguri/ Albi; strugurii 
erau pletele lui Pan./ Un măceș îi mai aprinse muguri/ 
Roșii ca mătănii coapte, de mărgean.// Pan stătea cu 
fruntea grea în lut./ | se-ngemănau din ochi izvoare;/ 
Nimfele își alintau în ele coapsele. Tăcut,/ Pan 
le asculta: credea că-s căprioare.// Și cătușele de 
iederă cântau foșnit./ lezii tresăreau cu nări înfiorate,/ 
Tropoteau mărunt pe trupul lui blânit, / Fiindcă Pan 
și-amestecase trupul cu țărâna./ Seara, caprele 
veneau cu uger greu de lapte./ Pan își adâncea, căuș 
albastru, mâna/ Și-și vărsa pe buzele prea coapte/ 
Laptele din care iezii au supt./ Stelele creșteau în 
Șipotele lui/ Flori de nufăr; cântec de lumină rupt,/ 
Pentru Pan cel singur, cerului.// Naiul era plin de 
mușchi și de țărână./ Nici pădurile nu mai știau să 
cânte,/ Ochii zeului se adânceau, fântână/ Și din ei 
porneau izvoare frânte// Să învețe oamenii să cânte. 

Se observă de pe acum temele, motivele și 
simbolurile poetice care anunţă forţa viitoarei poete. 
Imaginea vizuală este deosebit de plastică, ușor 
cinematografică, cromatică și auditivă. Universul 
teluric (sugerat de o diversitate lexicală, aparținând 
aceluiași câmp semantic: mușchi, ţărână, iederă, 
măceș, struguri, lut, izvoare, șipote, flori de nufăr, 
iezi, căprioare, păduri, fântână etc.) este guvernat 
de zeul Pan, iar ființele care îl însoțeau sunt destinate 
perpetuării frumuseții lumii prin cântec. Naiul său 
fermecător are puteri magice, poeta suprapunând 
miturile universale ale diverselor divinităţi. Fiecare 
dintre elementele teluricului este un simbol liric 
original, prezentat dintr-o perspectivă feminină. 
Lexicul aparține universului rural, cu elementele 
sacre ale miturilor (zeul, Pan, nimfele, naiul, 
stelele), aduse cu sine din zona Romanaţilor, de la 
Studina, unde poeta a copilărit, prin locuri încărcate 
de legendă. Ulterior, aceste motive lirice devin 
predominante, se dezvoltă armonios în toată creaţia 
lirică a Yvonnei Rossignon. Structura poeziei este 
atipică: începe cu trei catrene, urmate de o strofă 
alcătuită din opt versuri, apoi un alt catren, ca să 
se încheie cu un monostih. Ideea poetică nu face 
concesii structurii versurilor, ci se derulează firesc, 
fără nicio urmă de constrângere, spre deosebire 
de ceilalţi autori de pe aceeași pagină, pentru care 
structura compoziţională primează. Frumuseţea 
alcătuirii poemului în vers alb conferă originalitate 
creaţiei, ritmul său interior condensând pulsaţiile 


naturii în momentul regenerării vegetale. 
—————— > 


2, ornim de la premisa că Yvonne Rossignon 

Recuperarea diasporei 


dar poeta are cu Dumnezeu o relație de tip 

confratern; îl atenționează, îl ceartă uneori, 
precum psalmiștii din vechime, dar necontenit îl 
înconjoară cu dragoste. Prometeică sau argheziană, 
atitudinea eului liric nu lasă loc îndoielii, dar este 
mereu înconjurată și marcată de dorința și dorul 
morții, a contopirii cu divinitatea, act care se 
realizează — în viziunea poetei — numai prin moarte. 
„Lirica Yvonnei Rossignon corespunde unei 
armonizări depline a substratului ideatic tradiţionalist 
cu formele moderne de exprimare ale mesajului 
poetic” (Nae Antonescu). Dorul de moarte eminescian 
apare frecvent în poemele Yvonnei Rossignon, 
ca o consecinţă a împlinirii cosmice, precum 
în poemele Rugăciune, Psalm, Psalm pentru 
schimbarea la fată, Mărturie, Pădure, Dimineaţă 
în grădină, Căutarea sorii sale, Cântec pentru 
o fetiță moartă, Oltenie, Văcar etc. 

„Yvonne Rossignon se odihnește acum 

într-un cimitir din Roma. Mai rămâne să-i facem 
loc și în literatura română” (Monica Lovinescu). 


| n alte poeme, tema predominantă este credința, 


O scrisoare a Yvonnei Rossignon 

Domnule Murășanu, 

Mi s-ar părea lipsit de delicateţe să vin să 
încerc o ușurare în nenorocirea care v-a lovit. Sunt 
cu tot sufletul lângă D-voastră și nu m-a durut mai 
putin, cred, vestea pe care am primit-o la sanatoriu 
la o jumătate de oră după ce plecaseţi la Turda 
cu fetița. O s-o aveţi totdeauna aproape. Trebuie 
numai să vă obișnuiți s-o vedeţi. N-are să mai 
fie o fetiță. Poate are să fie ghiocel, poate păpădie, 
poate lumânărică. O floare mică și crudă, așa 
cum a fost ea. E și asta o continuare; și cea mai 
minunată. Se potrivește așa bine copiilor. Când 
s-or lua zăpezile vin să v-o caut. Am s-o ghicesc 
și-am să v-o dau. Am mai dat odată unei femei 
sărace sufletul fetiţei ei; era o fetiță plăpândă și 
răsfrântă spre adâncuri: s-a făcut stânjenel. Și mama 
ei a cunoscut-o și-așa. Pe urmă s-a înecat, ca să fie 
mai aproape de inima stânjenelului. Uite, ţi-aș cere 
ceva. Nu mai fi trist. Dimineaţa poți vedea cu alţi ochi 
trecerile acestea. Le poţi înţelege mai bine. Și dacă 
ai avea curaj, te-ai putea bucura de ele. Nouă, 
celor de pământ, ne stă mai bine în pământ; când 


Culesul bătrânului Pan 


Nu mai vede bătrânul Pan, 

nu mai vede. 

Dar auzul său stă treaz: 

un fâlfâit de aripi, 

un pâlc de frunze 

uscate. Bătrânul Pan înţelege 

că sufletul arborilor se duce. 

Mirosul aspru și supărătorul parfum al ceții 
țese pânza ei printre ramuri. 

Mirosul dulce și odoarea sângelui 
peste urmele cerbilor. 

Sunetul cornului sapă o vale 

profundă și largă 

în aer și-l răsfoiește răcoros. 

Bătrânul Pan înţelege că moartea 

a trecut pe aici, prin apropiere. 

Nu mai vede nimic, bătrânul Pan. 
Sfârşit e culesul pe dealurile sale. 

Dar în lăuntrul pieptului ceva îi atârnă, 
ceva ca un măr, ca un ciorchine, greu. 
Bătrânul Pan știe că tristeţea sa 

este matură. Și așteaptă. 

De departe se aude zvonul 

corului culegătorilor. Și în noapte dă glas 
abia un clinchet de cupe, 

jos în vale printre înalte coloane 
ardente: noul pat nupțţial. 

El așteaptă. Dar nimeni, 

nimeni nu vine să-i aducă o cupă. 
Buzele-i sunt uscate, are un gust 
amar, ca o sărătură 

în gură, lacrimi, lacrimi... 

Nu mai vede bătrânul Pan, 

nu vede linţoliul candid, ușor 

ca luciul estival de lună pe coline. 





ne ridicăm din moartea noastră suntem mai frumoși 
și mai aproape de Dumnezeu. Nu te-ai gândit 
niciodată la moarte? E așa minunată! E rădăcina 
vieții. Eu îmi simt mai limpede moartea decât viața. 
Le purtăm în noi pe amândouă. 

Uneori moartea vrea altă viaţă; și-atunci pune 
degetul pe tic-tacul inimii și... și vorbesc prostii. 
lartă-mă. Aș vrea să vă pot face să uitaţi măcar cât 
închizi ochii şi-ţi oprești sufletul c-a murit. Aș vrea 
să topesc zăpada ca s-o găsim mai repede. Fiindcă 
tot o s-o găsim. Timpul copiilor urcă așa repede 
în lujeri! Lor li-e mai drag soarele decât întunerecul, 
Și vin să se joace cu iarba şi să se oglindească 
în ochii mieilor. O s-o găsim. 

Pentru revistă cred că e deplasat să mai trimet 
ceva, acum. În orice caz, fiindcă poate e nevoie și 
„acum”, îţi trimet două poeme și un cântec visat în 
seara în care m-am întors de la sanatoriu. Când am 
văzut-o pe Doina. Eu am știut c-are să moară. Și-am 
plâns înaintea voastră. Avea în ochi desprinderea de 
lut; și-n înclinarea frunţii avea ceva de lujer ofilit. Voi 
nu vedeaţți 
"| că moare? 
| lertati-mă. 
Eu înțeleg 
altfel 
moartea. 
Mi-e mai 
frică de 
viață decât 
de moarte. 
Când se 
1] face vreme 
bună, 
vin să 
v-o găsesc pe Doina. Și, până atunci, rămân cu toate 
gândurile și prietenia lângă D-voastră. 

Yvonne Rossignon (Cluj, 7.1ll.1935) 


crisoarea a fost dată publicităţii în anul 
2006, e „redactată pe trei pagini și jumătate, 
2 file A5, scrisă cu cerneală verde pe hârtie 
albă.” (Ileana Ghemeș, Teodor Murășanu, 
Corespondenţă, Ed. Aeternitas, Alba lulia, 2006, 
pp. 289-290.) Din misivă aflăm că Yvonne Rossignon 
era bolnavă în primăvara lui 1935 și se trata (probabil 


Povârnișul său miroase a clopote 
de gheaţă: apă ce se prăvale 
printre munți. 

Bătrânul Pan așteaptă. 

l-e sete. Înăuntrul pieptului ceva 

îi atârnă ca un măr, 

ca un ciorchine, greu. 

Tristeţe veche. Dar culegătorii? Departe 
în piept scotocește o mână 

ca peste corzile unei harpe 
căutând sunete profunde, alese. 
În pieptu-i scotocește o mână. 
Apoi printre degete rigide ţâșnește 
cu dulceaţă 

mustul din acel fruct ce atârnă 

și-l simte în piept. 

E dulce în anul acesta sângele 
viilor — gândea — e dulce... 

Și beat de bucurie adormi 

bătrânul Pan. Beat de sine. 

Sub trunchiul unui mesteacăn 
rătăceau degetele vântului. 

Dar Pan nu mai aude cântecul funebru. 
Se scurseră ultimele picături 

de lacrimi pe chip, 

de lacrimi pe mâini... 


Plimbare 


Ușor ridică somnul meu de pe frunte 
mâinile tale uitate; 

ușor ca întretăierea umbrelor 

unei vegetaţii cenușii, întunecoase 
ce umple aerul de sub pădure. 
Târât printre pietre 

ropotul opac al fricii, 

prieteni, printre care se număra și redactorul revistei 
Pagini literare, Teodor Murășanu, de la Turda. Aflând 
de moartea fetiţei lui Murășanu, Yvonne îi scrie 

un mesaj de condoleante insolit, care devine un soi 
de poem, dezvăluind un mod poetic de a privi lumea, 
dar și de a-și încuraja prietenii, un fel insolit de a 

se raporta la viaţă și la moarte. Mai târziu, va publica 
poemul intitulat Cântec pentru o fetiță moartă, în 
Pagini literare, an |, nr. 11, 1935, p. 576, cu referire 
directă la fiica decedată a lui Teodor Murășanu. 

Cu certitudine, poeta, deși bolnavă, nutrea 
compasiune faţă de oamenii aflaţi în necaz, avea 
cultul prieteniei, dorind să-i încurajeze pe cei care 
sufereau, un suflet caritabil și blând, o fire generoasă 
care mărturisește: „mi-e mai frică de viaţă decât de 
moarte”. A trăit totuși 87 de ani, dacă datele pe care 
le deținem din memoriile Monicăi Lovinescu sunt 
corecte. O călătorie la Roma ar fi necesară pentru 
stabilirea adevărului, dar și pentru a descoperi 
volumul de poezii publicate în Italia în perioada 
întunecatului deceniu. Deocamdată, suntem 
fericiți că am scos din colbul și mucegaiul arhivelor 
frumoasele perle literare semnate de poeta Yvonne 
Rossignon, al cărei nume figurează printre scriitorii 
de primă mărime ai exilului românesc. 


iar noi vom descoperi, poate, și alte lucrări 
publicate în limba italiană de către poeta 
Yvonne Rossignon, olteanca din Romanați care avea 
nume franțuzesc și a trăit în Italia. Merită așezată 
în istoria literaturii române la loc de cinste, deoarece 
opera pe care ne-a lăsat-o moștenire este deosebit 
de valoroasă și, de asemenea, pentru că s-a 
afirmat într-o revistă care apărea la Turda, editată 
de profesorul Teodor Murășanu, chiar și în anii 
retrocedării Ardealului, până în 1943. 
Rolul de spiritus rector al profesorului Teodor 
Murășanu nu poate fi pus la îndoială, deoarece 
în deceniul apariției Paginilor literare (1933-1943), 
Turda a devenit și ea capitală culturală a României. 
Pentru deceniul al patrulea, |. Hangiu inventariază, 
în Dicţionarul presei literare românești 1790-1990 
(ediția din 1996), 94 de publicaţii literare transilvane, 
dintre care 33 apăreau la Cluj sau la Turda. 


A trecut deja un secol de la nașterea sa, 





dar mirosul ei nu devine transparent 

ca aerul prin aer. 

Ramuri modulează cu sunete seara. 
Flautele văilor 

cu flautele culmilor se topesc și împreună 
se revarsă în mine care sunt o vâltoare 
printre măreţe și uimite povârnișuri. 

Ca și frica mă risipesc 

și aș vrea să umplu cu mine aerul 

pentru ca tu să mă respiri. 


Spaimă 


În piept simt o tresărire, 

o curgere de rădăcini, 

Cum aș vrea, cum aș vrea să mă opresc! 
Degetele să mi le afund în pământul 
moale, să las să se scurgă 

de pe obrazul tânăr al fructelor 

care se vor colora, sângele meu. 

Să-mi trec mâna printre pletele 

dese și umede ale unei domnișoare 
care și le usucă și cu pleoape de trandafiri 
să-mi spun mie însămi: 

sunt aici, perenă. 

Și când în zbor se va desprinde 
sunetul de clopot al orelor și 

cel care a fost al meu 

se va duce departe, 

va putea să-mi spună fără să tremure: 
vei reînflori. Și adormindu-mă 
împăcată și sigură 

în timp ce dulcea boltă a cerului răsună 
înalt, coroane de bronz, clopote... 
clopote... neobosit 

până ce mirii cad în fărâme. 





" Poetul, reinventând cartea, 
reinstituind în lume poezia 


in în mâini un volum liric cu totul 
| special, de un farmec al formei care-mi 
reactualizează un Ev Mediu timpuriu, de pe 

când Be scria cu meșteșug și aplicaţie de către scribi, 
pe pergamente, din condei sau pană, cu cerneluri 
din plante, un tom copertat în bambus și ferecat 
de șnururi împletite în culori. Accesul în interiorul 
lui mă obligă la un exerciţiu de dezlegare la propriu 
și la figurat. Sofisticat meșteșugit și provocator ca 
o depeșă imperială cu mesaj urgent, adusă de un 
sol în tropotul calului, volumul Strâpungerări al lui 
Cristian Bădiliţă a venit spre mine tocmai la început 
de martie, pe când natura se descătușa lent din 
ghețuri și înțepeniri hibernale. Cuvinte ticluite anume 
ori, pur și simplu, lăsate să spună liber și frust stările 
ce le-au iscat, izbucniri de nestăvilit ale ființei în ton 
cu anotimpul propice lor, primăvara timpurie — cred 
că nimic altceva nu poate fi mai persuasiv în poezie 
decât senzaţia că însăși natura ei genuină se revarsă 
în versuri și în metafore. 

Între coperţile aducând unor ferecate porți 
de cetate stau 50 de poeme, fulgurante ori 
pregnante stări ale eului în descripţii grafiate 
de însuși condeiul auctorial, cu o acribie și 
o fantezie care te captivează de la prima până 
la ultima filă. „Fortificate” și „crenelate” astfel în 
interiorul tomului, poemele lui Cristian Bădiliţă — 
niște străpungerări — îmi actualizează ceea ce 
mă uimește mereu și nespus la sfârșitul iernilor, 
ca un fapt miraculos: seminţele de toate felurile, 
mugurii și firele de iarbă, rădăcinile și ramurile 
izbucnesc irepresibil și răzbat de oriunde 
cu o putere de neoprit de nimeni și de nimic. 
leșind de pretutindeni, din unghere, de pe sub 
pietre, străpungând straturi de pietriș și țărână, 
de frunze uscate din anotimpuri trecute, ele 
se înaltă și înfloresc dând culori și miresme, 
apoi fructe ori spice în care se adăpostesc 
alte seminţe de timpuri viitoare. lar forța 
aceasta nestăvilită răzbătând prin ziduri, 
prin lut și piatră ca o chemare a luminii, 
este în egală măsură și a poeziei. 


germinează în forme multiple și se 

manifestă sub soare atât de spectaculos, 
sfidând orice inerții, orice neîncrederi și reticențe, 
poezia operează și ea după același model, izbucnind 
ca reverie a ființei, ori a naturii, cosmice, omenești și 
divine. Căci spiritualitate și corporalitate, deși niveluri 
distincte, functionează interdependent și se manifestă 
după același tipar. Reveriile omenești adastă sau 
ţâșnesc pretutindeni, uneori ca niște încolţiri sau 
răsăriri timide, mai mult sau mai puţin estompate, 
alteori ricoșează în afară, în forme de expresie 
pe măsură. Intuiţia acestei teme, subiacente 
Străpungerărilor sale, mi-o confirmă însuși autorul în 
ultimul text din prezentul volum, un fel de ars poetica: 
„Cărţile sunt adevărata viaţă. Fiecare cuvânt care-mi 
iese din vâriul buzelor, din vârful degetelor, din creier, 
din stomac și din inimă e o vietate reală. Te iubesc 
pentru că ești viaţă, adică pur și simplu natură.” 
(Cărţile de sub pielea ta) Cuvintele și semnele 
poetice vitalizate de reveriile unui eu complicat 
de cultură și cunoaștere germinează, ţâșnesc și 
îmboldesc fiinţa să se exprime, să transgreseze 
obstacole de orice fel, să străbată distanțe, 
să spună lucruri și stări, să strige ori să ţipe, 
să persifleze, să elogieze ori să invoce. Cum? — 
ludic și grav, tandru și delicat, frust sau încifrat. 

Toate aceste forme și tonalități răzbat în/cu 
sensuri multiple din paginile grafiate — poetul 
repudiază cuvântul cali-grafiere — cu meșteșug 
de scrib, cu umor și multă tandrete, de Cristian 
Bădiliță, în/pe filele volumului Străpungerări. Accedând 
în pagini după ce desfereci coperţile, te convingi 
că ceea ce magnetizează cuvintele, făcându-le 
să se aștearnă în poeme ce au de spus ceva lumii, 
îmboldește și firele de iarbă să răsară, să se înalțe 
în lumină și mugurii să se deschidă lăsând să se 
instaleze în lume viaţa. Sentimentul ori senzaţia 
pe care mi-o dă volumul Străpungerări, la prima 
iute și nerăbdătoare lectură, în doar 15 minute, după 
ce poștașul mi-a bătut în ușă și l-a pus în mâinile 


LL: 


De materia, „tărâm” și suport al existenței, 





mele, este că o forță irepresibilă și copleșitoare, 
mistică de-a dreptul, e rezidentă pretutindeni, 
în lucruri, în oameni și în lume, dar singură 
poezia este în măsură să o capteze și să o enunţe 
în toată anvergura și misterioasa ei diversitate. 
Cutreierând apoi pe îndelete prin poemele în 
designuri și grafieri ludice pe file îngălbenite, mimând 
veacuri apuse de vechi cânturi de iubire sau de ode 
cavalerești, dai peste gesticulaţii lirice îndrăznețe și 
nu puţin derutante. Mimat stângace, descripţiile lui 
Cristian Bădiliţă te farmecă, te amuză, te contrariază 
și te cuceresc la fiecare filă. Pictograme jucăușe 
indicând energia subtilă a formulelor și semnelor 
condensează în ele imaginaţia auctorială care 
revarsă spre cititor bucuria vieţii ca iubire și 
tandrețe, ca elogiu și joc, ca sfidare și autopersiflare. 
Traversând într-o formulă atât de provocatoare din 
trecut către prezent, dinspre poet către destinatari, 
în căutarea propriului subiect, textele acestui unic 
și rarisim tom liric te îmbie la o stare de bucurie, la 
fantezie și joc, ba chiar ţi le prilejuiesc. Dar, oare, nu 
aceasta este însăși menirea 
poeziei? Din admiraţie sau 
dintr-un fel de revanșă ori, 
pur și simplu, dintr-o 
neascunsă voluptate ludică, 
destinatară acestor scripturi 
lirice și, în același timp, 
esenţă a lor, este însăși 
feminitatea. La un capăt al 
mesajului stă scribul, iar la 
celălalt destinatarele tomului 
liric personalizat și unicizat, 
după persoană și opţiune. 


cris de mâna 
auctorială în 
designuri din 


cele mai diverse și jucăușe, 
ondulate, ţâșnite, în zig-zag, 
ca niște scări ce urcă sau 
coboară, înclinate ca niște 
ramuri și frunze, rotunjite ori alungite precum boabele 
și semințele, explozive ca razele dimineţii, în șiruri 
inversate sau scrise de-a curmezișul filei etc., fiecare 
volum a fost colorat, șnuruit, ferecat și dotat după 
opțiunea destinatarei și, probabil, după gustul și 
preferințele acesteia. Cartea de poeme strâăpungerate 
astfel capătă, o dată sau de mai multe ori în plus, o 
notă de autenticitate și de implicare, personalizând 
relația poetului cu cititorul și implicit mesajul pieselor 
din ea. Nu i se întâmplă o atare subiectivizare cărții 
care iese de sub tipar în formatul și în forma ei unică 
pentru toți cititorii, diminuându-i-se astfel identitatea 
și depersonalizându-se pe cât cu putință relaţia 
autor-cititor. Strâpungerări indică drept sursă 
și esenţă lirică debordanta fantezie auctorială. 
Identitatea care răzbate din poeme se camuflează 
deliberat într-o gesticulaţie și o teatralitate ludice, 
în roluri dintre cele mai diverse și mai contradictorii, 
căci gesticulând patetic, sfidând sau persiflând, eul 
poate fi luat drept oricine. Postura sa adoptă coduri 
multiple, de personaj shakespearian, bunăoară 
un Yorick al cărui craniu e pretext de meditație 
hamletiană, el poate fi deopotrivă publicul sau 
actorul, portarul instituţiei sau un câine vagabond: 
„Cei din sală cred că sunt actorul/ care-l joacă pe 
Yorick/ cei de pe scenă cred că sunt publicul [...]/ 
femeia de serviciu mă consideră/ un câine vagabond/ 
și-mi dă cu piciorul.” (Dacă ați ști cine sunt) Un indiciu 
simbolic, într-unul dintre poeme, Am 12 ani (p. 33), 
e privirea poetică criptată de privitul pe fereastră. 
Spre ce? spre cine privește cu neascunsă nostalgie 
poetul? Spre real și spre propriul sine, spre trecutul 
în care eul învingea neantul, instaurând un sens 
în lume, fie și printr-un copilăresc joc de fotbal. 
Deși vesel și ludic, eul poemelor nu este fericit, 
el își schimbă necontenit rolurile și măștile de la un 
poem la altul, apărând ba ca „un privighetor/ bolnav 
și singur și apter” (E dimineaţă, e seară, e frig, p. 3), 
ba ca un „animal viu și gânditor”, bun „de trimis la 
păscut” de către iubită și aspirând probabil la o nouă 
metamorfoză salvatoare (Trimite-mă la păscut, p.13), 
ba ca un melc ce și-a pierdut cochilia și adastă 

„pe frunza urechii” iubitei 
(Plângere de melc, p. 5). 

Un eu biciut de înger 
reiterează ipostaze ladă 
ludice din „nodurile” ș 
„semnele” lui Nichita Ea esf 
„E ora miercuri și ar trebui să plec/ dar trenul beat 
s-a descălțat de șine/ îngerul gării trandru și zevzec/ 
azvârle cu o geană ascuţită-n mine...” (Inger mov 
spre albăstrime, p. 17) Și, cum firea lucrurilor 

și a fiinţei este nestatornicia, schimbarea perpetuă, 
îngerul însuși e ba surmenat (p. 67), ba zevzec, 
alunecând din mov spre a/băstrime, iar eul poemelor 
oscilează mai departe între gesticulaţia ludică și cea 
gravă, între absurd și tragic. Aceste rapide schimbări 
de optică și imagine sau de tonalități contradictorii 
dau farmecul inedit și paradoxal al volumului de la 
un poem la altul. Frigul fierbinte, păcatul nepăcătos, 
râsul și tristeţea, refuzul și acceptarea, abandonarea 
și reîntoarcerea desenează un grafic sinuos al 
stărilor traversate de eu, ca de pildă: „Inseamnă 

că ai venit dacă n-ai venit,/ înseamnă că ai adormit 
în locul meu/ și m-ai odihnit în nesomnul tău/ 
înseamnă că mă iubești/ dacă nu mă iubești...” 
(Bunădimineațamea, p. 35) sau: „De-atâta dimineaţă 
s-a-nnoptat/[...]/ lubito, trece-un înger surmenat/ 

pe suflețelul meu cu alb păcat,/ păcat nepăcătos 

de înviere/ cu numele profetului.../ Tăcere!” (Nocturnă 
matinală, p. 67) Un haiku parafrazează visând pe cer 
nuri, în loc de nori (p. 41) iar un poem de dragoste 

e criptat în vanaalică (p. 11), pe când o Doină 

de suflet des-cântă duios, în stil popular, sufletul 
„tărcat” sau „spân”, „suflețelul de rouă” al poetului. 


cutreierarea și rătăcirea -— prin viaţă, prin 

carte și prin semnele ei, peste trupul iubitei: 
„umblu prin cartea aceasta buimac/ ca prin tine/ 
rătăcindu-mă la fiecare cuvintel/ și luând-o mereu de 
la capăt/ pierzându-mă, regăsindu-mă [...]/ pe liziera 
unui șold...” (p. 45) O poemă, Talitha kumi (p. 49), 
aparent erotică, este, în fond, o invocare la trezire, 
din frică, din uitare, din somn, o invitaţie la memorie 
și la renaștere ori la iubire — a cui? A poeziei ce 
prinde viaţă din chemarea poetică, o resuscitare 
a iubirii, o insuflare de viaţă, precum cea biblică 
a lui Isus adresată Talithei. Arșiţa frigului criptează 
paradoxal în titlul oximoronic și în textul-parabolă 
chiar destinul poetic, de lucrător într-o livadă 
(a literelor), alături de Prevert, Danilov și Foartă. 
Depistez aici ecouri lirice anterioare, reactivând 
ipostaza ce-l singularizează pe poet ca „pomicultor 
nordian”, insinuată în cartea Goaul nordian. 
Auctorial și jertfit de dragostea poeziei, eul ajunge 
să orneze viu raftul bibliotecii: „Vino, dragostea mea 
de niciodată,/ deșurubează-mi capul dintre umeri/ 
și pune-l cu grijă pe raft [...]/ așază capul meu 
viu pe raftul bibliotecii/ și pune mere coapte 
de jur împrejur...” (p. 51) Poate de aceea, poetul 
refuză uneori manifestarea în lumina diurnă, 
metamorfozările specifice zilei, pentru a stagna, în 
schimb, în așternut, în propria piele ori într-o lungă 
noapte fără stele. Vegetarea în sine pare o formă 
de respingere a rolurilor la care obligă mereu orice 
traseu, orice interacțiune a eului din real. 


G esticulaţia definitorie și relevantă este 


din lume, căpătând toate atitudini și ipostaze 

feminine dintre cele mai diverse, căci viaţa 
însăși e feminitatea cea mai pregnantă. Ispititoarea 
ghiavoliță cu păr liliachiu (Cântec de ghiavoliță), 
insinuantă și agresivă, e cât pe ce să devoreze 
vampiric, să muste, să dea gata eul ameninţat, 
vânat, hăituit. De la zmeoaică, sau iubită ce, 
ascunzându-se în sine, se apără de iubire ori 
e capturată de „Balaurul de Făt-Frumos/ mirosind 
a fân și a levănţică...” (p. 61), la muza cu sacâz 
(p. 55), gravitând seara ori dimineaţa în preajma 
poetului, se ajunge la Ziţa ce cutreieră visele lirice, 
la Zoiţica ce pare a fi molipsit feminitatea de pe 
plaiuri mioritice, încât însuși „Eminescu miroase/ 
postum a koanajoiţika” (Eminescu și koanajoițika, 
p. 83), iar „...Rică s-a însurat/ cu văduva ciobanului 
din Mioriţa/ și nu mai merge seara la Union”. 

== 


Ţin un vin din preajmă, din propriul destin, 





Poeta care și-a găsit norocul 
sub steaua sonetului 


Geo CĂLUGĂRU 


e-ai putea spune, 
în plus, despre poeta 
care și-a găsit norocul 
sub steaua sonetului, față 
de ceea ce a spus, apăsat, 
un artizan precum maestrul Radu Cârneci? 
„Doamna Florica Gh. Ceapoiu este, indiscutabil, 
poetă de stirpe aleasă, așezându-se cu drept deplin 
în rândul celor mai consecvenţi sonetiști din noile 
generaţii, contribuind prin creaţia-i lirică la revigorarea 
genului, la sublimitatea acestuia, motiv pentru care 
figurează deja în Antologia Sonetului Românesc...” 
Vine și confirmă superlativul aprecierii menţionate 
cel mai recent volum al poetei Florica Gh. Ceapoiu, 
Popas în lumină, apărut la Editura Artemis, București, 
2014, înnobilat de sugestiva ilustrație de pe prima 
copertă, o reproducere după tabloul Tabiolo și îngerul 
de Tizian, la care mă simt dator să adaug prefața 
substanțială, semnată de scriitorul, bine cunoscut, 
Mihai Antonescu. 
În deschiderea volumului, poeta așază un poem 
pantum, tot o poezie cu formă fixă, din care aflăm 
ce anume a determinat-o ca, și de această dată, 
pentru a aduce o ofrandă lirică sărbătorii celei 
mai importante a creștinătății ortodoxe, să aleagă 
ca modalitate de exprimare lirică sonetul. 
Poeta, sub vraja unor simţăminte ce nu mai pot 
fi ținute în sine, stăpână pe visurile sale, îndrăznește 
să le poruncească: „Zburaţi voi, visuri, de sub pana 
mea!/ Plutind ușoare și neînțelese,/ Cum fluturii 
de-azur și catifea (esenţa definind sonetul: 
îngemănarea azur-catifea!),/ Uitând că dintre spini 
aţi fost culese” (cu câtă greutate v-am adus în pagină 
de carte!) și continuă: „Ca lumânări, vă dăruiesc 
de Paște,/ Uitând că dintre spini aţi fost culese, / 
Dar cer respectul cuvenit la... moaște,/ Plutind 
ușoare și neînțelese” (Azur și catifea, pp. 11-12). 
Paleta bogată și diversă de subiecte abordate 
de poeta Florica Gh. Ceapoiu: lumina iubirii și a 
credinței, minunea din cuvântul care zidește, lacrima, 
dorul, tăcerea, puritatea gândului și a iubirii, mirarea 
— expresie a inocentei, al mirării fiu — introspecţia 


Inactuală, Penelopa e demitizată și 
repudiată, căci, vegetând, putrezind în Calul 
Troian, Ulise pare un învins ce și-a pierdut și aura 
și armele și elanul întoarcerii la Penelopa: „Asaltul 
a fost scurt, biruitor./ Nici până azi nu știu unde 
mi-e scutul/ Și nici de Penelopa nu mi-e dor.” 
(Cui îi este dor de Penelopa, p. 73) Experiențele 
liric-afective sunt sugerate, intonate, spuse de-a 
dreptul ori deconspirate în toată gama: sub formă 
de parabolă, alegorie, invocaţie, meditaţie, ele sunt 
persiflante, autoironice, cântec de lume, laitmotiv 
în vers postmodern sau urmuzian, reproș, pastișă. 
Existenţa și experienţa individuală implică feminitatea 
ca alteritate divers ipostaziată, obsedantă și 
acaparatoare. Intre un motto în tonalitate de candid 
cântec de leagăn, „De ce doar tu îmi înnegrești/ 
sufletul alb, sufletul alb/ ce-ţi bate noaptea la ferești/ 
cu degete copilărești/ sufletul alb, sufletul alb?” 
(fost cântec de leagăn), indicând ispitirea, 
perturbarea, obsesia feminităţii, și un altul transcris 
în verdele ce uniformizează tot, aducând la același 
numitor ființa, „verde va fi oriunde și mereu/ verde 
ești tu/ verde sunt eu/ verde e moartea/ verde-i 
Dumnezeu.” (Cântec de dezleagân), se aștern 
secvențele unui parcurs poetic și omenesc 
în notă neomodernistă, teatrală. 

Zbuciumul ființei de sub aceste învelișuri lirice 
este însă cât se poate de autentic. Atmosfera 
prezentului volum al lui Cristian Bădiliţă îmi 
reiterează pe alocuri un inefabil aer de Cioran sau 
de lonesco, întrucât în Străpungerări, eul, feminitatea, 
iubirea atinse de relativitatea sau desacralizarea 
postmodernistă par a-și fi pierdut candoarea, 
iar eul gesticulează bizar încercând să facă 


Ţine supliciază într-un fel sau altul eul. 

ca modalitate de autocunoaștere etc., este o dovadă 
a inventivităţii și creativităţii autoarei, iar stăpânirea 
regulilor îi dă capacitatea învingerii oricăror obstacole 
în exprimarea și receptarea mesajului poetic. 

Prima parte a volumului, intitulată „Laudă clipei”, 
este alcătuită din sonete (19 la număr) și rondeluri 
(21) care, probabil datorită nivelului la care a 
ajuns autoarea, posedă o încărcătură emoțională 
și o prospetime aparte. Secvența a doua a cărţii, 
„Chipul ţărânii”, conţine 
53 de texte poetice cu 
o abordare de subiecte 
variate: lumina ca loc de 
popas, chipul țărânii, dorul, 
dragostea curată, visul, 
nevoia de a ierta și de 
a fi iertat, lauda Sfintei 
Fecioare, vina și păcatul, 
viața cu nepotrivirile ei, 

o toamnă în viziunea 

lui Brâncuși, pesimismul 
generat de întomnare, 
răsfătul de culoare, S.O.S. 
— urgenţa ajutorului, timpul 
iubirii etc. 


Florica Gh. Ceapoiu 


comentariului meu, 
mă voi referi la câteva sonete, intenționând 
și câteva aprecieri sintetice cu privire la sonet 
și arta autoarei de a-i conferi o strălucire aparte. 
Pentru poetă, sonetul constituie o culme de 
atins, pentru a cărei cucerire merită să depui toate 
eforturile, ajungând până la sacrificiu: „Pecetluind 
ideea sub facla împlinirii,/ Închid suflarea-i blândă 
în scoica unui vers// ...Mă-nalţ pe scări de gânduri, 
vârtejuri sau capcane, / Smulgându-mă din vina 
trăirii-n spaţiul tern;/ Îi torn în filă chipul și îi pictez 
icoane, // Ninsori de fruct și floare în cale îi aștern.” 
Sonetul fiind o întruchipare a frumosului etern, poeta 
îi închină „Ninsori de fruct și floare...” — „Prinos 
la frumuseţea făpturii-i suverane,/ Prin vremi robite 


DAS S 
| n partea de final a 


față acestei lumi eclectice, ipostazelor ei derutante. 
Recurenta invocare a Ziţei indică fie ironia poetică, 
fie banalizarea feminităţii și a iubirii, coborârea din 
turnul de fildeș, ori frivolizarea în stil caragialesc 

a esenței omenescului. Intre ipostaza de prizonieră 
balaurului de Făt-Frumos ori captivată de Rică 

și Eminescu mirosind a koanajoițika, identitatea 
feminină pare cumva monotonă și monocordă în 
specificul ei carpatin sau balcanic. O parabolică 
cerere de nongraţiere este un mesaj tranșant 
contemporanilor: „Nu m-aţi crezut și, zău, putin 

îmi pasă/ pantoful meu vă strânge doar pe voi/ 
cămașa mea, de arde, nu-i mătasă,/ iar de-i murdară 
nu e de noroi.” (p. 47, Cerere de nongrațiere) 

Viata ca feminitate, poezia și cuvântul reprezintă 

o provocare necontenită, când agresivă și ispititoare, 
când misterioasă și de neînțeles, când tandră 

și salvatoare alteori. 


nticipate în volume lirice anterioare, 
A sera sau Cântec pentru harfă și 


ghilotină, ori în delicate poeme din Cartea 
micilor erezii, ipostazele feminine insinuează în 
Străpungerări cât de pregnantă este viaţa și cât 
de pregnantă feminitatea în lume, seducătoare și 
devoratoare, ori capricioasă, delicată și contradictorie: 
„Și trup/ și gând/ și suflet/ și iubită/ și sân matern/ 
și doică/ și femeie/ adolescentă/ sfântă/ desfrânată/ 
cuvânt/ tăcere/ șoaptă/ geamăt/ plâns/ înțelepciune/ 
cumpăt/ nebunie/ toate/ nimic/ și undă/ și popas...” 
(dulce romanță pentru Ziţa, p. 79) Construcţia 
elaborată în formă de tom, cu adresă anume, este 
o provocare și simultan o tentativă de-a reinventa 
cartea ca obiect poetic purtător de mesaj. Autorul 
reactualizează timpurile vechi ale descoperirii 

toate de nimbul său etern” (În cinstea sonetului, 

p. 15). Dar, poeta e conștientă de harul cu care 

este înzestrată și recunoaște acest fapt: „Cu 
tâmpla-nseninată de prea cerescul har,/ Am încrustat 
petale și fluturi în hârtie;/ Adâncul și înaltul stau astăzi 
mărturie”. Preţiosul fruct — sonetul — luând naștere 
atunci „Când îngerul luminii slujește-n poezie” 
(Slujind lumina, p. 16). 

Sonetul — ne explică Florica Gh. Ceapoiu — este 
o îngemănare perfectă între harul divin care 

i-a fost dăruit poetului și munca tenace, până 

la istovire, întru împlinirea canoanelor ce-i 
conferă strălucire, cuprinzând în alcătuirea 

sa toate acumulările anterioare: „Ce-am adunat 
prin vreme răsfir în tine-acum -—/ Simţiri și 
năzuințe atinse de-nnoptare;/ Îmi recompun 
suspinul și sub al clipei scrum/ Închizi în sfânta-ţi 
raclă durerea-mi trecătoare”. Răsplata este 

pe măsura efortului: „Lumina ta inundă pustiul 
ăstui drum —/ Păstreaz-o! ea-i minunea de inimi 
ziditoare” (O minune ziditoare, p. 17). Când harul 
e hrănit cu jăraticul trăirii, se ajunge la o creaţie 
de o frumusete necomună, menită să dăinuie 

în eternitate: „Am poleit cu visuri nădejdile-mi 
deșarte./ Cum marmura și bronzul prin vremi 
s-au ruinat,/ Ţi-am dăltuit statuia în pagini 

vii de carte” (În bratele tăcerii, p. 19). 


cu numele sonet „în leagăn de glicine”, 
dezvăluindu-ne taina nașterii sale, care își 
are originea în Păcatul scrisului, căruia nu i s-a putut 
opune, până ce „Pe fila prăbușită în păcat,/ Silabele 
grăbite să mă-nfrunte,/ Ideilor subtile sau mărunte, / 
Cununi de trandafiri le-au conturat.// Chiar dacă sunt 
o vagă împletire/ De năzuinți, izbândă sau declin,/ 
Când mă topesc în valul de iubire// O muzică răzbate 
și-n destin;/ Desăvârșind a lutului menire, / Azi, mă 
ucide-al poeziei spin” (Păcatul scrisului, p. 22). 
Într-o perpetuă succesiune de muriri și învieri, 
sonetul și Florica Gh. Ceapoiu s-au condamnat 
la nemurire. 


Pin Florica Gh. Ceapoiu și-a așezat copilul 





ei și reinstituie poezia ca mesaj cu dus-întors între 
autor și cititor. Jocul său este o formă de-a ieși din 
turnul de fildeș, invitându-și sau inventându-și cititori 
pe măsura poemelor. 


u Străpungerări, ingeniozitatea poetică 

a lui Cristian Bădiliţă se dovedește pe cât 

de inedită, pe atât de captivantă. Nimic nu 
redesenează mai viu poezia în timpuri și în contexte 
apoetice, nimic nu animă mai mult relaţia cititor-autor 
și perceperea scripturilor lirice în dimensiunea lor 
subtilă, decât personalizarea cărții implicând autorul 
și cititorul în același unic proces al scrierii și citirii 
poeziei. lată o formulă care reînvie farmecul originar 
al poeziei. Parcurgerea cu mintea și cu inima de 
către cititor a poemelor ce i-au fost destinate asigură 
oricând, în orice lectură, înțelegerea operei în spiritul 
ei intrinsec insuflat ab initio de autor. În actualitate, 
când cititorul s-a îndepărtat enorm de lectură și de 
poezie, din supralicitare sau din plictis, din frustrare 
sau din multiple deficienţe ce-i știrbesc rotunjimea 
spirituală, poezia și literatura riscă să devină desuete, 
să-și piardă sensul, să-și rătăcească ţinta. Înțepenit 
sufletește ori copleșit, dacă nu strivit sub noianul de 
formule de aparentă cultură, cititorul are nevoie certă 
de astfel de provocări, precum volumul Străpungerări. 

Gestul lui Cristian Bădiliţă reinventează cartea 

de poezie și reușește a o impune ca pe un obiect 
rarisim, care tăinuiește înăuntrul lui mesajul bine 
ferecat atât în formă, cât și în semnele lirice. 
Și mai spune ceva gestul auctorial: câtă 
responsabilitate implică scrierea poeziei 
și cât de multă implicare lectura ei. 


LP, 





Nemurire prin cuvânt 


Mândrea după câteva zeci de ani, graţie 
cărților noastre, pe care le-am lansat în 
București, la distanță de două zile, fiecare dintre noi 
asistând și bucurându-se de noua apariţie editorială 
a celeilalte, eu oferind publicului cititor Cununa 
de flăcări, iar Mihaela Muraru Mândrea Să/așul 
avatarilor. Ne-am reîntâlnit datorită cărților noastre 
de poezie care se chemau prin vâltoarea anilor 
trecuţi, sau datorită lui Cezar, cum mi-a spus 
emoțţionată Mihaela, fiind vorba de regretatul poet 
Cezar Ivănescu, cel care a iniţiat și condus în anii 
'80, în București, Cenaclul literar Numele poetului. 
Aici ne-am citit poemele, i-am ascultat pe multi 
alţi poeți veniţi din toată ţara, ale căror lecturi se 
prelungeau în redactia revistei Luceafărul până 
aproape de miezul nopții. Aici i-am auzit pentru prima 
oară poemele tinerei Mihaela Muraru Mândrea, a 
cărei formaţie științifică se putea deduce ușor după 
insolitul termenilor tehnici infuzaţi în textele care 
împrospătau și chiar deranjau comoditatea unui cititor 
obișnuit. Acolo unde lucra, la Institutul Politehnic, 
Mihaela adunase în jurul ei un grup de cercetători, 
realizând cenaclul și revista STRING, după teoria 
stringurilor (corzilor) universului, grup ce constituia 
o veritabilă rezistenţă intelectuală prin cultură. 
Citindu-i volumul Să/așul avatarilor, apărut 
la Editura Tornada, anul trecut, 2014, am fost uimită 
să descopăr câteva dintre poeziile citite în acea 
perioadă în cenaclu și publicate apoi în revista 
Luceafărul. Mă întreb, la fel ca cei care au prefaţat 
cu aprecierile lor această carte, respectiv acad. 
Mihai Drăgănescu, lon Hobana, arhitect Mihai Papae, 
de ce Mihaela Muraru Mândrea nu a avut parte 
de o vizibilitate poetică mai mare. Câteva explicaţii 
există. Poezia sa este una dificilă, nu în sensul 
obscurităţii, ci în sensul condensării ideilor care 
activează o spiritualitate înaltă, pentru care este 
nevoie din partea cititorului de răbdare și de 
cunoștințe. Este o poezie ce impune recitirea, 
o poezie a conceptelor, a elitei, a iniţiaţilor. In anii 
'80, o astfel de poezie nu era pe înţelesul maselor, 
de aceea apărea cu greutate și accidental. Nici astăzi 
nu o creditez cu un public prea larg, fiind vorba de o 
creație solicitantă, cerând timp și meditaţie. Metafizica 
nu e la îndemâna omului grăbit de azi, nici a celui 
care nu posedă un bagaj notabil de cultură generală. 
Imbinarea termenilor simpli, de uz comun, cu termeni 
complicaţi, poate produce derută, căci vom întâlni 
elemente din fizică (tahioni, cuante, fotoni), din 
chimie, din religie, din astronomie, care ambiționează 
o abordare sui generis a misterului creaţiei, a vieții, 
a fiinţei umane. Apoi, acest tip de poezie răscolește. 
Ne incită să ne punem întrebările fundamentale: 
de unde venim, unde plecăm, în ce scop, de 
ce suportăm experienţa repetabilă a avatarilor? 
Și ar mai fi ceva. Un timp, Mihaela Muraru Mândrea 
a stat departe de literatură, fiindcă nu putea rămâne 
indiferentă la prefacerile timpului în care trăia. 


VI -am reîntâlnit cu doamna Mihaela Muraru 


S-a implicat în politică, gândindu-se că luptă pentru 

o societate mai dreaptă pentru cei din jur, pentru cei 
trei fii ai săi, dăruiţi patriei în care poeta s-a născut. 
A făcut-o cu multă convingere, până când a sosit 
timpul reîntoarcerii la literatură, la adevărata sa 
chemare, la esenţa sa, ca strop de divinitate; fiindcă 
această carte este una a esenţelor ce nu pot fi 
numite fără a le umbri puritatea, ci doar sugerate prin 
mijloace artistice, proprii acestui scop, ca metafora, 
comparaţia, oximoronul, paradoxul, poezia fiind o 
formă subtilă de cunoaștere și de cercetare. Primind 
informaţia din sursa supremă, poeta o traduce în 
limba pământească, apoi în cea românească, ilumina- 
rea fiind primită de cei aflaţi pe aceeași înaltă vibraţie. 


voit deliricizate, asaltate de un mizerabilism 
deprimant, cartea de faţă face o figură aparte — 

prin modul în care este alcătuită, prin tematică, prin 
stilul uneori ușor sofisticat, dar adecvat intenţiei, 
și nu în ultimul rând prin inserția unor termeni 
din Masonerie, cu care poeta este familiarizată ca 
membră a Marelui Ordin Feminin Român. Cartea 
poate fi receptată pe mai multe niveluri, fapt ce-i 
sporește valoarea și interesul. Un prim nivel ne 
va oferi o poezie sensibilă, decelând trăiri umane, 
de la spaimele nașterii și călătoria în necunoscut 
până la trezirea sentimentului de dragoste: „Să fie 
drumul nostru o iubire“, de comuniune în cuplu, de 
perpetuare întru nemurire, implicând dizolvarea în 
cosmicitate, resorbirea în absolut și descătușarea 
pentru revenirea și continuarea ciclului fiinţial, 
accentuând ideea că fiinţa umană nu poate fi distrusă 
total, altfel nu ar avea sens devenirea, uciderea 
unui avatar însemnând uciderea esenței vieţii — 
„Mă întorc mereu, mereu, mereu, pentru că sunt 
un Avatar“. Nu vom găsi nimic din zgomotul și agitația 
cotidianului consumist, din elucubraţiile lexicale 
vulgare vehiculate azi în texte suculente, iar ecourile 
social-politice sunt sublimate, metaforizate ca fluxuri 
și refluxuri perpetue ale „vieţii predestinate“ prin 
„materia pulsând“. La un alt nivel, unii cititori vor 
descoperi Sălașul avatarilor între laturile triunghiului 
știință-filosofie-poezie, placate cu simboluri ezoterice 
configurând Arhitectura universală, din care nu 
lipsesc oul, spirala, piramida etc. Remarcabile 
sunt primele poezii masonice vorbind despre cele 
cinci simţuri într-o armonie prozodică perfectă. 

In carte, poeziile curg într-o anume ordine 
și nu întâmplător cel mai des folosit cuvânt 
este curgerea: lacrima curge, aerul curge, viața 
curge etc. indicând neodihna, transformarea, 
circuitul universal al materiei. Titlurile sugerează 
ciclurile trecerii de la celest la întruparea în „trupuri 
de pământ“: Tornada, Implantarea, Lume paralelă, 
Intrepătrundere, Adaos, Intervalul etc. Expunerea 
lirică este confesivă, la persoana întâi, având 
uneori o frazare incantatorie. 

Când eul liric își conștientizează individualitatea, 


N 
| n peisajul literar actual bântuit de moda textelor 


Cititorul, scriitorul 


. Me 


Victoria MILESCU |. 


i se adresează Marelui Arhitect % 
cu un patos tragic prin întrebări, 
prin exclamaţii despre existenta | 
fără trecut, fără prezent, fără | 
viitor, despre „jugul cărnii“ și 
„trupurile de noroi“, trupul fiind 
văzut ca o carceră, culminând 

cu cea mai dureroasă întrebare [i 
de ordin ontologic: Cine suntem = 

noi, pământenii? Deși „Cu toții coborâm din ceruri“, 
din sălașul „strălucitor și-ascuns în hău“, suntem 
„Gânditori, săraci și pedepsiţi,/ hoinari ai altor galaxii/ 
incendiate,/ nebuni de doruri inexplicabile,/ iubind 
planeta rotundă!” (Pământeni). Senzaţiile, observaţiile 
se întrepătrund ingenios, rezultând verdicte filosofice, 
reflecţii profunde: „Infinitul este în mine și în jurul 
meu“; „Veșnic amestecați într-alţii vom putea fi 
împreună“ etc. Poemele-fluviu alternează cu poezii 
scurte, unele au rimă clasică, altele au versuri 

albe ordonate eufonic pe asonanţe, unele sunt 
contrapunctice, sincopate, încât amalgamul lor 
configurează o atmosferă puternic energizantă, 
sinergică, clamând rezolutiv despre timp, iubire, 
singurătate, moarte, veșnicie. Versurile de strictă 
notație au în contrapondere versuri de mare acuitate 
senzorială, cum sunt cele despre misterul creaţiei, 

ca în poezia Urme: „Oprește,/ te-am adus pe planeta 
fecundă/ Misterul creaţiei/ îl vom găsi/ la capătul 
acesta/ Pășește ușor.../ aici... totul doare./ Nervi de 
lumină/ trec peste tot și/ forma tălpii noastre/ ei pot 
prinde și-o/ pot depune/ în creiere umbrite/ iar urme/ 
n-avem voie să lăsăm;/ ...urme livide“. 


intercalează desenele autoarei, pentru a 

induce o sugestie de concret viziunii sale 
cosmic-celeste. Dacă primele poeme sunt cantabile 
și eterate, ultimele localizează exact spațiul 
avatarului prezent — spaţiul românesc, prin poeziile 
dedicate fiilor „cu pecete română“, „puilor de lei“ 
și „Tricolorului românesc“. Poeta care debuta în 
1983, „revoluționând lirismul feminin“, după cum 
scria Cezar Ivănescu în Luceafărul, era obsedată 
să lase un semn pentru viaţa următoare. 

Această carte originală este un semn 
biobibliografic major, o carte-document, cuprinzând 
nu numai poeme, ci și un set facsimilat de 
recomandări și cronici atestând parcursul auctorial 
din existenţa prezentă. Citind Să/așul avatarilor, 
m-am întrebat cât este poezie, cât este informație, 
cât este mesaj. Cred că din fiecare este atât cât 
va fi capabil să decodifice, să înţeleagă cititorul. 
lar mesajul pe care și-l poate apropria un fericit 
slujitor al cuvântului este unul optimist, citând-o 
pe Mihaela Muraru Mândrea: „Făptura poate deveni 
prin cuvânt nemuritoare“. Că sunt nemuritori cei aleși 
de cuvânt să devină cuvânt o dovedește și întâlnirea 
noastră deloc întâmplătoare, care a determinat-o 
pe Mihaela să exclame: „Cezar a făcut-o!“ Ave Cezar! 

ând un scriitor scrie despre confraţi, mai adaugă câteva trepte acelei 
scări către cerul literaturii sale, dar și al literaturii în genere: conștiință 
de sine, altruism, ochi critic în beneficiul celui autocritic, analiză 

întru asumarea sintezei, relevarea unicităţii în diversitate. 

De la poezia pentru copii (6 cărţi), cu care a debutat ca un venerabil 
absolvent al Școlii Pedagogice din Buzău, o minunată școală a școlilor, la poezia 
pentru cei mari (2 cărți) și de inspiraţie creștină (3 cărţi), la proză (7 cărți) până la 
critică și estetică literară (4 cărţi, incluzând și volumul la care se referă rândurile 
de faţă: Zâbava cititului, Editura Editgraph, Buzău, 2015), Aurel Anghel dovedește 
„Zăbava” sa rodnică nu doar pentru sine, ci și pentru cititori. Căci nu e puţin lucru 
ca din oceanul de tipărituri (pentru că se scrie enorm și se citește infim!), un 
ochi avizat să selecteze pentru ceilalţi esenţa unor cărți, corespondenţele dintre 
clasic și contemporan, predispoziţiile tematice ale unor autori și stilul lor. lar 
când „cronicarul” e la bază scriitor, nu doar critic, privirea asupra textului literar 
e și mai vie și mai generoasă. Cei 71 de autori puși „sub lupă” au în comun 
arealul geografic (Buzăul și zonele limitrofe: Râmnicu-Sărat, Slobozia, Focșani) 
și arealul sentimental, ambele la îndemână pentru cronicile de întâmpinare 
pe care Aurel Anghel le face cărților contemporanilor lui. 

„Introducerea” volumului avertizează sincer asupra motivaţiei autorului, 

a calităţilor în care scrie („de părinte, profesor, vecin, prieten 
/..„Jom de lângă mine, pentru care trăiesc, simt, gândesc, 
scriu și citesc. lată de ce nu mai pot citi fără să scriu...”). 


la cronicarul „domnitorilor” păstorind istorii 
contemporane convertite literar din viaţa însăși 
sau din imaginaţie, e o „zăbavă a timpului”, nestirbind 
nicicum „zăbava cititului”, nu doar „frumusete și folos în viața 
omului”, ci spor de cultură, originalitate, perseverenţă, iniţiativă, spirit competitiv 
și chiar nonconformism în idei. 

Ordinea autorilor selectaţi e una alfabetică, tratamentul exegetic în ton cu 
stilul celor trataţi. Învățătorul/profesorul care „zace” în Aurel Anghel supralicitează 
uneori calităţile autorilor descriși, rareori trăgându-i de urechi pe cei cu „lecţia 
neînvătată”. Îngăduinta sa privește mai ales debutanţii, ale căror aripi, chiar 
dacă nu de anvergură, nu trebuie ciuntite. 

Nu voi da nume. Voi îmbia călduros la lectură. La curiozitate. Cartea în sine 
e o caldă pledoarie pentru redescoperirea literaturii, a lecturii, a modelor 
și modelelor literare contemporane. 

D): la cronicarul domnitorului din istorie și până 


Un om pentru oameni 





lon C. ȘTEFAN 


lorentin Popescu 
Fa străbătut țara în lung 


și-n lat cu autobuzul, 
cu trenul, cu pasul și, mai ales, 
cu ochii minţii. A văzut multe, 
a înţeles profund și s-a bucurat 
deplin; a scris mii de reportaje, 
"scurte articole de prezentare, 
proze descriptive și poezii. 

EI este neobositul condeier care și-a dedicat 
viaţa altora, descoperindu-i pe cei mai buni și 
prezentându-i colectivităţii ca modele, criticându-i 
pe cei răi și arătându-le căile de îndreptare. 

lar acum, la ora unui bilanţ cuprinzător, a publicat 
volumul Redacțiile prin care am trecut, la Editura 
Realitatea (București, 2015), condusă de prestigiosul 
prozator Corneliu Leu. Cartea sa este interesantă 
și instructivă, prezintă oameni, fapte, întâmplări 
și evenimente desfășurate de-a lungul a peste 50 
de ani de jurnalistică și colaborări la diverse cotidiene 
și reviste culturale, de la cele județene ca Viata 
Buzăului sau Milcovul, până la altele centrale, 
precum România liberă ori Scânteia tineretului, la 
reviste culturale ca România literară sau Luceafărul; 
apoi, la Editura Albatros ori Editura pentru Turism, 
prezentându-ne oamenii pe care i-a cunoscut ori 
evenimentele la care a luat parte, implicit, evoluţia 
sa în scris. 

In acest volum nu este însă vorba despre 
materialele propriu-zise tipărite acolo, care ar 
fi cuprins, probabil, zeci de cărţi, ci despre felul 
cum s-a raportat autorul la cele relatate. 

Florentin Popescu îmi apare ca un truditor 
neobosit pentru alţii, nu pentru sine; deși relatează 
la persoana întâi, scrie cu dragoste și respect 
despre cei pe care i-a întâlnit și a colaborat cu ei, în 
această îndelungată trudă pusă în slujba adevărului, 
personalităţi de frunte ale presei, scriitori de prestigiu 
și astăzi, dar și despre alţii, pierduţi în umbra uitării. 
Ori, mai bine zis, s-ar fi putut să fie uitaţi, până la 
tipărirea acestui volum, fiindcă, dacă i-a cunoscut, 
Florentin Popescu le-a acordat, acum, măcar 
câteva rânduri, unele gânduri de prietenie... 


formidabilă și cu un sincer sentiment al 

prieteniei, care nu povestește prea multe 
despre sine, ci despre ei — persoana sa, amintirile 
care-l călăuzesc prin timp fiind doar un liant al 
evocărilor sale, un mod de a-i reflecta în așa fel 
încât să se recunoască și ei între ei, iar noi, cititorii 
de azi, să aflăm despre toţi, ca într-o nouă reuniune, 
de data aceasta pe paginile unei cărți. 

Am parcurs scrierea sa cu o mare bucurie și 
înțelegere, deoarece, într-un fel, am retrăit o parte 
a tinereţii mele, reamintindu-mi de aceia pe care 
i-am cunoscut, de redacţiile pe unde am trecut 
demult, de unele fapte mai importante din lumea 
studenției și tinereţii noastre. 

E drept că eu nu m-am angajat ca redactor 
permanent la o publicaţie; am preferat lumea școlii, 
care mi-a oferit mari satisfacţii, dar am scris și am 
publicat în presă cu aceeași pasiune și dăruire 
ca autorul acestei cărţi sau alți rapsozi ai timpului. 


E este un om bun, generos, cu o memorie 








Cu toate aceste asemănări și coincidente, cartea 
lui Florentin Popescu nu poate fi povestită, trăirile 
lui fiind prea numeroase și prea personale. Dar am 
ales câteva popasuri semnificative, cum ar fi cel 
de la Secţia de proză a Editurii Albatros, sau actualul 
spațiu al redactiei revistei Bucureștiul literar și artistic. 
Din colectivul Editurii Albatros, mi-am amintit de 
Mircea Sântimbreanu, Gheorghe Marin ori lon Nistor, 
cu care am lucrat direct, în elaborarea primului 
meu volum de proză, Fotografii mișcate — iar 
de la ei am avut multe de învățat. 

lată cum apare Marele „Guliver în Ţara Piticilor”, 
directorul Mircea Sântimbreanu: „Când era ceva 
mai liber, ca să nu se plictisească de unul singur în 
biroul lui, ori ca să afle de la colegi ce cancanuri mai 
circulă prin lumea culturală bucureșteană, directorul 
Albatrosului mai descindea în câte un birou. (...) 

Împătimit pescar, i-a 
fost dat să plece dintre 
noi într-o zi de vară, 
cam pe la jumătatea 
lui august 1999, lună 


Florentin Popescu 


Peclvobiule 


fun cane 
am recul 


în care, de-a lungul anilor, ACRU a OP Our 
i-a plăcut să colinde lacurile | EDP ecitire pentru turism 
din preajma Bucureștiului, DE E i 

să se bucure de frumusețea locurilor văzute...(...) 
Umbra lui Mircea Sântimbreanu mai bântuie prin 
preajma birourilor Ministrului Culturii, ori ale celor 

de la Uniunea Scriitorilor, unde uriașul leu de 

altădată încă mai crede că poate câștiga bătălia 

pentru un autore tânăr, pentru o carte valoroasă, 
pentru o idee ce poate duce la propășirea literaturii 
române” (pp. 159, 160). 


harnic și conştiincios, autorul cărții îl prezintă 

cu înțelegere și duioșie: „Născut în Argeș, 
acest misterios și fabulos spaţiu românesc, cu 
oameni având sufletul mare și plin de poezia locurilor, 
el aducea cu sine blândetea și calmul oamenilor 
de la deal și de la munte și poate și o anume 
înţelepciune moștenită și transfigurată într-un 
caracter de ins cinstit, pentru care toate lucrurile 
sunt clare ca bună ziua” (p. 152). 

Șeful secţiei de proză, lon Nistor, este înfățișat 

ca un neobosit profesionist: „Ion Nistor s-ar fi luat 
de piept cu oricine, inclusiv cu Mircea Sântimbreanu, 
dacă știa că are dreptate. Timp de vreo șase ani, 
cât am fost lector la Albatros, cu acest om n-am avut 


n 
| n schimb, pe Gheorghe Marin, un redactor 





nici cel mai mic conflict, nici profesional, nici din 
alte motive” (p. 144 ). 

Prin aceste câteva exemple, vreau să reliefez 
talentul lui Florentin Popescu de a-i găsi fiecărui 
personaj caracteristicile reprezentative. 

Mă voi referi și la câteva aspecte din activitatea 
la revista Bucureștiul literar și artistic, o publicaţie 
model, care, deși funcționează doar de câţiva ani, 
tinde să devină una dintre cele mai bune reviste 
culturale din ţară. Predominantă este figura lui Coman 
Șova, care spunea: „Sigur, este dificil (să ducă mai 
departe revista înființată cu Florentin Popescu și 
finanțată de el), dar atât la revista Amfiteatru cât și 
la România liberă, am lucrat în domeniul cultural, așa 
că am experienţă. Eu și Florentin Popescu ne sfătuim 
ce să publicăm, însă greul revistei îl duce Florentin. 
El e cel care se ocupă de toată bucătăria apariţiei. 
Primul număr a fost mai greu, până ce am fixat 
domeniile, rubricile și am ales colaboratorii. Acum, 
merge ceva mai ușor” (p. 251). Astfel aflăm și despre 
câțiva redactori și colaboratori: lon Andreiţă, Nicolae 
Dan Fruntelată, Candid Stoica, Călin Stănculescu, 
Corneliu Ostahie și alţii — iar culegerea, 
machetarea și prezentarea grafică, de Raluca 
Tudor. Redactorii și colaboratorii au fost selectaţi 
dintre redactorii de odinioară ai unor cotidiene 
de prestigiu, care cunosc meserie și pot asigura 
continuitatea și prestigiul revistei, la un înalt nivel 
de calitate, mai ales că printre seniorii editori se 
află acad. Nicolae Dabija și acad. Mihai Cimpoi, 
poeţii Radu Cârneci și lon Brad. 


pe mai departe — amintirile lui Florentin 

Popescu sunt o istorie vie și actuală 
a presei reportericești și cultuale din ţara noastră, 
cu o largă deschidere în universalitate, prin atrage- 
rea unor nume de prestigiu din diaspora, în calitate 
de corespondenţi speciali ai revistei, cum ar fi 
Theodor Damian (New York), Alexandru Cetăţeanu 
(Canada), Vasile Căpăţână (Chișinău) și alţii. 

În cadrul redactiei Editurii Rawex Coms, unde se 
tipărește această publicaţie, precum și revistele Sua, 
Cetatea lui Bucur și altele, în pitoreasca și de-acum 
vestită „Catacombă”, din subsolul unui bloc de pe 
Calea Griviței, 143, își desfășoară activitatea și 
un cenaclu literar al unor colaboratori ai revistei 
și editurii, adică o parte dintre scriitorii români de 
prestigiu din capitală și împrejurimi, care se adună 
periodic în dezbateri de o mare luminozitate și 
cuprindere culturală, un fel de „Junimea” munteană, 
cu unele caracteristici specifice. 

De la munca desfășurată în tinerețe, în cadrul 
redacţiilor amintite, și până la tumultul spiritual și 
cultural de acum, Florentin Popescu a străbătut 
un drum bogat în împliniri, cu speranţa 
că va continua la fel și în viitor. 

Un om printre oameni a fost titlul unui roman 
semnat de Camil Petrescu, despre Nicolae Bălcescu; 
Un om pentru oameni — pot afirma acum eu despre 
activitatea prietenului nostru, talentatul poet și 
neobositul publicist Florentin Popescu -— un suflet 
generos, dăruind celorlalţi bucurie și lumină. 


D in anii studenţiei și până acum — apoi 


(Urmare de la pag. 6) 
PD rivită astfel, generaţia lui Mircea Eliade, cap de serie pe linia popularizării 


găzduită de Adevărul literar și artistic (nr. 683, 1933), G. Călinescu devine, în 
publicistică dar și în romane, un adept al „naționalismului arhitectural”, o formă 
originală de regândire a destinului culturii și civilizaţiei românești în perioada 
cenușie a „realismului socialist”. Constatând, de pildă, că deschiderea spre 
grandios devine pentru G. Călinescu o „deschidere către utopie”, lon Goian 
analizează, cu uneltele filosofului, dimensiunea utopică a operei călinesciene. 
În esenţă, orice proiect de ţară, inclusiv acela al modernizării și occidentalizării 
obligatorii, constituie o formă de utopie, în măsura în care liniile de forță politice 
se suprapun cu acelea ale unei filosofii originale. Astăzi, privim cu îngăduinţă 
aceste proiecte utopice, doar în măsura în care se suprapun cu geopolitica 
culturală. Ele trebuie înțelese și ca o formă de supravieţuire intelectuală. 
Cum opera intelectuală nu poate supravieţui în umbra indiferentismului politic, 
marile spirite ale culturii române au găsit în proiectele/programele elaborate 
adesea în condiţii improprii formula satului. Cât și cum i-a ajutat, în plan cultural 
sau chiar socio-politic, să facă saltul așteptat, urmează să se pronunte, pe viitor, 
rațiunea geopolitică. 


lulie 2015 


„dramelor și ursitelor” intelectualului român, nu este, sub aspect istoric, 
decât o generaţie atemporală (|. Goian, op. cit., p. 100), cvasiinexistentă 
în evoluţia socio-culturală a României contemporane. Ideea primatului culturii 
în fața factorului politic este, cu siguranță, generoasă, dar insuficientă pentru 
a combate ieșirea din provincialism. Mult mai pragmatic în această privință 
era C. Rădulescu-Motru, cel care susținea, de pildă, în 1936, în lucrarea 
Românismul. Catehismul unei noi spiritualități, anume că: „Statul liberal 
nu stă pe consideraţiile abstracte ale individualismului economic, ci pe instituţia 
reală a gospodăriei țărănești în care omul, munca și pământul formează 
un tot indisolubil” (Românismul..., București, 1936, p. 158). 

In fine, un alt exemplu de program cultural grandios propus spre reflecţie 
publică de lon Goian este cel de tip monumental, susținut, în primii ani ai 
democraţiei populare, de G. Călinescu. Sătul de „Țara lui las-o în plata Domnului”, 
după titlul unui articol publicat de critic, iniţial în seria Cronica mizantropului, 

i s-a spus că la rubrica Seniori ai culturii, 

VI din domeniul muzicii a fost prezent doar 

baritonul Nicolae Herlea. Un interpret 
de renume mondial, într-adevăr, meritând pe deplin 
atenţia dumneavoastră și nu numai. Din păcate, 
el și mulți alţi seniori ai muzicii românești 
nu mai sunt printre noi. Au plecat spre tărâmuri 
mai interesate, poate, de performanţele lor artistice, 
creative. Desigur că au intrat în corul îngerilor, 
îi dirijează sau le scriu acestora partituri inedite, 
cu ison de psaltică românească. 

M-am gândit că ar fi interesant să cunoaşteţi 
unul dintre ei, care, întâmplător (dacă există ceva 
cu adevărat întâmplător în lume), a compus o suită 
pentru cvartet de coarde cu un nume care vă este 
apropiat: Pe Argeș în sus. Este o lucrare datând 
din anul 1953, dar care este la fel de vie și frumoasă 
și astăzi, cucerind aprecierile celor care o cântă, 
dar și ale celor care o ascultă și i-a fost dat 
să fie cântată pe toate meridianele 
lumii cu același succes. 

Theodor Grigoriu (25 iulie 1926 — 
20 mai 2014) face parte din „generaţia 
de aur” a componisticii românești, 
generaţie cunoscută și recunoscută 
și peste hotare, ducând mai departe o 
tradiție a școlii românești de compoziție 
interbelică, dar și preluând tehnicile noi 
ale expresiei muzicale a secolului XX, 
revendicându-se drept continuatori ai 
lui Enescu. Afinitatea cu Enescu s-a 
manifestat mai pregnant la Theodor 
Grigoriu decât la colegii săi de 
generaţie, el punând mai mult accentul 
pe trăire și expresie sensibilă decât pe 
tehnici novatoare. Asta nu înseamnă 
că muzica sa este epigonică, ci și-a 
aflat o dimensiune proprie, un stil 
inconfundabil, în care gândirea 
muzicală profundă alege și folosește 
tehnici noi, în funcţie de necesitatea 
transmiterii mesajului artistic. 


cea de la vârsta de 17 ani, când a primit o 
menţiune la Premiile de compoziţie George 
Enescu, devenind imediat cel mai tânăr membru 
al Societăţii Compozitorilor Români. Precocitatea 
sa a fost evidentă și prin faptul că la vârsta de 
3 ani a început să cânte la vioară, iar la 5 ani a cântat 
prima dată în public. (Viorel Cosma -— De /a Cantemir 
și Enescu până la Lipatti și Ursuleasa: Copiii-minune 
ai muzicii românești (1673-2013), București, Editura 
Speteanu, 2013) De asemenea, la numai 27 de ani 
a compus cvartetul de coarde Pe Argeș în sus, 
măiestria artistică a tânărului compozitor de atunci 
fiind vizibilă și astăzi prin faptul că este cântat 
și ascultat cu plăcere și interes — lucrare pe care 
încercăm să v-o prezentăm în textul de faţă. 

Cea mai mare parte a publicului românesc 
a văzut filmele de mare productie naţională a căror 
muzică a fost compusă de Theodor Grigoriu. Spicuim 
dintre cele 24: Dacii; Columna; Burebista; Neamul 
Soimăreștilor — în regia lui Mircea Drăgan, Premiul 
pentru muzica de film, Mamaia 1965; Frații Jderi, 
Ștefan cel Mare; Valurile Dunării — în regia lui 
Liviu Ciulei, premiat la Karlovy Vary; Codin — prima 
coproducție româno-franceză, în regia lui Henri Colpi, 
premiat la Cannes; Pădurea spânzuraților — în regia 
lui Liviu Ciulei, premiat la Cannes ș.a.m.d. 

La aceste premii în cinematografie se adaugă 
nenumărate premii ale Uniunii Compozitorilor și 
Muzicologilor din România, între care Marele Premiu 
pentru întreaga creaţie (1999), Premiul „George 
Enescu” al Academiei Române (1977), Premiul 
la Concursul internaţional de compoziţie acordat 
de Centrul Coral European, de Filarmonica din Metz 
și Consiliul Regiunii Lorrena (2000) pentru lucrarea 
Aeterna Verba in anno MM (parte integrată 
în O simfonie liturgică, 2002) etc. 

P rima legătură cu numele lui Enescu este 


Pe Argeș în sus de Theodor 





urtea de la Argeş 


Caracteristicile creaţiei lui Theodor Grigoriu 
transpar și din crezul său: 

„Sunt un compozitor român și încerc un sentiment 
de forță și încredere, de nobil ideal, când ceea 
ce scriu consună, cât de puţin, cu tot ce au făurit 
marile spirite creatoare românești. 

Modelele mele de frumusete sunt arta clasică, 
mănăstirile din nordul Moldovei și grandioasa 
armonie a spațiului în care am văzut lumina zilei. 

Lucrând, m-am gândit adesea dacă, în secolele 
viitoare, valorile noastre artistice ar putea ocroti 
acest spaţiu. 

N-am scris decât ce am trăit. 

Părintele meu spiritual este Enescu.” (Theodor 
Grigoriu — Internet, Arssonora, București, 2006) 

Crezul său se transpune în muzică, în primul rând 
prin apelarea la cele 
două surse de bază ale 
ethosului muzical 


românesc: cântul 
popular și cântarea 
psaltică. Nu a folosit 
citatul, ca atare, ci a 
creat, precum Enescu în lucrările de maturitate, 
„În spiritul”, „în caracterul popular românesc”. 


popular în formele clasice și cu tehnicile de 
compoziţie specifice culturii muzicale europene 

(universale), însemna „a da glas” unui spațiu, 
făcându-l astfel cunoscut și celor care nu aveau 
acces la el. Referindu-ne la suita de cvartet de 
coarde Pe Argeș în sus, putem spune că autorul 
a dat glas acestui spaţiu și l-a muzicalizat pentru 
generaţii și generaţii de ascultători din toată lumea. 
Condiţia era ca lucrarea să-și afle interpreţii care 
să o îndrăgească și să o cânte, purtând-o cu ei prin 
peregrinări și concerte. Şi aceștia s-au ivit, mai întâi 
într-o înregistrare „istorică” (prima audiție, București, 
aprilie 1954), dată fiind evoluţia ulterioară a 
interpreţilor, astfel: vioara | — Lucian Savin (devenit 
concert-maestru al Operei din Stockholm); vioara II — 
Mendi Rodan (celebru șef de orchestră, de reputaţie 
internaţională); violă — Wilhelm Berger (unul dintre 
marii compozitori români ai secolului XX, făcând parte 
din „generaţia de aur” amintită); violoncel — Alfons 
Capitanovici (devenit concert-maestru al Filarmonicii 
din Hanovra). În această interpretare s-a realizat 
și primul disc long play (LP) din România, în 1958, 
la Electrecord (ECD 6). Lucrarea a fost preluată 
apoi de nenumărate formații de cvartet, între care 
Gaudeamus, Arioso, Academica, Serioso ş.a. 

Theodor Grigoriu avea un deosebit respect 
pentru profesorii și înaintașii săi, drept care lucrarea 
Pe Argeș în sus este dedicată profesorului său, 
maestrul Mihail Jora. 

lată prezentarea pe care a făcut-o personal 
acestei lucrări. 


Anul VI m 


N | 
| n concepția sa, apelarea la melosul 

Lumea muzicii 


Grigoriu 
Mihaela MARINESCU 


uita pentru cvartet 
de coarde Pe 
Argeș în sus, 
scrisâ în 1953, este rezultatul 
dorinței ce mă anima la 
acea epocă: identificarea 
cu un creator popular, aflarea 
secretelor și metodelor lui 
de creaţie. (O dorinţă similară 
avusese și Bartok, la începutul cercetărilor sale 
folclorice, fascinat de spontaneitatea artei populare, 
care nu cunoaște orgoliu auctorial.) 

Intenţionam apoi să descopăr o lume a veacurilor 
trecute, eroică și glorioasă, precum și un spațiu 
geografic bogat în vestigii și legende, întâlnite la tot 
pasul. Limbajul ales trebuia să fie limpede și concis, 
ca și cum ar fi fost mânuit de un creator anonim, 
idee oarecum iluzorie și destul de dificilă. 

Prima parte, Balada, tinde să reconstituie, 
cu ajutorul unui șir de motive sugestive 
| (evocând cornul de luptă, cavalcade etc.), 
atmosfera medievală din care s-a născut 
legenda Meșterului Manole; cum se știe, 
nenumăratele variante ale cunoscutei balade 
sunt intitulate, în folclor, cu termenul generic 
Manolea, fie că ele sunt melodii cu sau fără 
cuvinte, ori pur și simplu versuri populare. 
Forma muzicală a acestei prime părți este 
astfel concepută ca să poată aduce în punctul 
ei culminant (Appassionato) melodica stilizată 
a uneia din variante, pe care am considerat-o 
mai pregnantă și mai apropiată de ceea ce 
intenţionam să exprim. Mai trebuie spus că 
| desfășurarea epică a Baladei este încadrată 
de o introducere și de un epilog, după modelul 
Es war einmal, folosit de Richard Strauss 
în unele din poemele sale simfonice. 

Partea a Il-a, Joc din fluier, nu necesită 
explicaţii, fiind ceea ce indică titlul: o melodie 
de joc, veselă și trepidantă, unde parcă și 
instrumentele, tratate în flageolete, ar vrea 
să fie antrenate în frenezia generală. Ideile 
muzicale sunt imaginare, nu se citează teme 
populare, dar se evocă o anumită virtuozitate 
instrumentală a lăutarilor. 

Partea a Ill-a, La izvoare, este o temă cu 
variaţiuni, o meditaţie a oricărui călător ce urcă 
spre piscul munţilor și se întâlnește la un moment 
dat cu izvorul unui râu falnic; este imposibil 
să nu simţi atunci ceva din miracolul vieţii, sau, 
extinzând, cum se naște tot ce ne înconjoară: 
oameni, fapte, idei. 

Partea a IV-a, Sălcioara, are la bază un dans 
destul de răspândit în regiunea subcarpatică 
evocată și este prezentat sub forma unui rondo 
de structură clasică. 






um arătam și la început, idealul estetic 

de la acea epocă era limpezimea stilului, 

precum și puritatea unui limbaj modal- 
diatonic, din care să fie eliminate secundele mărite, 
pe care nu mi le-am putut apropia niciodată; alături 
de alte modalități de exprimare, consideram 
inepuizabil un atare limbaj, fiindcă o concepţie 
componistică modernă îi poate aduce oricând valenţe 
noi, printr-o tehnică evoluată a registrelor, a dispunerii 
și mișcării abile a vocilor, sau printr-o infinitate de 
sonorități inedite. Deasupra tuturor celor afirmate, 
credem în posibilitatea unui univers muzical 
românesc, cu virtuţi clasice, de tip european.” 
(Theodor Grigoriu — Muzica și nimbul poeziei, 
București, Editura Muzicală, 1986) 

Desigur, aceste cuvinte evocatoare, încercând 
să explice o muzică, nu sunt suficiente. Ar fi ideal 
să puteţi asculta și muzica în sine, așa cum a 
compus-o și așa cum o interpretează una dintre 
formațiile de cvartet care au îndrăgit-o. Poate 
viitorul vă va rezerva și această bucurie, căci este 
într-adevăr o bucurie să asculţi o astfel de muzică. 


lulie 2015 







lon PĂTRAȘCU 


evenind la lista 
[R minunior antice, 
vom constata că nici 

Templul cu Statuia lui Zeus 
de la Olympia nu a fost etern, 
așa cum și-a dorit, probabil, 
părintele său Fidias. Este știut 
că, la vremea sa, Templul era 
cea mai măreaţă clădire, iar 
statuia, din aur, fildes Și pietre preţioase, inducea un 
sentiment copleșitor de bogăţie și putere, pe măsura 
Zeului suprem al grecilor. Acestea ar fi atuurile lui 
în fata unor Buddha din China. Insă, cu doar cei 
13 metri ai lui, Zeus ar trece neobservat pe lângă 
statuia lui Buddha din Grotele de la Leshan (Provincia 
Sichuan). Chiar și Templul de la Olympia nu s-ar 
putea compara cu complexul de temple și pagode, 
cu statuile corespunzătoare, dăltuite în stâncile roșii 
de la Leshan. Incă nu a fost contrazisă afirmaţia 
chinezilor cum că aceasta este cea mai mare 
statuie din lume. Buddha gigant de aici are 71 
de metri în poziţia așezat și este destul de bine Bă 
proporțtionat: spatele lat de 28 de metri, capul 
înalt de 15 metri, iar lobii urechilor de 7 metri. 
Lângă el, la dreapta și la stânga, stau în 
picioare doi paznici, înalţi de 20 de metri. 
Legenda spune că statuia a fost construită 
din donaţii, de către un călugăr, care și-a scos 
un ochi pentru a-i impresiona pe cei milostivi. 
Buddha de la Leshan nu strălucește precum 
Zeus de la Olympia, însă impresionează prin 
dimensiuni și mesajul religios pe care îl degajă. | 

În continuare, nu voi mai căuta monumente 
chinezești de talia Colosului din Rhodos sau a Farului 
din Alexandria, preferând să prezint alte câteva 
capodopere, pe care cititorii să le poată compara 
cu minunile lumii antice. Voi rămâne tot în domeniul 
artei budiste, care este percepută în China drept un 
proces de altoire a unei mlădiţe tinere și viguroase 
(este vorba de budismul indian, desigur) pe 
trunchiul unui măr bătrân. Realizările din domeniu 
ale chinezilor ne conving de faptul că mlădiţele tinere 
au dat fructe mai multe și mai frumoase, trăgându-și 
însă seva din rădăcinile bătrânului pom. Așa că, 
după ce am văzut roadele de la Leshan, să facem 
un popas și la Grotele de la Dazu (Provincia 
Sichuan), care reprezintă un capitol important din 
istoria culturală și religioasă a Chinei. Este o comoară 
greu de inventariat. Să încercăm să ne imaginăm 
doar cinci pereţi verticali de stâncă, plini cu sculpturi 
sub forma unor panouri impresionante, de la 50 de 
metri la 72 de metri lungine și 7-10 metri înălțime. 
Arta de aici, de la Dazu, acoperă o gamă largă 
de teme artistice și religioase, multe dintre ele 
reprezentând figuri budiste în ipostaze umane 
sau scene din viaţa cotidiană a acelor timpuri. 
Patrimoniul artistic de la Dazu, excelent conservat, 
este o mărturie elocventă a fuziunii sau coexistenței 
armonioase dintre budism, taoism și confucianism. 


orașului Dunhuang (Provincia Gansu), popas 

important pe celebrul Drum al Mătăsii, se află 
un alt centru de exceptie al artei budiste din China. 
Începând din anul 366 d.Hr., timp de patru secole, 
călugării au săpat în stâncile Muntelui Mogao Grotele 
celor o mie de Buddha. Monumentul, chintesenţă a 
artei sculpturale în piatră, este o veritabilă expoziţie 
de artă, cu sculpturi, peste 2.000 de basoreliefuri și 
picturi murale. In cele 500 de grote care se păstrează 
și astăzi, picturile murale, excelent conservate, 
acoperă o suprafaţă incredibilă de 50.000 mp, care, 
puse cap la cap, ar forma o galerie de artă lungă de 
30 de km. In anul 1900, la Mogao a fost descoperită 
din întâmplare o peșteră misterioasă, care ascundea 
un adevărat tezaur: cărţi religioase, țesături și 
broderii, picturi și desene, statui și multe alte obiecte 
preţioase, care se constituiau într-o adevărată frescă 
a societăţii chineze din secolele IV-XI, considerată 
drept o veritabilă Enciclopedie a Epocii Medievale. 
Tezaurul include și o bibliotecă misterioasă, care 
ascundea prima arhivă cu documente pe hârtie, cel 
mai vechi corp de manuscrise budiste și o versiune 
a Sutrei de Diamant din anul 868 d.Hr. Astăzi, peste 
40.000 de piese din tezaurul de la Mogao se găsesc 
în biblioteci și muzee din Marea Britanie, Franţa, 
Rusia, India, Danemarca, Germania, SUA etc. 

Pentru a întregi imaginea acestor mari complexe 


NE: în Nord-Vestul Chinei, în vecinătatea 


Anul VI 

















China și minunile ei (II) 


de grote din China, este obligatoriu să ajungem 
și la cele de la Longmen, din apropierea fostei 
capitale imperiale, Louyang. Tot călugării au săpat 
și aici în stâncă nu mai puţin de 2.345 de grote, 
care adăpostesc 100.000 de statui ale lui Buddha, 
cu înălțimi cuprinse între 2,5 cm și 17 metri. Este 
de reţinut amănuntul că în complexurile religioase 
din China nimic, nici măcar un detaliu nu se repetă. 
La Longmen, vizitatorul poate admira și Templul 
Fengxian, construit din ordinul singurei împărătese 
a Chinei, Wu Zetian, rămasă până astăzi unica Fiică 
a Cerului (până la ea nu a existat decât titlul de Fiu 
al Cerului, deținut de bărbaţi), a cărei statuie este 
pe măsura apelativului de Venus sau Mama Chinei. 
Cât despre lăcașurile de cult ale budismului tibetan, 
lumea se gândește, în primul rând, la Palatul Potala, 
înalt de 170 de metri, fiind cea mai monumentală 
construcţie din Tibet, căreia i se atribuie faima de cea 
mai mare mănăstire din lume. Palatul este depozitarul 
unor scripturi sacre 

şi și documente istorice 
“| pe care, în multe 
cazuri, nici țara de 
|] origine a budismului, 
1 India, nule mai 

| posedă. Apoi, tot în 
| Tibet, impresionează 
] și Mănăstirea 

| Pălăriei Galbene, 
„| prin numărul mare 


de temple ale lui Buddha, 
săli de sutra, palate pentru 
preoți, conace pentru 
reincarnare, clădiri 
administrative și sute de 
camere pentru călugării de 
rând. Acestea sunt numai 
două dintre monumentele | 
cu care Tibetul nu încetează PA 3 
să uimească lumea. 


chinezul a avut de 
partea lui un cadru natural generos și uimitor. 
Timp de milenii, el a fost protejat de munţi falnici, 
precum Himalaya, cu cel mai înalt pisc din lume, 
Everest (tibetanii îi spun Chomolungma care, în 
tradiţia lor, înseamnă Zeița Mamâ). Pe lângă cei cinci 
munţi sacri care, după tradiţia taoistă, susțin cerul, 
există și un munte sculptat de natură, cu mijloacele 
ei specifice, sub forma unui tablou incredibil numit 
Muntele curcubeu. Timp de 24 de milioane de ani, 
vântul și ploile au prelucrat gresia și mineralele până 
când s-a obţinut o suprafaţă de 300 kmp de coline 
și văi, viu colorate în roșu, galben, portocaliu, verde, 
albastru, gri sau alb. Insă, cu forțe unite, omul și 
natura au creat și continuă să creeze opere fără egal. 
Să luăm drept exemplu doar Muntele Sacru Tianmen, 
care bate orice record. In vâriul lui se află un templu 
budist, desfășurat pe 10.000 de metri pătraţi. 
La el se ajunge fie pe șoseaua Calea spre Cer, 
cu 99 de curbe în ac de păr, fie cu cea mai lungă 
linie de telecabină din lume (7.445 de metri), aflată 
la o altitudine de 1.279 de metri. In partea finală, 
călătorul are de parcurs cu piciorul și o Scară 
spre Cer, cu 999 trepte. Nelipsita cifră 9! 

Dar, să coborâm de la înălţime pentru a ne 
apropia puţin de orașul Hangzhou, fost și el cândva 
capitală imperială, de unde să începem o călătorie 
imaginară pe cel mai mare curs artificial de apă din 
lume, pe Marele Canal. Este o lucrare a giganților, 
s-ar putea spune, care a început să fie realizată, 
pe tronsoane, prin secolul V î.Hr. Numai pentru primii 
o mie de km au trudit peste 3 milioane de oameni. 
Când, în final, Marele Canal a fost conectat la Beijing, 
acesta ajunsese la impresionanta lungime de 2.500 
de km. Canalul a fost și a rămas o arteră vitală 
pentru legătura dintre Nord și Sud. Astăzi, autorităţile 
chineze au planuri peisagistice ambiţioase, vizând 
readucerea malurilor canalului la splendoarea 
de odinioară, cu temple, pagode, grădini și chiar 
adevărate Veneţii. In Hangzhou, însă, trebuie zăbovit 
mai mult, pentru că el este un etalon al esteticii 
chinezești, unde natura, și așa frumoasă, este pusă 
în valoare de mâna omului cu ajutorul arhitecturii, 
în special în zona Lacului de Vest. Tocmai aici 

s-a născut și legenda Serpoaicei albe, o târâtoare 
care obișnuia să se metamorfozeze în femeie pentru 
a-i ademeni pe bărbaţi. Până la urmă, ea a fost zidită 
în temelia unei pagode de pe malul lacului, de unde 
nu lipsea avertismentul: dacă /acul seacă, șerpoaica 
se va elibera. Aceasta ar explica și graba cu care 
chinezii au refăcut templul după un colaps. 


bună dreptate, ce minuni a mai făcut China? 
Aceasta, deoarece China a ajuns cea de a 
doua mare putere economică a lumii în mai puţin de 
patru decenii, stabilind recorduri mondiale cu viteze 
uluitoare, în toate sectoarele creaţiei umane. lau, 
la întâmplare, domenii pe care nu le-am abordat în 
articolele mele anterioare. Imi vin în minte trenurile 
cele mai rapide de lume, pe cele mai lungi căi ferate 
de mare viteză, cum ar fi Beijing-Shanghai (1.318 km) 
sau Beijing-Canton (2.300 km). De necrezut, însă 
chinezii au testat deja o garnitură de tren care a atins 
viteza de 500 km/h. Apoi, linia de cale ferată Beijing- 
Lhasa (Tibet) bate toate recordurile de pe Terra. 
Trenul, numit Racheta spre Acoperișul lumii circulă 
la cea mai mare înălțime (o medie de 5.072 m), trece 
prin Pasul Tanggula, aflat tot la 5.072 m, parcurge 
Tunelul Fenghuoshan, lung de 33,45 km, aflat și el la 
altitudinea de 4.264 m. Alte două recorduri mondiale, 
care probabil nu vor fi doborâte vreodată: o secţiune 
de 13 km a acestei căi ferate se află la înălțimea de 
6.096 m, iar o gară din sudul Tibetului este cățărată 
la altitudinea de 6.035 m. Aceasta este 
calea ferată deservită de garnituri de 
tren luxoase, cu climatizare de avion, 
care asigură un confort de cinci stele. Este 
vorba de cea mai dificilă și impresionantă 
cale ferată din lume, pe care fostul premier 
| chinez, Zhu Rongiji, o numea un proiect 
"| fără precedent în istoria omenirii. 
i Căile rutiere impresionează și ele prin 
] caracteristicile lor tehnice și funcționale. 
Dintre acestea, unele sunt tăiate de-a 
dreptul în stâncă și se caţără spre cer pe 


Rina ci în actualitate, ne întrebăm, pe 


= cel mai lung tunel dublu din lume (36 km), 
cu patru benzi, încadrate de spaţii verzi, cu pomi 

și flori. O altă minune: din cei 552 km ai șoselei 

care traversează Deșertul Taklamakan, 446 km 

sunt parcurși prin zone nelocuite, cu dune de nisip 
mișcătoare. Pe unde a fost posibil, șoseaua a fost 
protejată cu vegetaţie, iar unde nu s-a putut, dunele 
au fost stabilizate cu paie. China deţine recordul și 

cu cel mai lung pod transoceanic (36 km), care pleacă 
din Hangzhou, o capodoperă a arhitecturii moderne. 


inuni și iar minuni! Tot minune se poate 
VI numi și evoluția sătucului Dafen spre 
statutul de important centru urban, și 
nu unul oarecare. Un întreg cartier al acestui oraș 
a devenit vastul atelier de pictură unde peste 10.000 
de pictori și studenţi de la școlile de arte frumoase 
din toată ţara copiază picturi din întreaga lume. Artiştii 
lucrează pe bandă rulantă, ca în industrie, fiecare 
fiind specializat în anumite operațiuni. Se vorbește 
de un randament impresionant, de 5 milioane de copii 
pe an, dintre care 70% pentru export. Și, în final, încă 
o mică mare minune a lumii. De curând, China intra 
în Cartea Recordurilor cu replica gigant a bărcii din 
sâmburele de măslină, amintită drept o curiozitate 
de la Muzeul de artă din Orașul Interzis. Timp de 
patru ani, sculptori în lemn au transformat un trunchi 
de copac într-o operă de artă lungă de 12,2 m, 
cu peisaje minunate, arbori, bărci, munţi, nori, 
clădiri și nu mai puţin de 550 de figurine. 

Este evident că operele vechi și noi se îmbină 
într-un tot unitar, armonios, conform filosofiei 
tradiționale a triadei Cer, Pământ, Om. Civilizaţia 
chineză surprinde mereu prin continuitate, frumusețe 
și tinerețe. Trecutul acestei ţări este mereu prezent și 
viu. Minunile Chinei sunt la vedere și nu în poveștile 
oamenilor. Prin realizările sale, China rămâne un 
propulsor puternic al istoriei omenirii. In final, nu 
ne rămâne decât să ne întrebăm și noi cum va arăta 
istoria Chinei și chiar a omenirii, atunci când vor 
fi scoase la lumină și studiate cele peste o sută 
de piramide chinezești, considerate chiar mai vechi 
decât cele egiptene de la Gizeh. Pentru mulţi dintre 
noi, aceasta ar putea fi doar o întrebare retorică. 

„Muierii” (adică al femeii, al soției, din lat. 
mulier, mulieris), manifestând aceleași idei 
și sentimente ca francezii (și, probabil, nu numai), 
ne-a lăsat și propriu-i epitaf, scris cu talent și 
înţelepciune (în trei catrene), cu nuanţe testamentare: 
Aici s-a mutat cu jale 
În cel mai din urmă an 
Cel care-n cărțile sale 
Se citește Anton Pann. 


A nton Pann, care a împământenit epitaful 


Acum mâna-i încetează 

Ce la scris mereu şedea 
Nopti întregi nu mai lucrează 
La lumină cărți să dea. 


Împlinindu-și datoria 

Și talentul ne-ngropână, 

Si-a făcut călătoria 

Dând în lume altor rând. 

Și loan Prale (1769-1847), 
cel născut în judeţul Soroca, 
numit de Eminescu „firea cea 
întoarsă”, care a transpus texte 
religioase în versuri, își scrie 
singur epitaful, la lași: 

Toată grija mi-am luat 

Și de lume am scăpat, 

Eu de dânsa, ea de mine 

Si să ne fie de bine. 

Deși s-a stins tânăr, la nici 27 de ani, Alexandru 
Hrisoverghi (1811-1837) a lăsat în urma lui o zestre 
literară valoroasă: oda Ruinelor cetății Neamtului, 
traduceri din V. Hugo, A Chenier, Schiller. A scris 
și câteva epigrame. lată una dintre ele: D-lui X: 

Toti îți par că-s nătărăi, 

Dar nu-i lucru de mirare 

Căci galbene îi par toate 

Celui ce-are gălbinare. 

Și lon Heliade Rădulescu (1802-1872) a avut 
încercări lăudabile, practicând catrene cu versuri 
mai lungi și, de multe ori, cu ortografie italienizantă. 
lată un „oraco!” al unui tânăr de atunci (dar parcă 
prevedea și situaţia de astăzi): 

Ori mire, ori călugăr, vezi de te fă odată 

Căci soarta ţi-e propice și-n dreapta și în stânga 

De nu poți strânge-avere în țara ta amată, [iubită] 

Te du în lumea mare că Plata te așteaptă. 

lată și un epitaf al acestuia: 

În inima ca piatra pitit câștigul zace 

Mormânt în toate vrednic de-un astfel de crud mort 

Să-i fie de pomană lăscaie lângă ort 

Și zacă în uitare, să aibă lumea pace! 

Acestea pot fi considerate apariţii timpurii 
ale epigramei în literatura română. Putem afirma 
că începutul a fost făcut. E necesară o perioadă 
de acumulări pentru ca epigrama să se impună 
ca specie literară distinctă. Pentru maturizarea 
ei, era necesar un climat propice, pe care nu putea 
să-l ofere decât progresul socio-cultural și literar, 
dar și o literatură umoristică, prin apariţia 
și înmulțirea revistelor de umor. 


principate, care-i închină scurte poezii care 

preced Hora Unirii a lui Vasile Alecsandri. 
George Creţeanu (1829-1887), poet și publicist, 
membru de onoare al Academiei (1882), militant 
unionist, adresa înflăcăratul îndemn în poezia 
La români, publicată în 1856, în Steaua Dunării: 

Azi Patria nu cere să-i dăm al nostru sânge, 

Și vrea s-avem caracter, curaj cetătenesc 

Spre-a proclama Unirea, cu toți spre a ne strânge 

Sub steagul românesc. 

În același an, George Sion (1822-1892), născut 
în Bucovina de Nord (azi Ucraina), care va deveni 
academician (1868), scrie poezia La unire: Noi toţi 
știm că moldovenii/ De când lumea pe pământ/ Sunt 
de-o lege cu muntenii/ Și de-o lege cu toți sunt.// 

De ce dară să nu fie/ Un popor tot la un loc/ Și-o 
frumoasă Românie/ Tot c-un suflet și-un noroc?// 

| deea Unirii îi înflăcărează pe poeţii din ambele 








Haideţi, dar, la mântuire/ Toţi cu toții s-alergăm/ 

La Unire! La Unire!/ Toți un viers să ridicăm. Fiecare 
strofă poate fi detașată drept catren cu sens deplin, 
manieră de scriere care va favoriza creaţia 
epigramatică. 

Poeţii dau dovadă de un elan nemaiîntâlnit până 
atunci. Munteanul Grigore Alexandrescu (1810-1885) 
publică, în ziarul Concordia din 10 martie 1857, 
poezia Unirea Principatelor, în care afirmă că românii 
din Muntenia și din Moldova Fii ai Romei cei eterne, 
acești popoli au fost fraţi și că La râul ce-i apasă nu 
pot s-afle lecuire/ Decât numai în Unirea către care 
sunt chemați/ Români, dulce e Unirea!/ Ascultaţi, 
glasu-i răsună/ De Ia fiii României cere patrie 
comună. 

Creaţiile literare ale unor scriitori care au avut 
o mare contribuţie la progresul literaturii și al limbii 
române, precum 
înaintașul |.H. Rădulescu, 
Dimitrie Bolintineanu 


(1819-1872), Grigore 
Alexandrescu, Vasile 
Alecsandri (1818 sau 
1821-1890), au deschis 
calea spre marea 
afirmare a literaturii 
clasice moderne. 
Climatul istoric și cultural, Unirea din 1859, duc 
la apariția presei de umor, care va avea o contribuție 
de seamă în practicarea epigramei, prin care autorii 
își exprimă atitudinea imediată faţă de realităţi, 
persoane sau personalităţi ale zilei. Dacă presa 
literară, cu deosebire în prima jumătate a secolului 
al XIX-lea, își desfășoară functia beletristică, 
îndeplinindu-și un rol eminamente cultural, așa cum 
specifică Paul Cornea (Reviste literare românești din 
secolul al XIX-lea, Ed. Minerva, 1970, Cuvânt înainte, 
p. 9), după Unire, centrul de greutate se schimbă 
puţin: rolul politic și-l asumă presa de umor. 


N.T. Orășanu (1833-1890), luptător pentru 

Unirea Principatelor, ale cărei evenimente 
le-a consemnat în O pagină a vieții mele sau 22, 
23, 24 ianuarie 1859, scoate revista Tânţțarul, pe 
28 februarie 1859. Acest neobosit publicist și umorist, 
care domină timp de trei decenii acest gen de presă, 
e considerat de G. Călinescu imitatorul lui Beranger. 

Nichipercea, Pepelea, Păcală, dar mai ales 

Aghiuţă al lui Hasdeu, apărut în 1863, și Ghimpele 
(1866) constituie tot atâtea trepte în afirmarea 
literaturii de umor. Dacă personajul principal din 
încercarea dramatică a lui lorgu Caragiale, Raicu, 
face referire la Țânţarul — „Tântarul mă înnebuneste, 
să fie blagoslovit osul celuia care l-a născocit, că știu 
că încalte biciuiește pe toţi a dracului” (Cf. Ștefan 
Cazimir, Caragiale. Universul comic, E.P.L., 1967), 
Ghimpele este publicaţia în care debutează I.L. 
Caragiale, în 1872. Între Tântțarul, Moftul Român 
(1893) sau Moș Teacă (1895), perioadă în care 
gazetăria umoristică devine îndeletnicire de scriitor, 
apar nenumărate publicaţii de acest gen. Printre 
acestea, există reviste scrise după tipicul celor 
franțuzești sau chiar în limba franceză. Menţionăm 
titlul Sari vari român (15 ian. 1865-12 martie 1866), 
inspirat după cel al revistei din Paris Charivari 
[harababură, scandal, vacarm]. Ulysse de Marsillac, 
primul profesor de franceză de la Universitatea 
din București (1864), redactor al cotidianului 
L'Ind&pendence roumaine, scoate revista de umor 
în franceză Les cancans de la semaine (14 febr.- 

La curtea epigramei 

2 mai 1870). Și Frederic 
Dame, prim redactor al ziarului 
L'Independence roumaine, 
scoate, în 1884, revista Le 
bossu |cocoșatul], titlu care ne 
trimite la expresia franțuzească 
rire comme un bossu [a se 
strica de râs, a se cocoșa 
de-atâta râs], precum și la convingerea francezului 
că le bossu e un om șiret, dar plin de spirit. 

Tot prin intermediul acestor reviste se impune 
altă creaţie umoristică, și anume, caricatura. După 
Henrik Trenk (1818-1892), pictor și grafician născut 
în Elveţia, stabilit în Transilvania, apoi la București 
(1851), care-și împrăștie talentul în revistele de umor, 
începând cu Țânțarul, până în 1861 (când e luat de 
Odobescu pentru a întocmi un album cu mănăstirile 
din Oltenia), se face remarcat C. Alexandre de la 
Sari vari român, care-și notează desenele Alex, 
Alex2... (precum caricaturistul de la revista pariziană 
omoloagă: Cham1,..., Cham65 etc.), precum 
și Dembiţki (de la Ghimpele și Daracul). 
Caricatura e propulsată pe trepte artistice 
superioare de Constantin Jiquidi (1865-1899), 
cel care avea să realizeze ciclul „Profiluri 
parlamentare”, „Tipuri din țară”, și care 
și-a făcut ucenicia la Ghiţă Berbecu (1887) 
“1 și la Foarfeca (1888), dând apoi strălucire 
revistelor Moftul Român și Moș Teacă 
(1895-1901) cu linia sa inconfundabilă 
și cu spiritualitatea textului ce amplifică 
efectul imaginii. 


umoristice și caricaturi, prezintă o 
deosebită importanţă pentru acumulările 
literare propice epigramei. Acest gen de 
publicaţii asimilează toate influentele, prezintă 
noutatea și ingeniozitatea ca surprize care șochează 
și atrag, ţese canavaua pe care se vor broda florile 
epigramei românești. În aceste publicaţii se întâlnesc 
toate mijloacele artistice specifice comicului, atât 
ca manieră și viziune a realităţii, cât și ca figuri de 
stil — ca ironia cu diversele ei nuanțe, inclusiv ironia 
învăluită în umor, satira, umorul, persiflarea, chiar 
bășcălia sau jocul de cuvinte, hipocoristicele, 
sinonimia aparentă, antinomia, calamburul, anagrama 
etc. — critica fiind nota esenţială a acestor publicaţii. 
Încă din 1855, în Satira latină, studiu istoric, critic 
și literar, Alexandru Odobescu precizează: „Încă și 
mica noastră literatură, chiar de la început, a simțit 
cât de folositor este de a îmboldi porțile șovăinde 
ale societăţii noastre cu ghimpii comediei și ai 
satirei...” Prin arma râsului (Castigat ridendo mores), 
ele își iau în serios rolul de a ridiculiza nedreptatea 
și moravurile, în speranţa îndreptării lor. Încă de la 
început, aceste publicaţii au fost dominate de spiritul 
de șicană și, chiar dacă azi nu ne mai stârnesc 
râsul, ne dezvăluie o societate în desfășurarea ei, 
cu oameni vii care-și trăiesc urcușul sau coborâșul. 
Presa umoristică devine repede un adevărat mijloc 
de manifestare a ironiei politice, nefiind iertat nici 
aspectul fizic al persoanelor publice. În paginile 
ei se reflectă direct orientarea românilor spre Franţa, 
spre cultura acestei ţări, influenţa acestei orientări 
accentuându-se datorită favorizării Unirii noastre, 
Austria și Prusia fiind socotite potrivnice. Spiritul acid 
și maliţios al francezilor, îmbinat cu hazul românesc 
și bășcălia balcanică, se face simţit din plin în aceste 
publicaţii. Preferinţa pentru tot ce vine din Franţa 
este și o reacţie împotriva germanofiliei (Hasdeu 
critică revista Convorbiri literare pentru că publică 
prea multă literatură germană și deloc franceză). 
Preferinţa pentru umorul versificat se manifestă 
la început îmbrăcând versuri scurte, comparabile 
cu ale lui Beranger, sugerând ritmul pasului greu 
al multimilor în marș: Să măturăm/ Să scuturăm/ 
Și murdării/ Și tâlhării/ Gunoi și prat/ Boier și graf/ 
Și din palate/ Și de prin sate. Cu timpul, însă, se 
impun versul de opt-nouă silabe și structura de catren. 

Mircea OPRIȚĂ 


u numele său 
| adevărat, Mihai 
Constantin, Mihu 


Antin semna prin anii 1966- 
1967, în presa din Capitală 

și pe pagina ultimă a Colecţiei 
Povestiri Știinţifico-Fantastice, 
caricaturi desenate naiv, 
cărora, în recunoscuta sa 
generozitate, Adrian Rogoz le găsea ideile „de cele 
mai multe ori năstrușnice și originale”. S-a născut 

la 13 aprilie 1947, în București, a absolvit șapte 
clase elementare și trei de profesională, lucrând în 
tinerețe — asemeni lui Mihail lonescu — ca muncitor în 
termoficare și luându-și bacalaureatul la fără 
frecvenţă. Prin 1982 era șeful depozitului de carte 
de la Editura Minerva. A fost membru consecvent 

al primului cenaclu bucureștean, cel devenit „Solaris” 
după mutarea lui la Casa de Cultură a Studenţilor 
„Grigore Preoteasa”. Acolo, autorul mai frecventa 
cercurile de ozenologie și paleoastronautică. Tot 
redactorul de odinioară al Colecţiei îl considera 

„un autor SF remarcabi!”, dovadă că i-a și publicat 
câteva povestiri semnate, de data aceasta, cu 
pseudonimul prin care s-a făcut cunoscut în 

fandom. Nici textele sale literare nu sunt departe 

de stilul „naiv” al amintitelor desene. Restul n-a 

fost tăcere (1968) se inspiră din mitologia palpitantă 
a OZN-urilor. Inainte de a-și da personajul pe mâna 
extratereștrilor, autorul nu ezită să-l poarte prin scene 
de violenţă fizică relatate dinamic, dar prea comic ca 
să mai poată fi luate în serios. Sursa lor de inspirație 
pare să fie în filme precum Sfântul, Răzbunătorii, 
Evadatul, Incoruptibilii, Invadatorii, seriale de largă 
circulație în epocă și despre care Mihu Antin publică 
un articol în numărul 416 din CPSF. Injunghiat de o 
brută descrisă caricatural („cvasi-pitecantrop” rânjitor), 
personajul va fi salvat din moarte de „farfuriști”, care 
îi transplantează creierul în corpul unuia de-al lor. 


| Dan D. FARCAȘ 


stronomii au căzut 
As acord că Universul 
în care trăim s-a 
născut acum circa 13,8 


unui obiect primordial. Această 
ipoteză, precum și vârsta 
calculată, rezultă, între 

altele, din măsurătorile privind 
expansiunea Universului, proces care continuă și 
azi, ca și dintr-o „radiaţie reziduală” a ipoteticului 
Big Bang, radiaţie care nu poate fi explicată altfel. 

Istoria scursă de la aceste începuturi până azi 
a fost și ea mult dezbătută și reconstituită teoretic, cu 
o acuratețe rezonabilă. Rămân totuși multe întrebări 
deschise, la care azi nu putem răspunde. Menţionez 
doar câteva dintre ele: Oare timpul și-a păstrat 
mereu același pas? (De pildă, dacă, socotind îndărăt, 
secundele din ce în ce mai lungi ar forma o serie 
divergentă, Big Bang-ul ar putea fi exilat la infinit.) 
Țesătura spațiului, cel cu trei dimensiuni, a fost 
aceeași mereu? Oare alte dimensiuni nu au avut 
o contribuție mai mare decât azi, undeva pe la 
începuturi, la geometria spațiului? Legile fizicii sau 
ale chimiei, ca și „constantele universale” conţinute 
în ele, au rămas neschimbate în tot acest timp? 

A existat oare vreo intervenţie din afara acestui 
Univers? A fost ea cumva una inteligentă? Din punct 
de vedere epistemologic, nu putem respinge niciuna 
dintre aceste tulburătoare întrebări. 

Dar chiar dacă ne limităm doar la ceea ce admite 
azi știința, lucrurile rămân la fel de interesante. Aflăm 
astfel că, la începuturi, la puţin timp după Big Bang, 
în Univers nu exista practic decât hidrogen. Forţa 
gravitaţională l-a adunat, din loc în loc, în noduri. In 
aglomerările suficient de mari, presiunea a făcut ca 
temperatura să ajungă la pragul declanșării fuziunii 
termonucleare, cea care transforma hidrogenul 
în heliu, cu degajarea unei cantităţi enorme 
de căldură. Astfel s-au aprins primele stele. 

După un timp, când i se termină „combustibilul” 
termonuclear, orice stea moare, adeseori printr-o 

Prin cosmos, cu Nea Marin 


Privindu-se în oglindă, naratorul își descoperă 
înfățișarea delfiniformă. Faptul nu-l deranjează prea 
mult, întrucât urmează să fie redat iubitoarei blonde 
pe care o salvase eroic din agresiunea „derbedeilor”, 
îndată ce avea să-i fie reparat prin intervenţie 
OZN-istă și corpul grav maltratat. Tot o „blondină”, 
„cooptată pe post de medic” în expediţia paraguaiană 
a unui oarecare Mr. Archibald Hughes apare și în 
schița intitulată Intoarcerea lui King-Kong (1971). 
Lucrurile (minus poanta) decurg aici cam ca în filmul 
de senzaţie pitecantropică știut de toată lumea: 
„Deoarece începuse o nouă sticlă de whiski, 
Archie părea dispus să-și continue divagaţia, dar 
în clipa următoare o gorilă enormă sfârtecă tufișurile 
de lângă noi, sări în poiană și o smulse din hamac 
pe Alice, strângând-o la piept. Fata ţipă sfâșietor 
și sunetul vocii ei îmi dezmorți reflexele înțepenite 
de spaimă. Inainte de a mă întreba ce căuta o gorilă 
africană pe continentul sud-american, instinctul atavic 
îmi copleși raţiunea. Cu un gest precipitat, dar sigur, 
am luat carabina automată şi am tintit monstrul care 
fugea cu preţioasa-i pradă. Impușcăturile porniră în 
rafale sacadate și gorila răcni înfiorător, străpunsă 
de gloanţe; o depuse pe Alice într-un hăţiș de liane și 
veni spre mine, clătinându-se. Am rămas încremenit, 
uluit de vitalitatea ei neverosimilă, și fiara îmi smulse 
arma din mână, apoi se prăbuși peste mine. M-am 
ferit cu oroare, privind halucinat agonia gorilei, care, 
ținând carabina în labele diforme, zgâriase cu țeava 
pe pământul mocirlos: SUNT ROBERT TAYLOR.” 


să formulăm singuri ipoteza prin care „tatăl 
Alicei, mare boss, proprietar de hoteluri și 
amator de senzaţii tari, dispărut prin aceste locuri 
cu doi ani în urmă”, ar fi putut suferi regresia simiescă 
menită să facă posibilă o asemenea reîntâlnire cu 
clasicele clișee hollywoodiene. Intr-un limbaj de bar 
anglo-saxon este imaginată, în Dialog necunoscut, 


N A Li vu A 
| ntrucât astfel poanta s-a și consumat, rămâne 


Viața și moartea 


gigantică explozie (fenomen observat și azi, prin 

ceea ce numim „nove” sau „supernove”), expulzând 

în spaţiu majoritatea substanţei sale, restul 

transformându-se într-un mic corp ceresc întunecat. 

In interiorul stelelor „din prima generaţie” s-au creat 

în decursul timpului elemente chimice mai grele: 

carbon, oxigen etc. După explozia unei stele, cea 

mai mare parte a materiei sale se răspândește sub 

forma unor nori imenși de praf și gaz, cei pe care 

îi putem admira și noi pe imaginile spectaculoase 

transmise de telescopul Hubble și de alte instrumente 

performante. Dar prin astfel de explozii se generează 

și energii suficient de mari pentru a crea elemente 

și mai grele, care nu pot fi produse în interiorul stelei. 
Pe alocuri, norii cosmici s-au condensat treptat 

în stele de „generaţia a doua”. Și unele dintre aceste 

stele au explodat când le-a venit sorocul. In norii 

formaţi astfel, astronomii au detectat deja, prin 

spectroscopie, numeroase molecule complexe. 

In locurile în care această materie s-a aglomerat 

din nou, s-au aprins stele de „generaţia a treia”. 

In preajma acestora se găseau și planete pietroase, 

conţinând cam tot ce există în sistemul periodic 

al elementelor, ca și mari cantităţi de apă, oxizi, 

metan și multi alți compuși simpli. Un bun exemplu 

este chiar sistemul nostru solar. 


dimensiunile sale. Cu cât o stea e mai mare, 
cu atât trăiește mai putin. Soarele reprezintă 
un caz fericit — pe lângă faptul că este de generaţia 
a treia, este și o stea mai degrabă modestă ca 
dimensiuni, având astfel o „speranţă de viaţă” 
de zece miliarde de ani. Din aceștia au trecut deja 
primele cinci miliarde și urmează încă o dată pe 
atât. Spre sfârșitul vieţii sale, Soarele va începe 
să se umile, ajungând treptat un glob uriaș care va 
înghiţi planetele apropiate, poate chiar și Pământul, 
expulzând apoi o mare parte din materia sa, restul 
prăbușindu-se înspre nucleul său. Dacă ar fi fost doar 
de cinci ori mai mare decât este, viața Soarelui ar fi 
fost de numai 60 de milioane de ani, adică aproape 

D urata de viaţă a unei stele depinde de 

conversaţia astronauţilor descinși pe planeta 
Venus, semn că autorul rămâne în continuare 
tentat de maniera acestui SF grotesc și năpădit 
de senzaţionalul facil. O povestire ceva mai lungă, 
Labirintul timpului (1973), se naște din fascinația 
paradoxurilor temporale și nu întâmplător își asumă 
motto-uri din Wells și din Poul Anderson, ambii cu 
lucrări celebre despre călătoria în timp. Autorul își 
construiește naraţiunea aventuroasă pe o schemă 
desenată cu grijă, pentru a ne explica și grafic 
traseele încurcate pe care le urmează personajele 
sale între anul 500.000 înaintea erei noastre și anul 
2944 din viitor. Un oltean în Lună (1974) îl transpune 
pe Amza Pellea într-un rol de Nea Mărin cosmonaut: 
„— Cum ziseși, bă nepoate! Ne anunţară că până 
la 'otelu lunar avem două feluri de transport, bande 
rulante pă subterană și niște d-alea... module de 
zboară peste munte! Eu alesei un modul d-alea, 
vrui să văz munţii, peisagiul adică, și zău că nu-mi 
păru rău, bă nepoate! Păi munţii ăia din Lună fuseră 
pă lângă dealu' nostru, cum să-ţi zic, bă nepoate? 
așa cum ar veni, în izemplu, un mușuroi de 
cârtiță pă lângă claia de paie din dosu' pătulului 
de porumb, ă!' de-l făcui astă-vară cu alde Ouatu 
de la comparativă! Şi bolovani, bă nepoate, mai ceva 
ca ăla de lângă via lu' Carcalete, și colțuroși și mari, 
de mă speriară! Da' mă plictisiră pă urmă, tot gropi 
și bolovani d-ăia văzui, numa” piatră seacă, de-mi 
păru rău că plecasem dintre dealii noștri cu pruni 
în floare, cu porumbi, bă nepoate, ș-atuncea îmi veni 
iar o fârșeală care se lăsă în picere! Vezi că și țuica 
aia se răzbună, da' rău de tot, fiin'că se-ncontrase 
cu visichiu' inglezului, mânca-l-ar gălbeaza! Și așa 
tare ce mă luciră la inimă că după ce ajunserăm 
în orașu' ăla lunar mă ţinură în carantină! Mă băgară 
în spital, bă nepoate, cică mă suspectară de-o 
aia, cum îi zice? o boală de cozmos! 


stelelor 


de 20.000 de ori mai scurtă. În preajma unei astfel 
de stele, nici viața și cu atât mai puţin civilizațiile 
tehnologice n-ar fi avut nicio șansă. 

Soarele a apărut, după ultimele estimări, 
acum vreo 4,567 miliarde de ani. Atunci, forțele 
gravitaționale au adunat treptat materia unui nor 
molecular cosmic, până ce presiunea din centru 
a declanșat fuziunea termonucleară a hidrogenului. 


a prafului și a gazului, care încă se roteau 

pe atunci în jurul noii stele, s-au născut 
planetele, între care, în urmă cu circa 4,54 miliarde 
de ani, Pământul. La început, planeta noastră era un 
glob arzător, răscolit de bombardamentul neîntrerupt 
al corpurilor cerești mai mari sau mai mici care se 
prăbușeau pe suprafaţa sa, întrucât Terra le atrăgea, 
ca un aspirator gravitațional. La un moment dat, a 
avut loc chiar un impact atât de teribil, încât Pământul 
s-a rupt practic în bucăţi și s-a refăcut apoi din nou, 
o parte smulsă din el formând Luna. Pe măsura 
trecerii milioanelor de ani, bombardamentele s-au 
rărit treptat, iar spaţiul înconjurător „s-a mai curăţat” 
de imenșii bolovani. Procesul continuă de fapt și la 
ora actuală, deși incomparabil mai încet și mai puţin 
violent. In zilele noastre cad pe Pământ, în medie, 
circa 230 de meteoriți mai grei de 10 grame, 
dar din când în când și unii mult mai mari. 

In sistemul solar, cel abia născut, a existat 
neașteptat de multă apă. Și azi, o bună parte dintre 
meteoriți sunt formaţi din gheaţă. Apa a acoperit, 
la un moment dat, Pământul, ca și planetele vecine, 
cu oceane și calote polare. Din păcate, vecinul nostru 
din afară — planeta Marte — a fost prea mic, deci 
a pierdut treptat, în spaţiu, practic toată zestrea de 
apă. lar pe Venus, o planetă foarte asemănătoare cu 
Pământul, apropierea de Soare a dus la amplificarea 
unui efect de seră, care a evaporat toate oceanele 
(acestea mai existau în urmă cu 2,5 miliarde de ani). 
Azi, sub o pătură groasă de nori, temperatura este 
acolo de peste 4000C. Pământul a rămas astfel 
singura „planetă albastră” din preajma Soarelui. 

D in aglomerarea bolovanilor, a stâncilor, 








Din tablourile lui se degajă 
o stare de liniște, iar cei care 
au uitat cum mai arată natura, 
| o regăsesc în expoziţiile lui Eugen 
sa | Măcinic. El se dovedește inspirat 

„îi și atunci când dă nume expozițiilor 
sale: Flori de suflet sau Farmecul 
culorilor. 

Deși iubește mai mult natura, 

Eugen Măcinic se manifestă și 
ca un pictor devotat patrimoniului 
naţional sau universal din zona lui 
de creaţie. Mărturie stau pânzele 
despre Cetatea Câlnic, străzile 
Sebesului. casele din Apoldu de Sus sau Catedrala 
Evanghelică din Sibiu. O remarcă specială pentru 
tabloul Memoria zidului (lucrarea lui de licenţă), 
care reproduce acel iz medieval al Sebeșului, oraș 
care făcea și el parte dintre cele șapte cetăţi ale 
Transilvaniei. Tot șapte componente are și tabloul 
menţionat, la care el a lucrat, cu intermitențe, 


ugen Măcinic [O 
Ea născut a e 0 Ra Ă ii 
la 5 marie | Sa 

1964, în orașul 
Sebeș, Alba, oraș 
încărcat de istorie, 
tradiţii și frumuseți 
tulburătoare. Inclinaţia 
lui pentru pictură 
a fost evidentă încă 
din fragedă copilărie. 
Prichindel fiind, umbla 
tot timpul cu desenele 
după el și, atunci 
când tatăl lui (un desenator pasionat) desena, 
desena și micul Eugen. Așa ajunge să urmeze 
Școala de Artă Populară din Sebeș. 

Fascinat de meleagurile natale, a început 
să picteze din natură, pe Valea Secașului, Valea 
Frumoasei sau Valea Sebeșului. În clasa a IX-a 
se prezenta cu prima lui expoziţie de pictură, în ulei 
și acuarelă, în Holul Casei de Cultură 
din Sebeș. Erau lucrări îndrăzneţe 
pentru vârsta lui. Deja promitea. 


aproape un an de zile. 

Pentru Eugen Măcinic, 
și urbanul este frumos, însă, 
într-un duel de frumusețe, 
citadinul ar pierde în faţa 
naturii. 

Până la vârsta de 50 de ani, a realizat o operă 
impresionantă, ca dimensiune, diversitate și, desigur, 
calitate. A pictat deja mii de tablouri, care s-au întâlnit 
cu iubitorii de frumos în cadrul celor peste 50 de 
expoziţii ale sale, de acasă și din străinătate. In ţară, 
Sebeșul, oraș privilegiat, a fost urmat de expoziții 
la Alba lulia, Sibiu, Oradea, Cluj-Napoca, Baia Mare, 
Deva, Cugir, Hunedoara, Aiud, Mediaș etc. Apoi, 
expoziţiile de la București, care au dat o greutate 
aparte creaţiei lui: două la Muzeul 
Naţional al Literaturii Române, trei 
la Centrul cultural al Ministerului 





După ce a absolvit Secţia de 
Matematică-Fizică a Liceului din Sebeș, a plecat 
la Oradea, unde s-a înscris la Facultatea de Arte 
Vizuale, secţia Pictură, obținând licenţa în anul 2009. 

In anul 2010, devine membru al Uniunii Artiștilor 
Plastici din România, Filiala Alba lulia. 

Astăzi, când este întrebat de reţeta succesului 
său, pictorul mărturisește că jumătate din pasiune 
a moștenit-o de la tatăl său, iar cealaltă jumătate 
s-a născut cu ea. Dar, mai trebuia ceva: un strop 
de creativitate, unul de inspiraţie și unul de putere 
de muncă, subliniază Eugen Măcinic. 

Nu i-a uitat niciodată pe mentorii săi de la liceu, 
profesorii de desen Ulpia Feneșan și Avram 
Mentzel, care i-au îndreptat pașii spre 
șevalet. 

Eugen Măcinic consideră că, fiind legat 
sufletește de natură, el este chemat de 
natură să picteze. Temele lui preferate sunt 
peisajele și florile. Pânzele lui probează un 
simţ deosebit pentru lumină și culoare, fiind 
considerat un colorist de excepţie. Tablourile 
sunt expresia echilibrului, a armoniei dintre 
stările lui sufletești și mediul înconjurător. 
Eugen Măcinic este dotat cu ceea ce 
se cheamă scânteia creaţiei, care rezultă 
din plăcerea, spontaneitatea și ușurința 
cu care își lansează tablourile de pe șevalet. 


























de Interne, una la Senatul României și, între 

20 iunie și 10 iulie 2014, la Centrul de Cultură 

Arhitecturală al Uniunii Arhitecților din România. 
In străinătate, a expus în Spania, Austria, 

Germania, Italia. Lucrări ale sale se află în colecţii 

particulare din SUA, Italia, Anglia, Suedia, Spania, 

Franţa, Germania. 


Însă, pictorul păstrează în 
atelierul său 50-60 de lucrări, 
>] dintre cele mai dragi, pe care 
nu le-ar înstrăina pentru nimic 
i în lume. 

Planuri de viitor: să picteze 
cât mai mult și cât mai bine, 
pentru a deveni cât mai 
cunoscut în lumea iubitorilor 
de frumos. lar, în perspectivă, 
are în vedere să înființeze 
o școală de pictură în Sebeș, 
când va veni vremea potrivită. 

Eugen Măcinic a primit numeroase diplome 
și premii cu prilejul Festivalului Internaţional anual 
Lucian Blaga din Sebeș. 

Omul și pictorul Eugen Măcinic se autodefinește: 
sinceritate și liniște; pictura este o plăcere; are o 
dexteritate aparte pentru acuarelă; respectă oamenii 
sinceri, onești, cu bun-simţ, cei care au curajul de 
a spune lucrurilor pe nume. Îi place omul de cuvânt, 
adică ceea ce spune o zicală săsească: O viaţă, un 
cuvânt, care pare a fi o altă variantă a zicalei în limba 
germană: Ein 
Mann, ein Wor, 
adică un om, un 
(om de) cuvânt. 
(lon PĂTRAȘCU) 





Horia BĂDESCU - scriitor, Cluj-Napoca 
Florea FIRAN -— scriitor, Craiova 

Mihai SPORIȘ -— publicist, Râmnicu-Vâlcea 
Marian NENCESCU -— scriitor, București 
Cristian BĂDILIŢĂ -— teolog și scriitor, Franţa 
Nicolae MELINESCU -— publicist, București 
Constanţa VAIDA HALIȚĂ - arhitect, București 
Raia ROGAC - publicist, Chișinău 

Paula ROMANESCU -— scriitor, București 
Maria VAIDA -— profesor, Cluj-Napoca 


Terezia FILIP — profesor, Luduș 

Geo CĂLUGĂRU - scriitor, București 

Victoria MILESCU -— scriitor, București 

Passionaria STOICESCU - scriitor, București 

lon C. ȘTEFAN - scriitor, București 

Mihaela MARINESCU -— muzicolog, București 

lon PĂTRAȘCU -— diplomat, București 

Elis RÂPEANU -— scriitor, București 

Mircea OPRIȚĂ - scriitor, Cluj-Napoca 

Dan D. FARCAȘ — matematician și scriitor, 
București 

